
Taxxamt mezziyet atas, yerna semmdet maëëi d kra, 
seg wakken seddaw ssqef 1 d-tezga. Tawwurt unekcum 
iqubel-itt-id yiwen ubalku yeqbebbin', yettak yiwen n 
lewhi d ameqqran s agmam’ n Montparnasse (d agmam 
deg llant kra n tyeryar’, atas n tkuzinin d tedwiqin deg 
ugermud), lewhi nniden s amalu, yer teanqiqt-nni 
tayezfant n la Tour Eiffel seg d-tettfeggig tafat. Yehya 
isers tryemmar-is yef ttabla, la yettaerad ad yexdem ur 
yufi. Ttabla-ines tengedwa, teëëur d idlisen yellin, 
tecèur dayen d ijernanen, ttwerwin mbabben wa yef wa. 
Ccyel-nni i s-d-fkan a t-ixdem yunef-as, d tiririt si tut- 
layt yer tayed, yelha-d d usxerbubec s ustilu yef Ikayed, 
yef yiwet n tewriqt yeflan di sin imukan. Sya yer da, mi 
ifukk asxerbubec ad isers astilu, isers dayen tiyemmar- 
is yef ttabla, yanef-asent imiren 1 wallen-is ad nadint 
taxxamt. Usu-ines yettwaxbed, yehsel ger tewwurt n 
texzant d wadda n yiwen n Ihid iruhen bellegdis d asa- 
wen. Taduli-ines, timlehfin-is ttnemdarent di Igaea-nni 
n wesyar yef ttwarekdent Ibuntat n ddexxan. Tnayen u 
eacrin iseggasen di leamer-is. Yehya lasel-is d yiwet n 
taddart n tmurt Iqbayliyen iwumi qqaren Agbu (di 
lweqt-nni, deg waggur n furar 1960, taddart agi zgant 


' Qbebbi : bomber (Dallet, 643). 

? Agmam : quartier (Amawal). 

> Tiyeryert, tiyeryar (ici dans le sens de): terrasse. Voir notamment 
(Delheure, mozabite, 153). 

deg-s mennaw' n tkebbaniyin n les parachutistes). As- 
mi yesea sbaetac iseggasen, yunef-as 1 tmurt ikemmel 
leqraya-ines di llisi Hoche, di temdint n Versailles. Di 
temdint agi, tagrest tamezwarut yeyli-d fell-as 
usemmid yef ur yebni; ma d aseggas wis sin, d 
asemmid-nni dya i s-yeccuren ul-is yesferh-it alarmi d 
ayen kan. Sya yer da, tikelt ney snat i waggur (mi yezra 
iman-is yettwattef di llisi ur iteffey ara ass n lhed), yet- 
tawi-tt-id berra deg wussan nniden n ssmana, yeddukul 
netta d inalmaden izedyen Versailles, m’ara ffyen yef 
rebea n tmeddit ad ruhen s ixxamen nnsen. Ad isubb 
imiren tazrugt-nni tameqqrant yettawin yer Lberg, ad 
izger tiseylit-nni n wuzzal taberkant izewwqen s ddheb 
deg yexfiwen-is, ad isellem yef Roi-Soleil, Geld-Itij 1 n- 
yettaf yeqqim yef ueawdiw-ines azegzaw, ad iserreh i 
tayect-is s isuyan, seddaw snat n tqerbas” timeqqranin 
d-izgan yer tewwurt n webhir’, ad ismuzget imiren 1 
ssut n tayect-is la yettantaw yef tebladin d yezra, ad 
yezmed iman-is zdaxel ubaltun-is, ad isubb tirkabin- 
nni n rrxam yessufuyen s amdun ameqqran, ger 
tcettidin-nni tfesser tagut d usemmid igezzmen am 
lemges. Mi yewwed yer din, s aman-nni yef ters tissi n 
wegris rqiqen amzun d iceqfan n zzgag, a d-yessufey 
timehremt si Igib n deffir userwal-nni ines n legten, ad 
isers iman-is yeqqim akken, ambiwel ulac, alamma 
iwala ttjur d ddunit merra, agemmad-in, bberbcent a s- 
tinid yers fell-asent yryed amzun d tugniwin' ijernanen. 


' Mennaw : plusieurs. 

? Tagerbust, tigerbas : voúte (Delheure, mozabite, 96). 
? Abhir : parc (augmentatif de : tibhirt : jardin). 

* Tugna, tugniwin : image (Amawal). 

Mi d-yebda wagu la d-yettarew timeqqa n waman yef 
ubaltun-is, d abrid ad yeqqel yer Ilisi ; ass deg ur as- 
fagen ara yeffey, ulac isem-is di tezmamt n tibawt', din 
din ad yerr yer ttabla-nni ines ad iyer, tama n wehbib-is 
Jean-Paul Blais. Tlata iseggasen 1 yezrin akkagi: 
tanezduyt d wuëëi di Ilisi, ameddakel-is Jean-Paul, tay- 
ri n Claudine. 


'Tazmamt n tibawt : cahier d'absence, cahier d'étude. 

Lpari - Aqbu 

. akken iyab yitij, tadamcact-nni d-yesseg°ra 
yer deffir tecrured cwit cwit yef Igir-nni ijeggren 
lehyud, tecrured di taddart yef iberdan n wa- 
kal... 

Yehya yeseadda ifassen-is deffir temgert-is, yesnej- 
bad iman-is alarmi t-1qreh wammas-is, yekker imiren 
seg ukersi-nni yef yeqqim, yessader iman-is tama 
umetreh, yejmae-d Ibuntat-nni yettmentaren di Iqaea 
idegger-itent yer tqecwalt idumman, tama n tewwurt 
unekcum. Yuyal iger tlata isurifen yer zdat, yaf-d iman- 
is zdat tfersadit-nni isallgen azal n tmanyin santimitr 
yef usarig n tarda, yessuli-tt, yeddem-d lkas si treffit, 
yelli tibernint tayeffust, yunef-asen 1 waman ad azzlen, 
issenged lkas-nni ma zeddig ney ala, yacar-it d aman 
alarmi d iri. Aman d isemmaden, Ibenna nnsen d Iben- 
na n laspirin. Yeswa kan azgen n lkas. Ukessar, ddaw 
usarig n tarda, snat n tyugiwin n ttqacir la ttextuxent di 
tbasant, ger tkeffa n ssabun-nni icettiden umi qqaren 
Crio. Yehya yekker ad yezger akkin yer tama nniden n 
tfersadit, yefka taqeddamt s udar-is 1 tbasant, rgagin 
deg-s waman bruqlen, ruhen uyalen amzun d Imujat di 
lebher, dya yeqqel-d ad yeqqim yef ukersi, zdat ttabla- 
nni anda yella ixeddem. 

£ammi Sadeq 
Xalti Alula 
Taluzett. 


... akken iyab yitij, tadamcact-nni d-yesseg°ra yer def- 
fir tecrured cwit cwit yef Igir-nni ijeggren lehyud, te- 
crured di taddart yef iberdan n wakal... Idelli-nni, tama 
n lagar n Tizi-Wezzu, tterdqen sin ifaguten-nni ineggu- 
ra n tmacint, d ifaguten n sselea yedda-d yid-sen 
leasker. Lagar di lweqt-nni, d nettat i igan talast : la- 
man agemmad-a di tama n temdint, tawayit agemmad- 
in di tama nniden, yer wid izedyen d lebda akkin, ger 
ihedren d isennanen ukermus, tayerza n lhif d llun-nni 
aberzegzaw n tferkiwin uzemmur. Di tmacint, imsukal' 
akken ma Ilan tezdey-iten tugdi. Tugdi-nni, Yehya yes- 
sen-itt ula d netta, ulamma mazal ur tt-yessin ara akken 
ilaq iwakken a t-therrem seg wayen ttwalint wallen-is. 
Adu la d-yettsudu yesmuncuf yer ttaq useqqamu’, ma d 
tawwurt ufagu-nni deg yella la thebbek d ahbak. Ter 
berra n tmacint, allen-is ttafarent izirig-nni n tyaltin d 
idurar, yulin kk°ernennin deg igenni d-yezzin sennig- 
sen am tqubbett. Abrid abrid, tili n tmacint tekkat yef 
idisan n tyaltin d idurar, tessensar iman-is fell-asen 
m'ara tt-id-qablen s Igedd nnsen d-ittaddeden am uga- 
dir ; tili-nni n tmacint tcuba tili n burebbu, tikwal a s- 


' Amsikel, imsukal : voyageur (Amawal). 
* Aseqqamu : désigne ici le compartiment de train. 

tinid yeffey-itt laeqel, tettazzal tettneggiz tettantaw yef 
yebladen, tikwal tettban-d amzun akken tennecrah 
m'ara d-taf Yehya yeqqim ieannec yef uzagur-is, mkul 
m'ara d-teffey tmacint seg uderbuz. Mi iruh wedrar n 
Gerger dayen ieadda, d tiferkiwin uzemmur ta yer ta i 
ttwalint wallen n Yehya, d tiyezza d tluta n Wasif 
€abbas d unezgum i tent-izedyen m'ara sellent i 
lewguh, akkin i uzayar, d lewòuh-nni n temgehlin icu- 
ban tusut, ney d aseqseq-nni n tmersasin”. Ttjur tebda 
tkeééem-itent tergagayt. Azyal la ijebbed iman-is seg 
wakal irewwel, yettak°er adar yer deffir, am wakken 
trewwel yer deffir ula d nettat tili-nni taberyezfant n 
tmacint di tama n wadda n webrid. Itij netta la 
yesmizwiy d lawan ad iruh, d lawan ad as-yessu 1 wa- 
kal usu-nni ameqqran ara yessemlilen yesxelden tirga, 
d Igerh ney d Iferh, d Iqerh n tugdi ney d Iferh d-itekken 
si tizet n tudert. Di tmurt Iqbayliyen, ussan unebdu 
merra d ussan n wezyal. Tamacint la tetteddu s Jos, 
simmal tettaz d ayurar 1 tt-1d-yettmagaren, d ayurar-nni 
idurar, win n tirsal n tilifun yettwagezmen, win n tug- 
di-nni yeknunnden yef wudmawen d ibernyas n yem- 
sukal, d tugdi yekkaten ihebbken di taswin am tefdist, 
am wakken kkatent hebbkent teryacin n tmacint yef 
webrid n wuzzal. Yehya yekna si ttaq useqqamu yer 
berra, si taddart n Tezmalt alarmi d lagar n Weqbu an- 
da ara yers. Yefreh atas imi d baba-s 1 yeddan yid-s yer 


' Talat, tiluta : vallée. Le mot ne figure pas dans le dictionnaire Dallet. 
Il est attesté dans un proverbe (Tettak tiyilt i talat) et dans la poésie 
ancienne. 

? Tamersast, timersasin : mitraillette. 

? Tarselt, tirsal : poteau (Delheure, mozabite, 175). Ne pas confondre 
avec l'homonyme kabyle qui désigne le /aurier-sauce (Dallet, 734). 


21 


lagar ad as-d-ittef amkan, yextar-as anda ara yeqqim 
iwakken ad yettwali tafat d ddunit merra d wi tt- 
yuman', alamma yewwed yer Tezmalt ; tafat d ddunit 
merra m'ara ttbeddilent udem rennunt, abrid abrid n 
tmacint, d abrid n wuzzal ara sent-yellin tawwurt 1 wal- 
len-is, ad llint ad walint talalit-nni, tudert-nni d- 
yettifriren seg yedyayen. Ad walint dayen wallen-is 
timelsit-nni” taberqact yetthazamen akal di ccbaha, d 
timelsit yettefrurin d afruri, tettefruri tettemhejwar a s- 
tinid d ccna 1 la tcennu, amzun d imyan ugihbud i la 
yettnecrahen, ttaken ijeggigen nnsen izeggayen d nnsib 
n timmuhbelt 1 tyedrin-nni tizayanin ibedden deg yi- 
gran n yirden. Di rebea wussan agi ara yeqqim deg 
Weqbu (d ussan ara yeseaddi yer gammi-s, sakkin ad 
yeqqel yer Lezzayer uqbel ad iruh yer Fransa, yer tem- 
dint n Lpari anda ara ikemmel leqraya am wakken byan 
imawlan-is), di rebea wussan agi, ad yemsuyal netta d 
yemdukal-is n zik, zik asmi yettruhu a d-ittef imerga 
ddaw tzemrin alamma telha tmeddit, mebla ma yesteq- 
sa ney muda fell-as yiwen. Ad yili dayen, di lebraz` n 
ssuq, wemryar-nni n lqern n leqrun yesseknafen tikana- 
fin“ d iseggasen aya, s aneyluy n yitij si setta n tmeddit 
d asawen, iyimi-ines yef yiwen ukersi yettnefdasen, 
times n yirrig zdat-s, lefhem ad yettsaesae, netta ad 


' Expression signifiant « et tous les environs ». Voir le verbe ami / 
amu (Dallet, 479). 

? Timelsit : vétement, habit (tacelhit, Bounfour, Boumalk). 

? Lebraz : espace libre, terrain découvert (Dallet, 52). Utilisé ici avec 
le sens de place. 

^ Takanaft, tikanafin: brochette. Ou bien: azennan, izennanen 
(tacelhit). 

yesseknaf yessibnin yessimim', win d-ifka webrid 
mrehba, wa d ucci wa d rriha, alarmi t-sebyen medden 
d tirni s yisem n Aeli Maduc, Agellid n tkanafin, rebbi 
deg igenni netta di Iqaea ! Di tillas-nni d-yettlalen, 
Yehya ur yaeqil ula d yiwen di setta yergazen-nni ites- 
sen ddexxan, tasfiwt’ n trisiti la treqq akka acemma 
sennig-sen yef lhid, deg waddud? n lagar n Weqbu. 
Yehya, d eammi-s Sadeq i t-id-iseqlen, yewwi-t s 
ataksi n taddart ; zdaxel-is, Yehya yufa-n rekben tlata 
yergazen d-isubben am netta di lagar n Weqbu. Mi 
yeqlae utaksi (d tumubil Prairie-Renault taqdimt), ir- 
gazen-nni ssikkiden yer berra, akkin i zzgag, ttwalin 
tiftilin-nni d-yesbedd leasker, sya u sya, abrid abrid 
azal n sin kilumitr, deg webrid-nni yettalin yer taddart, 
d tiftilin inebcen yeflan tillas n tmeddit, flant dayen 
ayiwan* nnsen amzun d tifla uyerbal. Tumubil Prairie- 
Renault truh lebraz lebraz n ssuq, ma d Aeli Maduc 
ulac-it, ur d-iban ara di tafat-nni n tesfawin utaksi, ney 
ahat d adrag i yella yedreg deffir uqidun yersan di 
tlemmast usirkus-nni? kaki n leasker. Kra n tumubilat 
Jeeps beddent zzint-as-d sya u sya 1 uqidun. Snat n 
tmersasin wehhant tisfawin nnsent s amkan-nni deg 
mlalen iberdan, d abrid n lagar seg yiwet n tama, tama 
nniden d abrid igezmen taddart d tzenqatin-is, si 


' Imim (tacelhit) : être doux, succulent, délicieux, etc. 

? Tasfiwt, tisfiwin (tacelhit) : ampoule, petite lampe. 

` Addud : station. 

^ Ayiwan : terme touareg signifiant campement. Utilisé ici pour dési- 
gner le camp militaire. De ce terme est tiré le néologisme tayiwant : 
commune (Amawal). 

? Asirkus : cirque. 

lSamae akkin. S anekcum n taddart, yiwet n tsenselt' 
tsers ticrad-is, tweccem abrid s waccaren-is tesskan-d 
amkan uqazem n tidett, nnger n tallit yenhezzen yehtu- 
tin, tesskan-d dayen tili ney lexyal n wexsim ur 
nettwattaf, d axsim yettlusun ijerbuben d iderbalen d- 
ikkan seg uzetta aqdim n tihherci. Ikertucen nneqlaben 
bruglen di teabbut n tyellasin?. Ataksi yesbedd rrwadi-s 
yehbes d umatu, yrwen wergaz s tmelsit uyilas’ yuza-d 
yer zzgag ucifur. < Si lagar i d-tekkid ? > Awal-is ibedd 
am trigla, yeqqenzez, maca d adrag i la yessedrag tug- 
di-nni iteddun seddaw tmelsit-is tettcellif aglim. Per 
deffir utaksi, tura di tlata yid-sen kan 1 d-g°ran. Yehya 
netta atan di tbankit n deffir, deg yidis azelmad. Tef 
idarren n Yehya hluccgen ifassen n lgar-is. Abernus 
yuyal d asberber, d taseddarit, d tagelda ur nettwakcam, 
d Ibenna tazidant ifassen yezdan talaba n sser d nnefxa 
i tfekka, i terwiht tameybunt, tarwiht tamnafeqt : tazib- 
ba-nni^ itessren wid yettnayen, wid iqublen uzzal s 
wuzzal, tazibba-nni ttefriwisent deg-s tregwa n tasa, 
ma d sin yergazen-nni knunndent tyersiwin nnsen 
bbehbant. Sin-nni d astewtew 1 d-stewtwen a s-tinid 
nyan tamgert, allen nnsen udrent s idarren nnsen. 
Acifur utaksi yesferz-d tihherci : < sin agi d imetjaren’, 
ma d ilemzi agi d aggaw n Si Sadeq ». Bu tmelsit-nni 


! Tisenselt, tisenslin / Tiselselt, tiselslin : utilisé ici avec le sens de: 
herse. Terme signifiant traditionnellement chaine (Delheure, Ouargla, 
302), (Delheure, mozabite, 187). 

? Tayellast, tiyellasin : culasse de fusil. 

° Timelsit uyilas ` tenue tigrée. 

^ Dans le sens de cuirasse, armure. 

? Ney d isebbaben. Asebbab, isebbaben (tacelhit) : commercant, négo- 
ciant, marchand. 

taberqact uyilas yumen ur yumin, yuyal yejbed tasel- 
selt-nni yekkes-itt seg webrid. Tumubil Prairie- 
Renault tuyal-d yer ddunit ujjagent teryacin-is, 
teskerwed tesrejdel tunef-as 1 tafat-nni d-yekkaten s 
anda mlalen iberdan, truh tesser iman-is deg wabud' n 
yiwet tebhirt. Tamettant terwel. Deg utaksi, yiwen 
wergaz yesbeggen-d iman-is yuyal-d yer tilawt' n ddu- 
nit. Yesnekr-d iman-is si ddaw tbankit n deffir utaksi, 
yeffer yiwet n tmezyant yer wul-is. Yeqqim-d yer tama 
n Yehya, deg wemkan-nni deg yella di tazwara, mi d- 
qelean si lagar n Weqbu. Yecmumeh-as i Yehya 
yeseadda afus-is ayeffus deg icebbuben-is. €ammi Sa- 
deq yefka-yas igirru yerna-yas times, yunef-as 1 upaki 
la t-ttaken seg ufus s afus ger ucifur d sin-nni imetjaren 
n Lezzayer. Xemsa yetran caelen, tedda-d deg-sen tuj- 
jut’ d rriha n ddexxan, dwan-d tafat nnsen zdaxel utaksi 
yef Ihelya d ilemsyar. Agcic netta yeqqen allen-is deg 
wabbu. Yeqqen allen-is yeddebdeb si tazzla-nni tim- 
xelxelt n tmacint, si tuymas-nni n tyaltin d idurar s- 
icellfen tamuyli-s, yeddebdeb seg uzal qayli n tdeggat', 
seg yitij mi ifelleq ixerreq di tayri d-illan ger Tadem- 
cect n Imeyreb? d Umadal', sdebdben-t iderfan-nni 
yedbaen deg igenni, d iderfan d-ikkan si Imaeun' n Tili 
d Wezyal, la yerrgen d ayraq ney ttendekwalen-d 
ttuyalen-d yer ddunit amzun d lehcic yerkeb wadu n 


' Fond. 

? Tilawt ` réalité (Amawal). 

? Tujjut, tujjutin (tacelhit) : parfum. 
“Tadeggat (tacelhit) : après-midi. 

` Crépuscule. 

“ Terre, monde 

7 Ney : aggallu (charrue), s tcelhit. 

tisselbi, jerden igenni sgugggen-t fkan-as ifadden n tu- 
dert... mi d-yehder ad yefnu wass, ad yettak acbi yer 
weglim n Wayzen', ma d tuccar-is d nitenti i ibubben 
deg yid aggur n tziri s timmad-is... deg webrah ugaraj, 
Yehya yemmekta-d rriha-nni tazeffart n tbexsisin, mi 
yesla 1 uzenzen-nni n zzdec d wawal-nni n ccum n 
yemqerqren, wid-nni yeqqimen d iyimi deg ugerjum n 
sin-nni yemmuten si tugdi. D asfel ! D asfel ! Yiwen n 
Imus n dukduk inefg-d d anfag seg ubernus, yeqdae 
yixef-is yemsed yemzi am ujenwi-nni Imucay. Acifur 
utaksi yettekka ula d netta di tmezla, afus-is d azeggay 
yezzant-tt-id tuymas. Yehya yerra-d akk izi n wefwad- 
is yer zzgag n deffir n la Prairie. ammi Sadeq yezzi-d 
i tumubil iruh yur-s ad as-yelli tawwurt, dya Yehya 
yeyli-d ger ifassen-is. Eammi Sadeq ijebd-it-id, yes- 
nekr-it yeskerker-it alarmi d iri n wemdun, di teymert 
tazelmat n webrah. S tdikelt ufus-is ayeffus yeslexs 
icenfiren n waggaw-is. D asfel ! D asfel ! Aslay ibeddu 
daxel, w'ibyan a d-yeg?ri yisem-is, w'ibyan ad iweg- 
ger isem-is ad yezwir deg at wexxam, ad yezwir seg 
dammen-is. Sin yergazen la sherhuren ttnazaen, iger- 
jumen nnsen rekkmen tuy deg-sen tmes, tugdi nettat ur 
teggi amkan, tuy-d ula d ccehwa-nni deg Ilan. €ammi 
Sadeq yewwi Yehya s azniq. Ccna n yiwen n lgamae la 
d-yettinziz iceqqeq taddart. Tudert attan akkin 1 imenyi 
ur nesei taggara. Snat n sswayae syen d asawen 
tetterdeq Ibumba di tesga n wexxam n la Justice de 
Paix haca win d-isellen. Di berra, tiwwura n yexxamen 


' Ogre. Transposition kabyle de I Ours du texte original. 
? Wegger : rendre célébre (Dallet, 855). 

la cetthent yef igerzan' nnsent. Tiywisin n tlawin fellunt 
imezzuyen, jjiq nnsent d aqeshan yekka deg win n 
tjewwaqt. S temqessin nnsent ttcerrigent tillas n yid, 
xettfent-tent d axdaf, hersent-tent qehrent-tent, ggarent- 
d tiyri, ttintihent, d nitenti ay d inagan. Les Jeeps irekb- 
itent wadu d wahruhu. Akal yettwejwij. Tnac yergazen 
ttwattfen azekka-yen deg wass, wwin-ten yer Ssuq deg 
usirkus ameqqran n Lgirra. [lint tmegrad a tamurt, 
ylint tmegrad ! ma d amjahed amaelal la yettazzal deg 
idurar, rebeatac wulawen?. Taddart tezmer ad teseaddi 
tanafa, tafejrit tewjed thegga, ma d amjahed amaelal la 
yettazzal deg idurar. La yettazzal, yettmeslay, yettadsa 
i waggur n tziri, i ttjur, i yedyayen, tuy deg-s tmes la 
reqqent deg-s ccehwat, netta iteddu amzun d awtul n 
lexla. La ttemdeggarent ttemdegdagent deg uqerru-s, 
rebeatac wulawen. Atan tura ibedd, yehbes tikli, la 
yetthukku ifassen-is yef umayeg-is. Llun-is d llun n ta- 
laxt, la ttazzalen deg-s izuran a s-tinid d tiregwa 
idammen. Azzel, ma d keč ay izli n tayri ulac taftist 
ibaeden. Deg yixf n yiles-ik yiwet n tlelli tettnadi iman- 
is. Teqqim di tafrara la tettett Rebeatac Wulawen... 


' Agerz n tewwurt : gond (Dallet, 278). 
? Dagi d asmekti n tmettant n rebeatac yergazen. 
? Taftist : rive. 

... akken iyab yitij, tadamcact-nni d-yesseg°ra yer def- 
fir tecrured cwit cwit di taddart yef iberdan n wakal ; di 
taddart-nni, tlata wussan ayagi tura, di tafat-nni tazer- 
qaqt, mkul tameddit, Yehya yettas-d ad yeqqim yef 
tmezwarut di rebea terkabin n wemnar n wexxam-nni 
anda yezdey, awal ur t-id-yettali, azagur yaererri yekna 
yef idarren-is, ma d aqerru yezzi akkin yer ssuq, s am- 
kan-nni deg mlalen iberdan, ad yettgani gammi-s ansi 
ara d-iflali si ddqiqa yer tayed. Abrid n la Commune 
mixte anda ixeddem €ammi Sadeq yesea tiymert, d 
tiymert 1 s-yexdan tunef-as 1 walluy n tsawent-nni ta- 
meqqrant, tettawi yer kra n terkabin yessufuyen yer le- 
braz alemmas n ssuq. Zik, deg webrid n teymert agi, 
m'ara tawded s iger-nni yefkan idis-is 1 llakul n warrac, 
tzemred ad twalid urar n tciret ney wid yettemjadalen s 
temsefra. Ma d tameddit agi, deg webrid-nni dya, mitin 
n Imitrat yef uyiwan n leasker, d lehyud iberkanen ara 
k-id-igablen, d lehyud iceqqen si Ibumba-nni 
yetterdgen tlata wussan aya deg webrah n wexxam n la 
Justice de Paix, d axxam bu snat tyurfatin icuban tad- 
warit', anda nyan Mass Hernandez. Ssaga d sebea u 
mraw. Deg yixf n wezniq-nni ameqqran, di tili n 
Igamae, d tili yezzlen deg webrid yettfen anayur n 
wass, €ammi Sadeq yeflali-d. Yedda-d yid-s yiwen 
wergaz. D ameqqran, yugar €ammi Sadeq di lqedd, 


' Tadwarit : villa (Amawal). 

yelsa-d abernus d agehwi' (a ccbuh rrhuh yefkan izuran 
deg wakal, d izuran yugaren wid n tengeltt, agerjum-iw 
la yettergigi, ma d taddart la tesmuzgut.) Yenna-yas 
€ammi Sadeq : « D aggaw-iw >. Yehya ibedd-d d 
ibeddi mi iwala sin yergazen-nni la d-ttazen, isellem 
fell-asen nitni sulen? la d-teddun yur-s. < Ruh eaggen- 
as i xalti-k, in’as Si Mextar lembat-ines yur-ney. » 
Yehya yegguni udem n Si Mextar m’a d-yecmumeh. Si 
Mextar netta iga akka s iyallen-is idegger icudad 
ubernus-is yer deffir, isers imiren iyil-is ayeffus yef 
tuyat n Yehya, yekcem s axxam. Eammi Sadeq idefr- 
iten, yesneg°dam tajgut n wesyar swayes d-ttsekk°iren 
tawwurt n wezniq si zdaxel. Yenna-yasen : « Yyaw 
syagi », dya idewwer tasarut itellin si tesqift yer tebhirt, 
mebla ma tzegred seg wexxam. Yenna €ammi Sadeq : 
« Yehya, ruh eaggen-as 1 xalti-k. In’as a d-tessewjed 
imensi ». Yiwen n ccna d ahlawan yekka-d si zdaxel, 
yers yerked ur yettali ur yettsubbu, d tikci n sserr d lba- 
raka n lall n wexxam (Xalti-s) i ieaggalen-is. Yehya 
yezger tasqift yellan imiren tezder di tillas-nni tizeqqa- 
lin n tmeddiyin n tmurt Iqbayliyen, twakken ad yawed 
yer tafat-nni tamellalt irewwlen yef tlajurin d lhid, 
trewwel tessihriw later-is si tewwurt n tkuzint* akkin. 
Mi yelli mlih tawwurt yer daxel n texxamt, d imes- 
layen-nni tesbecbuc xalti-s 1 das-d-yezzin d tuzzya, 
zzin-as nnedn-as kecmen-as yer tgertettuct n wul-is, 


' Ney : uzwil : brun. A partir de zwel : brunir, noircir (Dallet, 960). 

? Sul : rester, continuer a ; demeurer, persister. Rend le sens de « en- 
core, jusqu'a présent » (Taifi, 634). Sulen la d-teddun : mazal la d- 
teddun. 

? Takuzint (cuisine), ney taberjint, s tmaziyt n Douiret, di tmurt n 
Tunes. 


29 


herrmen' fell-as ad yernu ula d yiwen usurif yer zdat, 
$gan-t akken isenned yer yiri n tewwurt alarmi yettu 
ula d ccyel-nni 1 t-id-yewwin yer tkuzint. Lemmer d 
lebyi-s netta, yesmenyaf a n-yeqqim meqqar di tebhirt 
netta d gammi-s d inebgi-ines, wala ad yettwali akka 
xalti-s zdat-s, xalti-s yelsan yiwet si teksiwin-nni ines 
tiberqacin yewsaen fell-as, tekna la tessirid lqaea, 
tesherkikk s ubehnuq akka d wakka, iyallen-is ttawin 
tterran, ur iban dya ma d iyallen-nni ines i d-yeddan di 
lgaleb n tezlatin-nni tcennu, ney d tizlatin-nni i d-ilulen 
kkant-d seg uhuzzu nnsen. Maca xalti-s amzun akken 
tfaq, tuki s kra ibeddel, tuki s tili ney s lexyal d-ibedden 
di tzeqqa, d tili ney d lexyal ara s-ibeddlen udem d 
Ibadna 1 ccna. Daymi tehbes ahukku n tlajurin n tku- 
zint, tsers abehnuq n tarda yef yiri n tbasant n waman, 
tessemlal ifassen-is tkers-iten iwakken a ten-tesskew 
akken ilaq, tuyal, s laeqel kan, tsers-iten yef wammas- 
is, tehbes ccna. Tezzi udem-is yer tewwurt anda 
isenned Yehya, nettat mazal-itt tekna, mazal ur d-tezdi 
ara lqedd-is, mazal ur tekkir ara, yerna tanekra ur as- 
tezmir ara d umatu, si ccedda n laemer d iseggasen, si 
ssus n tezmert d laetab n Ixedma n tmettut. Tenna, ma- 
ca timenna-ines mačči s imeslayen, macci d imeslayen 
d-iteffyen seg yimi, mačči d imeslayen ara d-yernun 
anezgum i unezgum, anezgum i unezgum-nni izedyen 
Yehya, acku tezra (Xalti-s) anezgum d uyemlil 1 t- 
izedyen mi t-twala akken, yebded deg-s Imenteq ula d 
netta, yeqqim kan akken yedduri di tsusmi n ccna. D 
ayen tezra dayen nettat, Yehya ur d-ibedd ara yur-s 
iwakken ad as-yissin tajmilt ney ad yanez d annuz zdat 


' Ney : gedlen. 

lSerh d lqerh yuyen tilawin, deg wussan agi deg yellin 
yergazen di tmurt Iqbayliyen, ger wid iruhen s rrsas am 
tadla yecéa yilef, wid ryaben deg yid, d wid tecéa tmes 
yuyen di texligin. Ala, la tettgani di Yehya ad as-d-yini, 
netta yellan d argaz ger yergazen, ad as-d-yini d acu 
ara d-yelfun tura, tura m'akka ussan yewwed-d wass 
nnsen. D annect agi 1 yeggan Xalti Alula tezkukem ur 
tettmeslay ara, maca ayen ur d-tenni ara s imeslayen 
tenna-t-id s tfekka-s, s ifassen-is yezzlen yef uzagur-is, 
yef wammas-is, s tfekka-s i d-tenna agani i tettgani di 
Yehya ad as-yay llza, a tt-igennae iyit-itt-id d umatu, a 
tt-id-yessukkes si tsusmi-nni d-tesseyli yef tayect-is. D 
timenna kan ur as-yenni ara Yehya, ur as-yenni ara 
dayen ikecm-d gammi-s s axxam, wanag ad yers wul-is 
ad yethedden, ad tuyal alamma d ccna-nni ines a t- 
tkemmel, ney ahat a d-tawi tizlatin nniden, d tizlatin 
yennecrahen ugar, tizlatin deg ara d-ayent teftilin, 
mačči am ccna agi yewten tagust deg ugani, d tizlatin 
deg ara d-ddun isuyan, d isuyan yef layas ma 
yettwaqdae ney d isuyan ara ihemden isnemmren tu- 
dert. D annect agi i ihekmen fell-as a d-immeslay, ma- 
ca maééi iwakken a d-yini < ikecm-d gammi >, s ta- 
ment di tayect-is am di sin wussan agi ineggura, tament 
n tayri d lferh-nni deg yella, dagi deg Wegbu, yer 
eammi-s, yas akken tella tugdi-nni yugad deg yid-nni 
dya, tugdi-nni s-isxerben tirga tessawed-it alarmi ur 
yefriz ger Iferh d Igerh, ula d abrid ur t-yufi a d-isuy 
rrehban d ulejlej deg yella. Imeslayen-nni d-ilulen dya 
deg yimi-s, imeslayen-nni d-yessewjed 1 xalti-s ffyen-d 
s laeqel kan, amzun akken tedda-d deg-sen rriha n tillas 
d rriha n Ibadna. < Yedda-d yiwen wergaz netta d Si 

Sadeq. Ad yens yur-ney id agi ». Xalti-s ur tt-yeffiy ara 
laeqel ad testeqsi Yehya, ney ad tqabel s wawal tugdi- 
nni iwumi tuki, tuki-yas thuss-as, d tugdi yeqqimen 
yersen am nettat ger imeslayen, dya tettekka ifassen-is 
yef tgecrar-is, tafekka-s tekna yer zdat, la tetthuzzu im- 
an-is am yemzulla inselmen, tuyal tekker-d, teadda zdat 
Yehya, tuyal dayen tunez, tjebd-d tabasant n waman 
alarmi d yiwet n teymert n tkuzint, tama usarig n tarda, 
telli tibernint n waman isemmaden, teddem-d tahjurt n 
ssabun ad tessired ifassen-is. Yehya ur yuzi ara yer 
daxel n tkuzint, yeqqim kan akken isenned yer yiri n 
tewwurt, la yettgani Xalti-s ad as-d-tini kra ; maca ur 
yurga ara ad as-d-tini ayen ara ibeddlen ney ara yesfin 
timmist-nni n tugdi deg yella, yurga a t-id-testeqsi s 
wawal ara yessemlilen taswin nnsen di sin isemd-asent 
lkil. Tenna-d, maca seg ugemmad-nni deg tella nettat, 
mebla ma tezzi-d yer Yehya, tenna-d : « Yehya, anwa-t 
wergaz agi? >> ; akken tfukk tarda ifassen-is, teddem-d 
taserbit n Ikettan yersen yef yiri n ttaq, d ttaq deg d- 
tettban tili-nni tameqqrahant n ttejra-nni d-yemyin deg 
webrah, yiwet n ttejra kan, d taremmant, ifurkawen-is n 
wadda bubben taylewt yettwaxedmen s weglim n tayat, 
bubben dayen tacmuxt n waman ara yettfen tasmudi 
alamma uyalen d agris m'ara yali wass. Xalti Alula 
tsers taserbit yef yiri n ttaq, tezzi yer Yehya tini-yas ti- 
kelt nniden « Anwa-t wergaz agi ? » Yehya yekcem yer 
tkuzint yini-yas : « Ur zriy ara. Wergin 1 t-walay di tad- 
dart », ikemmel tikli di texxamt, alarmi d ttabla-nni 
yettwaxedmen s wesyar uzemmur, Imendad n ttaq. Din, 
yeqqim yef tyalat-nni iruhen metwal ttabla, tafekka-s 
tezzi yer texxamt. Seg yiwet tqecwalt n Ixedra yersen 

yef ttabla, s idis ayeffus, yeddem-d yiwet si tbeslin-nni 
tizegzawin d-imeqqin di tebhirin, d tibselt taleqqaqt, 
yebda-tt s wuëëi, ma d tit-is ur tekkis ara yef xalti-s. 
Xalti Alula tezger-d takuzint truh-d ad teqqim tama n 
Yehya, yef tyalat. Tsers afus-is azelmad yef ucekkab n 
Yehya, ma d allen-is zzint akkin, yer ttaq-nni yellin yer 
tillas n yid, yer tremmant ; ttaq-nni yelli dayen akkin, 
yer trellucin-nni yettemlehwajen tikwal sya u sya am 
ifettiwjen, d tirellucin ur nelli d itran, maca d lemri-nni 
deg d-tekkat tezmert n tudert, tazmert-nni yef d-teyli 
Igirra, teyli-d fell-as testerdeq-itt, tfelleq-itt d afelleq, 
dagi, di taddart agi, di teyzut, yef tyaltin d idurar d- 
izgan s idisan-is ; afus-nni azelmad yersen yef ucekkab 
n Yehya, xalti-s tuki-yas amzun akken d inigi, d inigi n 
wayen yuran deg wenyir; maca nettat tezra, nettat 
yeqqimen tama n Yehya, tezra ayen ilagen ilaq, tuki- 
yas ula deg wučči d ccehwa-nni n tebselt. Dya testeqsa 
Yehya, testeqsa-t anda t-yuy lhal deg uzal si tnac d 
asawen. Testeqsa-t, maca maëëi d lexbar yellan i yef 
tnuda, maëëi yef tririt n wawal, ney yef wawal d- 
ittawin wayed, testeqsa-t am win ara k-yesteqsin yef 
yiman-is netta, yef terwiht-is, am win ara k-yesteqsin 
yef tudert, yef tudert-nni deg Ilan, amzun akken di 
ddqiga-nni kan, di yal ddqiqa, ddunit la tetturar s 
terwihin tettaru f twenziwin ; ama d Eammi Sadeq ama 
d inebgi-ines, wissen ma yeg°ra-yasen-d kra n rray ger 
ifassen nnsen, ney wissen ma d nitni 1 thuza tyita, am 
wakken i thuza medden d tirni yef wakal agi ffi nteddu, 
alarmi ula d yiwen, akka imir-a, ula d yiwen ur yezmir 
ad yessenser yesserwel iman-is. Testeqsa-t, maééi d 
ayen yexdem deg uzal qayli i tt-yecqan, deg uzal-nni 

azaylal izaden di tezyel alarmi yeskuffer ulawen, sseb- 
ba-s d adu-nni ikersen yemhallqen igenni tamurt, deg 
yimir-nni deg zzayet tili seddaw ttjur, legwahi n tlata n 
tmeddit, yerna yiwen ur yezri acimi i d-yekker wadu 
yecban winna, la yettseffir yettsudu am tbucidant, yek- 
ka-d izenqan d tirni, yerra-ten d iwrayen yenya deg-sen 
ula d rriha n tafat, uqbel ad yekcem axxam yessker 
deg-s ayebbar, maëëi kan si ccqayeq n tewwura, maca 
deg webrah, dayen sennig lhid n tebhirt. Ala, ur t- 
testeqsa ara yef wannect agi, testeqsa-t yef wayen d- 
zrant wallen-is, ma zrant-d kra, ha di tama-nni n lebraz 
n ssuq, anda akken ttaddedent tumubilat Jeeps d ika- 
myunen Dodge n leasker, ha di tama n wadda n taddart, 
syenna dya i d-yeffey lexbar, yekker uferfud ur iban d 
tidett ney ala, d lexbar yenna wadu 1 wadu, am wadu- 
nni dya i d-yekkren deg uzal idegger yesmenderri 
tihuna d yemdanen d tirni, d lexbar 1 d-yennan « Yusa- 
d leasker ajdid si temdint n Lezzayer, sbedden ayiwan 
nnsen anda mlalen iberdan, abrid n Bgayet d webrid n 
Yemceddalen », amzun akken snat tuddar agi, nitenti d 
Ugenjue n Weqbu, d akerdis' yedbaen am tecrad deg 
wakal, d akerdis n tmenyiwt d umennuy, tilisa-ines 
uyalent-d si lebher d wedrar, d tilisa idergen yef wallen, 
maca amzun akken sersent ddkir d wuzzal nnsent yef 
yergazen, yef tiyri nnsen n tlelli, yef tiyri nnsen uzarug?, 
bessif fell-asen ad qqimen ffren di tzegwa d ttlam, ney 
ad mmten deg-sen deg uzal qayli. Dya Yehya yerra-yas 
i xalti-s « ur ufiy ara abrid ad subbey alamma d anda 


' Akerdis : triangle (Lexique francais-berbére de mathématiques, Tizi- 
Ouzou : Tafsut, 1984). 
? Azarug : indépendance (Amawal). 

mlalen iberdan, tama Igenduzen, iwakken a d-awiy le- 
xrif » ; yenna-yas dayen « yer tuffya n taddart, a n- 
tafed leasker gezmen abrid s wefrag n sselk d ilezwi », 
« yas ad ggen (leasker) yiwen ad yekcem yer taddart, 
yerna alamma s usenged n lekwayed, ur ttaggan yiwen 
ad yeffey », ma d « netta (Yehya) rran-t-id yer deffir s 
rrkulat s agennir-is', netta akked mmi-s nni aneggaru n 
Si Muh, d leasker-nni yettlusun tiksiwin uyilas i ten-id- 
yerran » ; yenna-yas dayen « yeqqim-asen-d kan ad 
rewlen di sin yid-sen (Rwiced d Yehya) yer thanutt n Si 
Muh anda seaddan azal », nitni d yemdukal n Si 
Muhend i d-yettasen yer thanutt, deg-s ad ayen Ikettan 
d laegaqer, deg-s atas atas iwakken ad myinin 
myehkun ayen walan d wayen slan deg wussan-nni 
ineggura. Yehya yufa-d lhal yecfa-d, maca ur yebyi ara 
ad yini 1 xalti-s, yugad anda s-irennu kra n tergagayt i 
ufus-nni tsers yef ucekkab-is, ney yugad anda s-irennu 
kra n wussan n tewser ma yudef-as” wannect-nni s 
allay-is (yerna annect-nni, takti-nni ur tyab ara seg 
wallay-is, nettat 1 s-yunfen 1 Yehya ad yemmeslay ak- 
ken 1 s-yehwa, mebla ma tegzem-as awal, tesskad kan 
trennu tillas n yid, tetthebbir 1 imensi n sin yergazen- 
nni ; seg wemkan-nni deg tella nettat, seg wemkan-nni 
seg d-tettwali am win d-ittwalin si berra, seg wemkan- 
nni s-yettunefken deg wussan izerrin ttemsedfaren, d 
lehnana i s-yellan deg wul maëëi d tanehyaft, nettat, 
tamettut tasusamt 1 d-yelhan d cceyl-is, yerna ur as- 
yedrig ara wayen ara inin yergazen, wid yellan di 
tebhirt ney wid yellan di thanutt n Si Muhend). Yehya 


! Agennir (tacelhit) : postérieur, derrière. 
? Adef : kcem. 

ihi yecfa-d, yecfa-d 1 wergaz-nni, abernus-is iruh ur 
iban amek akkenni yessawrey, cclayem-is Cèuren d 
anzaden yeggurslen, d argaz-nni dya 1 d-yulsen yenna 
« dihin, tama n Imina taqdimt, anda izeggen webrid 
deg webrid n wedrar, ufan (leasker) lexzin' n leslah d 
ukertuc, deg wabud n yefri, yerna dayen (leasker) ufan- 
n yiwen ilemzi settac ney sebaetac iseggasen di leamer- 
is, ur yebni ara fell-asen, ufan-t-in iyedr-it yides, wwin- 
t (leasker), cudden-t tinnegnit sersen-t bellegdis yef 
weyyul, wwin-t-id d abrid s ayiwan ajdid n leasker, an- 
da mlalen iberdan n Bgayet d Yemceddalen. » Yehya 
yecfa-d i Si Muhend ibedden deffir ukuntwar n wesyar, 
la d-ifesser yettferric Ikettan yef ttecruruden yelyan 
ije&gigen, yini-d « id agi yezrin, mmyen-d (leasker) yef 
sin warraw n Lhag Saeid xedfen-ten, acku walan-ten 
(Aabban d Lmulud) uyalen-d seg wedrar, di tdeggat- 
nni, deg uzal-nni dya deg i d-yedra wesyimi n 
tmenyiwt', cukken-ten (Aabban d Lmulud) yella yur-sen 
lexbar id-nni dya, acku zedmen-d (leasker) s axxam n 
Lhag Saeid, ssaea d asawen segmi tetterdeq lbumba » ; 
zedmen-d di tallit-nni deg byan (leasker) ad qablen tirzi 
n ddunit iruhen d iceqfan, a tt-qablen s yihwah d lgur 
yef yelmezyen ; ilmezyen nitni, yufa-ten-id Ihal bedden 
d inagan, s tfentazit 1 hedren 1 wudan yenhewwalen deg 
i tt-cerwen merriyet, sseyren taswin nnsen, ttnayen d 
ddunit sebren, hebbken uglan tuymas tuyalin yer deffir 
ulac, alarmi sduklen talalit d usaduf" n yimmal* onsen, 


! Ney : asrus (dépót). 

? Asyimi n tmenyiwt : attentat. 

? Asaduf : loi (Amawal). 

* Futur (Amawal). Ici dans le sens de : devenir (le). 

yas akken ur d-rrin ara mlih s lexbar, ur frizen ara mlih 
amek 1 teddunt tedyanin, amek 1 ttemzukrarent ger 
wexdaf d rrsas di leswaq n tuddar. Tameddit-nni, Aab- 
ban d Lmulud, ma yella ffyen sbaeden yef taddart n 
Wegbu, maëëi d asyimi n tmenyiwt i zran a d-yedru, 
maca, deg yid-nni unebdu deg yettuqqet wezyal, sme- 
nyafen (Aabban d Lmulud) tasmudi n tebhirin Igendu- 
zen, tibhirin d tejnanin yellan di tama n wadda n tad- 
dart n Weqbu, smenyafen ad qqimen dinna alamma yu- 
li wass akken ad armen! ččen tibexsisin. Leasker wa- 
lan-ten-id mi d-uyalen, di sin yid-sen, azekka-yen, yef 
ttesea ; yufa-d lhal idelli-nni, dderbzen (leasker) s ax- 
xam n Lhag Saeid, ur n-ufin la Aabban la Lmulud, dya 
fran-tt d yiman-nnsen, gezmen awal, nnan-as am wass- 
a a d-yas wass-nnsen, ur as-fkin ara yakk tamezzuyt 1 
baba-tsen mi sen-d-inna s nniyya-nni ines tazurant 
« Atnan deg Igenduzen, ruhen a d-awin tibexsisin, a d- 
qqlen azekka >, ruh amen-it keé¢ini ! Daymi i d- 
dderbzen tikelt tis snat s axxam n Lhag Saeid, sdermen 
tiwwura, mmyen yef Aabban d Lmulud, ccenglen-ten- 
id ssentgen-ten-id seg wusu, nefden-ten d anfad yef 
lehyud, syen akkin deggren-ten-id yer berra, Lhag 
Saeid ur yezmir i kra, ma d yemma-tsen Xeddiga d 
isuyan kan i s-d-ig°ran. Yehya isul” yecfa yef tsusmi- 
nni d-yersen di thanutt n Si Muhend, ters-d terna-d d 
timerna yef wawal ; tasusmi-nni a s-tinid ters-d tikelt 
nniden, terna-d tikelt agi yef imeslayen-is netta, lem- 
mer mac¢i d xalti-s i d-yekkren tenna-yas < awi-yasen 
iyi tuyaled-d imiren ad asen-tawid seksu. » 


' Arem (tacelhit...) : gotiter, essayer, tenter, débuter dans. 
? [sul yecfa : mazal yecfa. Voir note n°2, page 29. 

Dya ihedr-d imensi-nni 1 sen-igan irebbi, yal yiwen 
yewwi-d ddunit-is d tarzeft ger ifassen-is. €ammi 
Sadeq yeqqim yef yiwen ukersi d acemlal, d akersi 
ulezzaz yersen yer ttejra-nni taqdimt, Taluzett ; 
taluzett-nni yezzi-yas-d wexxam s lebni, amzun akken 
d nettat i d aeessas, d nettat i idemnen ansayen-nni' n 
zik yellan d Ilsas, tga-yasen ccan, tettharab fell-asen 
tessehbibir yef tudert nnsen. Si tefsut yer tayed, tettili-d 
dya tukksa-nni n kra n tluztin, iwakken €ammi Sadeq a 
tent-yazen i Yehya izedyen meskin di temdint yeëëan 
aheckul n la technique. Tamdint-nni, yeggul fell-as 
€ammi Sadeq ur uyalen a tt-kken idarren-is, seg wasmi 
t-dehmen ibulisen herrsen-t, mi d-yeffey si lagar n 
Lezzayer. Yugi-yasen, ass-nni, a t-fettcen am wakken 
ttfetticen imsukal merra d-ittasen si tmurt. Wid-nni dya 
d-yettasen si tmurt yer temdint, amur ameqqran deg- 
sen, timelsit nnsen d ibrenyas ney d llebsa ixeddamen 
uzayar, a s-tinid d timelsit yeyman s wakal-nni sswayen 
s tidiwin nnsen, akal-nni yef yekkat yitij alarmi 
yessehdem yessemhejwer udmawen d iyallen nnsen, 
yerra-ten d izeggayen ; wid-nni, d lgerra taqdimt, d 
izuran iqdimen n tudert 1 d-ttawin yid-sen yer temdint ; 
izuran n tudert nnsen zwaren akk wiyad, zwaren wid d- 
ikkan si tudert-nni byan a d-sseknen wid ibennun 
Ibatimat di temdinin ; wigi dya ssehbibiren yef tudert 


' Ansay : tradition (Amawal). 

nnsen, ferrgen sdarayen ugaden a tt-yawi uhemmal, 
ahemmal-nni ara d-yekken seg yemdanen yugaren 
yifen akk lebni-nni nnsen di tilawt' ; ney amzun akken 
s lbatimat-nni nnsen, ssaramen ad ssengugin sberwin 
tilisa tiqdimin, tilisa n Igern n leqrun yuran deg wakal, 
iwakken imezday imezwura n tmurt ad ak°in d yiman 
nnsen, si ddqiqa yer tayed, d iberraniyen. Ihi €ammi 
Sadeq yugi-yasen a t-herrsen ger lyaci di lagar, yuyal 
yergem abulis-nni yebyan a t-ifettec di tfekka amzun 
akken ihesb-it « d tamettut yettunefken i lbie di ssuq n 
waklan », ney « d tamettut yettunefken d tarzeft i kra 
ugellid d-innulfan d ajdid », d agellid d-ikkan ur iban 
ansi, « si lebher ney si Imedfae, d agugam awal ur t-id- 
yettali amzun akken yugem-d tagdurt n tsusmi, 
ihezzem irezzem ibedd di tesga am yizem... ». Dya 
wwin-t di tumubil ibulisen, yiwet n 403 taberzegzawt, 
yaf-d iman-is deg wexxam n temsulta’, d addud-ines 
amezwaru di temdint n Lezzayer, rran-t yer yiwet 
texxamt alarmi d azekka-nni yef sebea n ssbeh. Pas 
akken, mi d-yeffey, yeswa-d lqehwa s uyefki di Grand 
Bistrot des Délivrés anda yeqqim kan sin wussan 
(£ammi Sadeq), di lweqt-nni d lqahwa n baba-s n 
Yehya. Sin wussan kan iwakken a d-yerr s lexbar s 
tedyanin d txidas iderrun di temdint, uqbel ad yeqqel s 
axxam-is deg Weqbu. Maca uqbel tuyalin s axxam, 
yeqqim yaewez yiwen yid netta d Yehya, yules-as-d 
yiwet si tenfusin-nni* tiqdimin d-ttawin ama di tudrin 


' Tilawt : réalité (Amawal). 

? Expression marquant /'ironie à qui ne parle pas (Dallet, 251). 
? Axxam n temsulta : commissariat. 

^ Tanfust, tinfusin, tinfas : récit, histoire. 

ama di tyezza ; tinfusin agi tiqdimin, terna-d fell-asent 
tazayt n lgirra, teabba-yasent, tessengugi-tent tbeddel- 
as Imil 1 unamek' nnsent, alarmi ula d awal n €ammi 
Sadeq iban-d yebded iressa, yezza tigusa, yessemyer, 
yennerna di tazayt d ccbaha : d ayen i s-yecéuren ul-is 
d Iferh i Yehya, maca d ayen isnernan anezgum n baba- 
s yef mmi-s, anezgum yef wayen ara d-yelfun yid-s 
akka d asawen. Eammi Sadeq, d annect agi i t- 
yessawden yebya ad yeddu Yehya s Aqbu, maëëi kan d 
Iferh d ccehwa-nni n tdukli yid-s. « Yya-d ad teqqimed 
yer tama-w », 1 s-yenna i Yehya d-idemmren tawwurt n 
tebhirt, tagdurt tazegzawt n ustagnum’ deg ufus-is, 
ibedd deg yimi n tewwurt amzun akken la yettgani 
w'ara s-yinin ad yaz, ney amzun d tuttfa 1 yettwattef 
din, deg yimi-nni n tewwurt, tettef-it-in lehnana-nni ss 
yetthulfu di tayect n gammi-s ; ney ahat ihuss d ahussu 
i wayen idergen yef tit, ihuss-as deg imeslayen 
ssawalen yergazen-nni di sin yid-sen (Gamm Sadeq d 
inegbi-ines), d imeslayen a s-tinid uyen-d ččuren tibhirt 
irkelli : am tafat n tebhirt am tillas-is, rsent deg-s 
amzun akken rsent di legten. Yuli-d kra n Ihess seg wul 
n tmurt Iqbayliyen. Ur yelli nnefs ur telli tsusmi 
nniden, yella kan wezwu-nni? azeqqal, yers yemmed 
deg wass yettzerziren irewwel ; yella dayen Si Mextar 
d inebgi, yesgunfuy di lebraz-nni s-ittunefken 1 ssyada- 
s. Tugdi ur telli, amzun akken d Iferh i yefreh mi d- 
yusa yer ddunit di tlemmast n tmenyiwt. Taslaf 


' Anamek : sens, signification (Amawal). 

? Astagnum (s tlatinit) : Etain. 

> Azwu : air (Amawal). 

* Taslat, tisladin : dalle (Dallet, 772). Ici dans le sens de ` stèle. 

tamezwarut tyab asmi yerqen yembusa yeccan times. 
G°ran-d igenwan n teywisin nney, yeg°ra-d uharuq d 
wuyud i y-izedyen zedyen laemer nney. Nugad yef tudert 
nney, di tugdi-nni yiwet n tifrat ur iban amek akkenni i 
la d-teshissif ! « Yya-d ad teqqimed yer tama-w », 1 s- 
yenna €ammi Sadeq ; dya yas-d weqcic yawi-d ussan n 
terwiht-is d aewin, yernu-ten-id s afriwes d usferfec- 
nni afessas iferrawen n tluzett. Yusa-d weqcic ad 
yeqqim, maca maëëi seddaw tafat-nni n teftilt d-izgan 
sennig ttabla, am teftilt n Iferh yejgugulen ireqqen 
sennig ujajih n tmes, ala, yusa-d ad yeqqim di temda n 
lehya, di tgertettuct n wul n lehya-nni yessetha s temzi- 
s, yeqqim yer yixf n ttabla, yezga-yas-d bellegdis 1 Si 
Mextar, s idis ayeffus n eammi-s. Yeqqim, yebya ur 
yebyi ad isel i imeslayen-nni n sin yergazen, ad asen- 
isel a ten-ifhem akken ilaq, acku yufa-d lhal netta, 
segmi d-iwwed yer tebhirt, la yettgani kan ddqiqa-nni 
deg ara yeqqel ad ikemmel aqesser d xalti-s Alula. 
Maca necden-t-id ad yehder, ulac tarewla ney tuyalin 
yer deffir, ma d sin-nni 1 t-id-isyimen sennig wul-is, 
nitni atan iban-asen : glan-d yid-sen s lkil n tudert 
nnsen. D Si Mextar 1 t-ibdan s usteqsi, aqcic ur yufi 
abrid i tririt amzun d tissegnatin n tmes ney d usman' i 
d-yemjajin mmyen-d fell-as. D ayen ibanen, €ammi 
Sadeq immeslay-as kra 1 S1 Mextar yef Yehya, d ayen 
d-ibanen deg yesteqsiyen-nni yef tmeddurt-ines di 
temdint, di Lezzayer, netta d imawlan-is, yef uyerbaz 
alemmas anda la ilemmed taglizit. Si Mextar yesmar-d 
i yiman-is lkas n yiyi ; Yehya yedfer s tmuyli-s temlel- 


! Usman (tacelhit) : éclairs. 

nni n yiyi, yuki s timimt' n Ibenna-s mi yekka agerjum 
n Si Mextar ; wagi yesteqsa-t-id : « d acu 1 themmled 
atas atas, 1 tesmenyafed di leqraya inek ? » Yehya 
yerra-yas : « d les sciences naturelles », yas akken ur 
yezri ara imiren ma d awal iberzen 1 ggunin di sin yid- 
sen a t-id-yini, ney d awal n menwala, d awal afessas n 
teswaet kan, d awal unecreh ; yerra-yas kan s wawal 1 
s-d-ibanen icuba tidett ama yur-s netta ama yur-sen 
nitni ; dya akken i s-inna « d les sciences naturelles » i 
Si Mextar, wagi din din ikcef-as-d i Yehya ayen akk 
yuran di twenza-s : « 1hi a d-teffyed d ttbib, yerna d 
ttbib yelhan ». Yehya imiren yezzel afus-is yessendi 
lkas 1 €ammi-s, amzun akken di ddqiqa-nni kan 
yennerna atas di laemer, dayen telli-yas tewwurt tura s 
imensi-nni ad yarem ifares akk ccehwat n lbenna-s. 
£ammi Sadeq yetèur-as lkas n yiyi s lufa, deg-s yefka- 
yas-t d imserrer’, deg-s am wakken yessedda deg-s 
abruy n tihherci. Yehya yettef-it iqebl-it, mebla ma 
yuli-t-id wawal ney inumer-it deg umeslay. Cwit kan 
akka d astebteb yer tewwurt n tebhirt. Yekker Yehya 
iruh alarmi d tawwurt, mi d-yezzi yewwi-d ger tyallen- 
is tabaqit n seksu d useqqi yettrigg°iten ; tujjut d rriha 
nnsen wwdent, ulac din ccek, alarmi d tamurt, alarmi d 
tagelda n zzdec : din din yebdu-d uzenzen la ijerred 
irennu di tillas n yid. Xalti Alula ur d-teqqim ara s 
imensi ; mi teqqel yer tkuzint, tesseg°ra-d yer deffir 
asqerbeb isebbaden-nni ines n wesyar. Eammi Sadeq 
iseqqa-yasen di sin yid-sen, yuyal, mi fukken uëëi, 


' Bon goút. Seg wemyag « imim » (tacelhit) : étre doux, délicieux, 
succulent, avoir du goût, être sucré. 
? Imserrer : à profusion (Dallet, 789). 

yenna-yas i Yehya : « Hku-yas-d dya 1 Si Mextar amek 
i k-d-iban Weqbu. » Yehya ur yufi d acu ara s-yerr, 
maca iban-as-d maëëi d Aqbu 1 d ssebba n wawal, ney 
d ayen d-ihulfa netta abrid abrid ass-nni deg i d-yusa ; 
d ayen yeffren, d ayen yellan di tasilt, d ayen yaered ad 
yessedreg i yer t-id-inced eammi-s, inecd-it-id ad as- 
yekkes taduli yini-t-id tura, a d-yessefru iberz-d awal 
akken ilaq, amzun akken, deg yimiren, gammi-s d Si 
Mextar 1 t-id-imekknen s asteqsi, iwakken ayen yellan 
di tasilt a t-id-yessali uyenja. Yerra-yas : « d tugdi 
iwumi hulfay ; wergin 1 yi-yessag°ed Weqbu am tikelt- 
agi ». Sin yergazen-nni ssusmen kan. Imeslayen-nni n 
Yehya la qqazen rennun di tillas-nni n yid, ugar n 
teftilt-nni d-izgan sennig ttabla n wesyar uzemmur, 
tettbihliw deg wadu-nni azeqqal d-ittsudun fell-as. 
Yehya netta d asuyu i yebya ad isuy, ad isuy yef 
gammi-s i t-id-ismektan, imir-nni, ayen yedran 
tameddit-nni dya deg d-iwwed s Aqbu, eammi-s i t-id- 
isteqsan isnetq-it-id sennig wul-is, yestuqqef tura deg-s 
awal yegga-yas iysan-is merra tkecm-iten tergagayt. 
€ammi Sadeq ur yuksan ara ad yeqqim deg wemkan-is, 
d tanekra kan i t-id-isahen, yekker iruh ibedd deffir 
Yehya yettef-as tuyat-is : tafekka n Yehya, amzun 
akken truh ad tfelleq tetterdeq akka d wakka, seg 
uhussu-nni d ushissef d ufedfed' 1 tt-izedyen. Si Mextar 
ur yuksan ara yekker ula d netta, yuza yer Yehya, 
yettef-as idarren-is yebdan la kkaten hebbken seddaw 
ttabla ; dya din din, di ddqiqa-nni kan, Si Mextar yal 
tayawsa tefruri tewt-d s allay-is tban-as-d akken tella, d 
aktay ney d amkan, yeflali-d umennuy-nni d-isseylin 


' Fedfed (s teydamsit) : trembler de peur, étre remué, secoué. 

tugdi d rrebrab yef taddart, yessexnunes-itt deg-sen, 
deg yid-nni amezwaru, d amennuy i d-immyen tura 
inted-d yer tudert-is netta. Cammi Sadeq ifassen-is 
ttwarzen yer tuyat n Yehya ; immeslay-d, Si Mextar la 
t-id-yesskad, immeslay-d s yiwet tayect d tafessast, 
amzun akken yetteanni s ieessasen n tmurt-is. 


Ur ttag°ad, a Yehya 

tarwa idammen-iw aezizen. 
Id itran-is d lmesk 
immey-d izedm-d 

f ttejra nney 

taqdimt n lgedma. 


(dya la yesskad (€ammi Sadeq) tikurin-nni n wadu 
yetteknunnuden ger iferrawen n tluzett) 


La tettru tluzett 

f tluztin yellan deg wul 
tukksa nnsent ur d-teg?ri 
d anebdu yettsudu-d wadu 
yesskew ifer-is 

aqcic netta yettinzi 
tettnezzif tasa-s 


(tura yesskad taluzett) 
Tugdiwin merra 
iteddun di temzi 
yiwet kan i d-yettyimin 


di tewser. 

(tura d taluzett 1 yerra d inigi) 


Am wass-a 

a d-tlal tejmilt 

ad am-tuyal 
Tettfed tsebred 
abrid-im d abrid 
n tlalit 

Ass-nni 

mmeslay 

tinid 

Ihif nney amek iga. 


imeslayen agi maëëi kan d Yehya wehd-s 1 huzan 
ihuss-asen, ula d sin yergazen-nni ukin d wulawen 
nnsen fsin. D imeslayen deg d-ttunefkent tregwa n 
ssber, n wayen isehhan d wayen illan d llsas, tiregwa 
ara yefdun yessukksen tudert nney ; ttufekklent tuyat 
nney, bubbent ayen ibubb wedrar, ma d ulawen ttfen 
deg wawal ur unifen i iberdan ; yeg°ra-d usuref nesfillit 
fell-aney a d-yili, yas ma nezzuzzel tissi idammen ney 
nettwalas di tmegrad. Imeslayen-nni n gammi-s, maëëi 
d anamek nnsen 1 d-yeg?ran ; i d-yeg°ran d tezyel d un- 
azir-nni' nnsen, d times d yirrig-nni i ten-izedyen, 
sbaeden akkin tugdi ssanfen-as, tennefk i tillas n yid d 
wadu iwakken akukru ad yettwikkes, di taddart ney di 
teyzut, iwakken dayen yal yiwen seg wid yenterren di 
telt yyam agi, a t-id-yuyal wemkan-is. S asirem-nni n 
€ammi Sadeq, yerna-d ssut i d-ikkan amzun akken seg 
ugemmad, yekka-d si teyzut d wedrar ieussen yef Weq- 


' Anazir : brasier avec flamme, grosse chaleur, fièvre (Dallet, 593). 

bu ; teyli-d imiren talwit ters-d yef wulawen, yemsuyal 
Yehya netta d sin yergazen-nni, msuyalen nitni d 
tebhirt-nni s anda d-ttwaserden s imensi-nni yef d-teyli 
tatut. Ad tyiled tura m'ara ten-twalid, m'akka bdan uëëi 
di sin yid-sen, ad tyiled kra ur yelli, kra ur yedri, dayen 
ters nniyya nnsen tethedden, amzun akken Yehya yer- 
ra-yas 1 €ammi Sadeq « Aqbu tura tuyal-it-id ccbaha- 
s». Maca akken kan iruh Yehya a d-yeddem 
tayengawt-is, ulin-t-id iriran imeqqranen, yekker seg 
wemkan-is yerwel si tebhirt akkin yer tkuzint yer xalti- 
s Alula, uqbel a d-yemhihed £ammi Sadeq ney Si Mex- 
tar. Ala, maééi yef yiri nnsen nitni 1 ters Imehna n 
Yehya, maca tikelt agi d Ikil i ifaden ieadda tilas, alar- 
mi ula d yiwen, d nitni di sin ney d wi nniden, ula d 
yiwen ur yezmir a d-yini s anda d wamek ara teffey. 
Ma d Yehya d tazzla 1 yuzzel ad yeddari yessentel im- 
an-is di tkuzint, yer xalti-s Alula s-yellin iyallen-is net- 
tat terna-ten s iyallen-is, tessemhalleq-it uqbel ad as-d- 
iban wayen yedran di tebhirt, tettef-it tzemd-1t yer tfek- 
ka-s. Yehya CCurent-d wallen-is d imettawen deg yed- 
maren n xalti-s Alula, yekkat-d deg-sen nnefs yessem- 
biwil anyir-is d Ihenk-is am win yesmuhtulen a d-yuyal 
yer ddunit. Deg wemlak-nni deg yettwamlek Yehya, 
Xalti Alula tules-d yiwet n temsaereqt d-ttawin si zik di 
tyezza d walmaten, ney ahat d nettat kan 1 tt-id- 
yesnulfan imir-nni, dya s usbecbec n tayect-is tebda la 
tcennu yef wefrux-nni, mi yufa leacc-is iwala ifurkawen 
CCuren d isennanen d inijel, ur ilaq ara a t-tekcem 
Ixelea n tudert-is ney tin n at wexxam, ilaq-as ad is- 
senged s anda zzin isennanen, yer berra ney yer daxel, 
mi yessenqed akken ilaq ad as-d-iban webrid m'ad 

iruh ad ifferfer ney ad yeqqim di leacc-is. Yehya yufa 
yer imeslayen agi n xalti-s, dya ula d netta yewwi-d 
yiwet n tenfust, amzun akken d tiririt n wefrux 1 s-islan 
i ccna deg wemkan-iw amehbul, igenni llint tewwura- 
s ; yef ufurk agi deg yella leacc-iw, Imus n ttesdila la 
icetteh. Nek d afrux aql-iyi rewwley hebbken wafriwen- 
iw s wayen illan di tezmert, ma d inig-iw deg genwan 
macci d nnger n ddunit. Xalti Alula terna tezmed 
Yehya s idmaren-is, tuyal tkemmel awal-is, yas akken 
iban-as-d wezmumeg la yettemrurud yef yimi n Yehya, 
yas! afrux amehbul i sen-yettcetkin i igenwan yekkat- 
asen llir ! Wanag ad yecnu kan i yiman-is f ssaed i t-id- 
ifkan d afrux. Mugel s amergu, di tili n tferkiwin d 
walmaten ; yas tizemrin i yezran ul-is, tayri nniden ur 
telli ur d-tettnulfu. Yehya imiren, mi s-isla 1 xalti-s, 
amzun akken ibya ad ibeddel awal, yessuter-as ad as-d- 
tawi tamacahutt-nni n « Saleh amazuz amag°ad », ma d 
nettat amzun akken tfaq-as ibya ad yessinef 1 wawal, 
terra-yas kan « ur zmirey ara, tagi d eammi-k kan 1 tt- 
yessnen ». Yehya yefhem imiren izad-as lferh, ilaq-as 
ad yerr algam 1 wul-is, ma d xalti-s Alula tefhem tugdi- 
nni d-yeylin f Yehya. Xalti Alula tessuter di Yehya ad 
yawi yer tebhirt tiremmanin-nni tesseqcer, tsers-itent di 
tegdurt n talaxt, yef yiri n ttaq yellin yer tillas n berra, s 
abrah n tkuzint, s itran d useklu-nni? dya n tremmanin. 
Mi s-tessuter ad yawi tiremmanin, amzun akken d 
asedhu kan 1 tebya a t-tessedhu, ad as-tekkes akuffir d 
wumran’, ad as-tekkes irebbi-nni ines deg yethennec 


' Anamek-is dagi d : sauf. 
? Aseklu, isekla : arbre (Amawal). Ombre, silhouette (s tcelhit). 
? Umran : chagrins, peines. (Dallet, 513). 

yedduri. Maca di tmuyli-nni s-tessedfer mi yeddem 
tagdurt yezger yes-s takuzint, tedda tasa-s d-icfan, am- 
zun akken mebla ma tnumer iman-is', i lqerh aqdim n 
tmeddurt ; yer Igerh-nni aqdim yerna-d rrwah n 
Yehya ; yerna-d dayen wayen i t-yeggunin akkin, di 
tebhirt, di ccna-nni d-yettinzizen ur iban ansi d-yekka, 
ha d ssut aqdim ha d ahussu-nni s-izedyen tasa. Dya 
tecna 


Dagi yiwen ur t-id-isah ad yewhem 
di lgerh n tarwa 

D-yeswan si tregwa-nni n zik 
Yemma-tsen tessen-asen ccan 
attan wehd-s d tinigit 

tcennu fell-asen trennu 


dya tecna, amzun akken d tamettut tamehbult, nettat 
tsul teqqim yef tyalat tqubel taremmant tili tezda-d yir 
zetta, yef tewrirt agi sennig Weqbu. Anebdu yagi, tuga’ 
deg-s la trekku am tsekkurt ur nesei ihigel. Imdanen 
nitni ur iban amek akken i Isar, wa d ayilas, wa d uc- 
cen. Tas inisi i yesmeyren akal n tmurt-is. Isennanen n 
tayri yef uzagur-is, issegliliz timegrad di ddunit merra. 
Yiwwas a d-yali tasawent n tewrirt agi d-izgan yef yiri 
n Weqbu ; abrid abrid deg wudan d wudan, w'izran 
m'ad yessenger Aqbu yessenger tawrirt-is. (Tekker-d si 
tyalat-nni yef teqqim, thukk ifassen-is di sin yef tqen- 
durt-is, deg wemkan n teabbut.) Mmi amazuz yemmut, 
sebea wagguren drus aya. Yessen-as i lferg usekkur 


! Mebla ma tnumer iman-is ` sans effort. 
? Tuga : herbe. 

m'ara yesrifeg yerwel, yessen-asent i tfextin merra 
ttandayen i yewtal-nni izubayen n lexla. Alarmi d asmi 
d-yeyli ugadir yef leamer-is, ihuza-t-id lewgeh. Aziy d 
lgirra i d-yewwden. Tili tezda-d yir zetta, yef tewrirt 
agi sennig Wegbu. Dya tesbedd din ccna-ines, ma d 
Yehya isul ur tt-yefri ara d yiman-is m’ad yezger taw- 
wurt n tebhirt ney ala, yezga yeqqim kan deffir-s, deg 
ukulwar-nni yewlellsen, ger izirigen n tafat d-yekkan si 
tkuzint. Yehya ur t-yekcim ara uyemlil', amzun akken 
deg waddud-nni yebded ger wemkan d wayed, d ul-is 1 
t-yeggan dinna, deg wemkan-nni deg tella xalti-s, d 
amkan 1 yer yufa wul-is tellez tasa-s. Tawwurt n tebhirt 
ur t-tettak ara akkin, lemmer maëëi d tagdurt-nni n 
tremmanin 1 s-d-ismektan tella din xalti-s, tella s 
tayect-is d wayen icedha wul-is. Yelli tawwurt n 
tebhirt, dya akken kan yekcem di Iÿerra-nni n tafat d- 
ikkaten yer wadda n tluzett, yesla-yas 1 Si Mextar mi s- 
inna 1 €ammi Sadeq, amzun akken ilaq a d-isel Yehya, 
yesla-yas mi s-inna, « asyimi n tmenyiwt a d-yili azek- 
ka ». Isers tagdurt n tremmanin tama n gammi-s Sadeq, 
yeqqel s amkan-is, yer yixf n ttabla, yezga-yas-d bel- 
legdis i S1 Mextar. « Lha$ Smayen akked Zentut 
amazuz a d-asen yur-k s axxam-ik, d abrid n sbitar ara 
d-ayen, yef Ixemsa n tmeddit. A ten-teffred alamma d 
ttmanya, a ten-teffred dayen m'ara d-qqlen. Ur ttruhun 
ara alamma yuli wass, d abrid i ten-id-yewwin ara ten- 
yerren. Ur tetteddud ara yid-sen, zran. » S1 Mextar 
ifukk ameslay, £ammi Sadeq yessendi-yas tagdurt n 
tremmanin. Yuyal yenna-yas « Ya Mextar, ilaq ad as- 
nernu azal n mraw wussan i wesyimi agi n tmenyiwt, 


' Ayemlil : inquiétude (Dallet, 616). 

seg wass n ssuq d asawen. Taddart ilaq a tt-id-yuyal 
nnefs, tlata wussan ayagi tura 1 d-teyli fell-as rrehba n 
tugdi. Ma d leasker, illa w’izran, ahat ad qqlen ansi d- 
kkan »; Yehya yella yettmuqul tiseqqayin-nni n 
tremmant mi la cetthent, d tizubayin, ger idudan n Si 
Mextar. Zzdec n ddunit merra yessusem ; i d-yeg?ran s 
Ibaed d aggur n tziri, yesberber akka cwit, d amezyab 
amejtuh n tafat 1 d-yesfawen yef teyzut d wedrar, d 
azrur n temlel tamsarit deg igenni d-yessan usu 
yemmeččen s yetran ; tasusmi tezzer di tezyel seddaw 
isekla, ma d yiwen wuccen la yeskaewiw, yemmerkes’ 
usuyu-ines yerwi, yettnusru yettmettat cwit cwit di 
ttlam. Sani ara trewled ? Ur yelli wemkan iden 1 s- 
yellin ul-is am winna 1 rriha n tbexsisin d rriha n tlu- 
zett. Deg yimir-nni dya, akal yezdi-d iman-is, rruh-is 
yessufey-asen laeqel 1 ieessasen yellan deg walmaten. 
Taqubaet n tzemrin, si zik n zik i tla’ tamusni d ayla-s ; 
yef tara yettalin d uyanim yettawin, ur tesmuybun ur 
teshissif, teggar-d kan alejlej izedyen ul-is. Tasemhuyt' 
agi ur tselled ara i tayect-is, yas akken tezha tennecrah. 
Di ccna i d-yeg°ra yisem-is, tettali tettsubbu tessental 
iman-is tessaram ad yali wass. Atwal tetwel. Di lferh 
di tiywist n ssaed-is, yiwet n tugdi i yettcellifen afriwen- 
is, tugad Ihuzziyen a d-nneylen fell-as s watas amzun 
akken d ig°efran 
achal d abrid 


' Azrur : frange (Dallet, 955). 

? Mmerkes (tacelhit) ` mélanger. 

? Tla : tesea. 

* Tasemhuyt ` saison (Amawal). 

° Twel : être adroit (Dallet, 830). 

ma tyab 
yef wallen nney 

macci d tuffya 

i teffey 

seg lexlawi nney 

d yigran nney 

d acu kan 

ayen tra a y-t-id-tini 

macci d allen nney i yehwag 

maca d imejjan nney 
acku s tayect-ines kan 

i d-tesskan iman-is. 


Ma d Si Mextar yerra-d awal « leasker, rrwah ur 
ttruhun ara. Taddart agi a tt-hudden qeccuc meccuc, 
argaz argaz, deg wudan d wudan, alamma hecdent tla- 
win ctigent irebbi. Ula d ilmezyen a ten-qelean d izella- 
fen ak°ren-ten seg izuran nnsen, ad idiren alamma 
hedren kkawent tyersiwin nnsen, nitni d kra n 
yemyaren itessen lkif, azagur nnsen isenned yented s 
idyayen. Ilaq ad as-d-naf Ikil-is i tmenyiwt agi, nekkini 
d Ikil-nni kan umaday i s-d-ufiy. Ma££i d afrag n tmet- 
tant 1 d-nesnulfa, ala, d zzerb 1 nesseyres, nelli-yas 
tiwwura yer ddunit merra, tazmert 1 d-yusan, ifadden 1 
d-yusan mrehba ; m'ur nessawed ara a d-nini ayen 1 y- 
iqehren, ulac tameyra, ulac ssber ara iferhen yes-ney. 
Asyimi agi n tmenyiwt, w'icqa ma yella-d azekka ney 
yella-d di mraw n wussan. Awi-d kan a nidir, awi-d 
kan a nili, d wagi i d Ilsas. > €ammi Sadeq ihucc aqer- 
ru-s, maca mačči d imeslayen n Si Mextar i yebya a 
ten-id-yessken, a sen-yefk azal yernu-yasen afud, ala, 

ihucc aqerru-s iwakken ad yefk azal yernu afud 1 
Igerra-nni nnsen, d lgerra d-qqazen di tsusmi n tebhirt. 
Yuyal yusu-d, maëëi akken ad tserreh tayect-is, yusu-d 
iwakken ad yessukkes yejbed iman-is, ad yessinef yef 
imeslayen-nni iwumi yesla, ad yak°er fell-asen taqej- 
jirt, acku d ayen ibanen d imeslayen iweznen, d imes- 
layen yesean tafentazit, yesean tazmert, maca ur dasen- 
yufi Ibenna ur yufi deg-sen Ixiq d ttiq d uyedlilef 
izedyen tirwihin. Yenna-d « zriy d acu i d amaday, zriy 
d acu-tt taddart agi. Zriy imjuhad yečča-ten wul nnsen, 
la ssaramen id d wass ad zdin lqedd nnsen ad yawed 
annect n lqedd n ddunit, ad ilin maééi d uccayen 
yessedfaren iseggaden di IZerra nnsen, ad ilin d 
ieessasen, d inebdaden n tudert, tudert deg tella Ibenna 
n yitij d-issayen yef yigran, lbenna n wayen d-nmegger 
s ifassen nney. Zriy ulawen nnsen la ttfeqfiqen yef tej- 
milt ad asen-tuyal, maca lgirra ad tiyzif, la ttwaliy ad 
tiyzif ugar n lexrif d ccetwa, ugar n tefsut d unebdu. 
Daymi taddart ur byiy ara ad tekkuffer di tugdi. Ilaq ad 
tidir, ad tidir ass-a d uzekka. S uzekka ma yella tudert 
tugar-itt tyelb-itt tugdi, ass-nni lgedra izedy-itt maras, 
yas in'asen 1 yemjuhad ad rren agelzim s axxam. Di 
mraw wussan-nni deg ur d-yettili ara wesyimi n 
tmenyiwt, a d-awiy Lhag Smayen akked Zentut amazuz 
s axxam, a ten-ssensey, ad asen-d-awiy irgazen nniden, 
wid n taddart d wid n tamiwin n taddart, iwakken ad 
mmeslayen yid-sen, iwakken ad zren amek i temcub- 
bak tekres tmeddurt nnsen, ad zren amek ara ressin 
izuran nnsen, am wemgud-nni n tferrant ney n tmeyrust 
ixeddmen akal-is tlata ney rebea iseggasen uqbel a d- 


' Ayedlilef : angoisse (Dallet, 603). 

yezmumeg 1 tafat s Ifakya-s. Di mraw wussan agi, tad- 
dart merra s timmad-is ad tettgani d acu ara d-yelfun, 
asyimi n tmenyiwt a d-yelfu d asyimi n lheq maëëi d 
asyimi n Ibatel. Def waya a Si Mextar i ssutrey deg-k a 
nergu kra n wussan. » Dya Eammi Sadeq yessusem. 
Yehya yettmuqul Si Mextar, dya Si Mextar yenna-d 
« Sseny-ak tajmilt a Si Sadeq. » Yehya yekker, tetkaki- 
d tfekka-s, amzun akken imeslayen-nni d-nnan zdat-s 
rran-d sehhren-d deg-s zzyada n terwiht, amzun akken 
ters-d talwit tezzi-yas-d, telli-yas-d tura cwit n tewwurt 
ad imerreh di liser, yas akken mazal tugdi d lwehc n 
temgert. Dya s useffer 1 yewwed yer tkuzint, d ayen 
yeswehmen xalti-s Alula. Nettat tenna tifirellest teyleb 
tagrest di tazzla ; mi d-tewwed tefsut yer tferkiwin 
uzemmur, a tt-tafed tesskad amergu, tettawi-d di ccna 
trennu. Yehya yenna-yas kan < byan ad swen lqahwa. > 
Xalti Alula terra-yas « attan tewjed. Awi-yasen-tt. At- 
nan sin ifengalen. » Dya, akken kan iruh Yehya ad iffey 
si tkuzint, tenna-yas « ma d aseffer seffer yef yiman-ik. 
Ur tteattil ara kan yef tguni, yur-k ad tettud. » Dya 
aseffer-nni n Yehya yehbes din, amzun akken ikecm-it 
uferfud yef imeslayen-nni n xalti-s, ikukra a d-yili kra, 
ikukra 1 d-iderrun a d-yebded zdat-s a t-yessergagi am 
wakken yergagi di tebhirt mi t-id-yenya eammi-s Sadeq 
s westeqsi-nni. Cwit kan akka Yehya isaed-asen id 
nnsen 1 yergazen-nni di sin, iruh ad yettes. 

Yelha yid yennemdar si tissi yer tayed, di 
tnafa deg tezdey tugdi, ula d tasebhit yexled 
deg-s unezgum d Iferh, rsent fell-as tqudurin 
n nnda rrant-as taduli. 

D Xalti Alula 1 d-yeflalin d tamezwarut, tban-d ten- 
nedwal-d' deg izirigen-nni n yitij d-ike&&men ttemzaz- 
zalen si ttwiqan n tkuzint ; itij amzun akken yessetha 
ney mazal ters fell-as tissi usemmid. Ticitwin n wesyar 
yewwed-d lhess nnsent mi grent yer tmes la ttrekrikent, 
yewwed-d dayen lhess iseqgayen n seksu mi d- 
hemmun swecwicen di Imegli. Taggara ihder-d rrwah n 
Si Mextar, n €ammi Sadeq d Yehya ; Xalti Alula 
tessedfer-asen tamuyli yezzifet, tettwali deg-sen tettha- 
bi. Ma d nitni (Si Mextar, €ammi Sadeq d Yehya), di 
tsebhit-nni tazegzawt deg mazal tillas, yers usaduf yef 
tuyat nnsen amzun akken d azaglu, yers fell-asent nitni 
qeblen-t, am wakken yers yef temnadin merra idurar d 
iqenjueen! n Wegbu : ma tudert-ik din, ula d tamettant- 
ik din. Asaduf agi, yrwen ur yezri melmi i d-yebda, yi- 
wen ur as-yessin talalit. Yiwen ur yezri ma si kra n ten- 
fusin-nni n zik 1 d-yuy azar ; di tenfusin-nni, amezday 
amezwaru inker win 1 d-yemmyen ad ihwes akal 1 yi- 
man-is, inker-it ur yezri ma s tin n nnefxa-nni yettleq- 
qimen legruh, ney d akal i d-isuyen abbuh, ifegged-as 
Ikil ur yezmir ara, d lawan a d-yarew kra. Ney ahat, seg 
wudan d wudan-nni n zik mi tudert tettgani timenyiwin 
ara d-yelfun, asaduf agi d akal kan i t-id-yefkan yesse- 


' Nnedwal : paraître, se montrer, faire acte de présence (Dallet, 545). 
? Asaduf : loi (Amawal). 
° Agenjus, igenjueen : piton (Dallet, 668). 

fruri-t-id s tezmert-is, seg-s 1 d-sriddiment tregwa ur 
nettyar yesswayen tirwihin nney s tuffra ; tudert-nni mi 
yuli wass, amzun akken tesrusu tazdemt n lqerh yef 
tuyat n yelmezyen, tesrusu tinimar' nnsen di Imizan, 
nitni yaben ruhen am tagut yef tyaltin, iyab ula d isem 
nnsen seg wefrag akkin, ruhen s nniyya nnsen d wan- 
nuz, ur d-ufraren deg wacemma amzun d lferg umergu 
yesrafgen sennig walmaten’, tettunefk tmeddurt nnsen 1 
zzelt deg tettexnunus tettemxebbad terwiht. Yerna-d 
kra akken unezgum yemyekcam yemmerkes netta d 
yitij-nni d-yeflalin yelli-d allen-is yef tyaltin. Maca, 
maééi d anezgum 1 d-ikkan seg wayen yetthulfu ney 
yessefray wul n Eammi Sadeq, n Si Mextar ney n 
Yehya; anezgum-nni yekka-d si llun d yeyman-nni 
yersen yef yedyayen d ukermus, flalin-d seg-sen amzun 
akken ttuzedyen, tella deg-sen terwiht, yuki-yas wul 
ihuss-as d ahussu. Akka ula di tmucuha-nni n zik n 
Tmazya: imukan iqerben tuddar, ismawen nnsen 
smektayen-d legnun yettilin din, smektayen-d lhiba 
nnsen, d wid yettharaben ney d wid yestewhacen ; 
legnun agi ur s-gin ara leqrar i tudert n wid yettamnen 
yis-sen, wid-nni i ten-isebyen rran-ten d ssaddatt ney d 
lawliyya, ttleqqimen-ten si temzi deg wallay n warraw 
nnsen, srusun deg-s taekkemt zzayen, taekkemt n 
terwihin yettnemdaren ihemmlen, tthummunt ttayent-d 
tamurt adrar luda. Arraw agi nnsen, mi sent-slan 1 tmu- 
cuha i sen-d-ttalsen, amzun akken tennerna tezmert 
nnsen, sakkin a d-kken sennig tugdi d ttiq izedyen udan 


' Tinimirt, tinimar : difficulté, effort (Dallet, 566). 
? Alma, almaten : prairie naturelle. Fréquent en toponymie (Dallet, 
454). 

n tuddar, ad izmiren ad qablen ddunit a tt-qazmen ; ula 
di tgecrar-nni nnsen ifeclen, ula di Ihewj n tezmert, tta- 
fen-d amek ara s-ssemhallgen gen-as isem i ddunit, 
iwakken s uzekka m'ara d-teg?ri ger ifassen nnsen, d 
nitni kan ara tt-id-isnetqen. Degmi ula d itij mi d- 
yecreq ad ak-d-iban icebbeh-d s ccbuh rrhuh, amzun d 
targit n tirga i t-id-yurwen ; di tsebhit agi isebyen idurar 
d yedyayen s yeyman, itij a s-tinid d tarusi 1 t-sersen yef 
tissi yejjenjren, seg wakken d-ittban d azegzaw deg 
igenni d-iserrhen i tcudad-is tizerwalin yennefdasen ; a 
s-tinid d yiwet n teebb?ajt uzetta, si tid-nni isebbren ur 
nettayes, i isersen iman-is kra yekka yid, tnuda lenwal 
d isufar ara tezdukel, alarmi d-tessufey annect-nni n 
yeyman zeddigen am waman, tettizrir-d seg-sen tafat ; 
win s-issnen i ccbaha n tafrara d-yeflalin mi yuli wass, 
yerna d ccbaha yef ur yebni yiwen di taddart, winna ad 
wehment wallen-is mi dallent fell-as, acku d tissegna- 
tin n tayri ara d-yentun deg weksum-is. €ammi Sadeq d 
Yehya ddan nitni d Si Mextar alarmi d abrid n Bgayet, 
gezzmen iberdan n taddart, ttanfen 1 imukan deg tella 
teessast n leasker, ladya imukan d iberdan-nni d-yuy 
winna d-yesyamen i tmenyiwt, tlata wussan aya, ta- 
meddit-nni deg d-iwwed Yehya s Aqbu. Mi ttsubbun 
yer teyzut, Eammi Sadeq, Si Mextar d Yehya ur yelli 
kra i ten-icewwlen, d asyuggu-nni kan iyuzad d useglef 
n yidan, deg wefrag n yexxamen. Eammi Sadeq d 
Yehya, s kra imeslayen kan 1 d-netqen uqbel a d-ihder 
mwah n Si Mextar : akken kan iger kra isurifen yer 
zdat, yezzi-d yer-sen tikelt taneggarut uqbel ad iyab di 
tama nniden n walmaten n Si Muhend, anda akken ye- 
mlal webrid n Bgayet d win n Yemceddalen, akkin i 

Igenduzen, deg webrid-nni yettawin s idurar anda ttilin 
yemjuhad, yef wakken d-ttalsen. Qbel a d-qqlen ayen-d 
tasawent-nni n taddart, rgan alarmi yemmut lhess-nni 
ubernus n Si Mextar yetthukkun yeskeckuc yef wuzzu : 
di tsusmi-nni n tsebhit yelsan s uzegzaw, d askeckec- 
nni i d-ittaken Ikil isurifen n Si Mextar, i d-ittaken 
dayen, amzun akken d sshur, Ikil n tikli-s yer zdat, s 
amkan deg reqqent tirgin n tudert, d amkan seg ara d- 
tettuleqqem twenza nnsen di sin, €ammi Sadeq d 
Yehya, ad ffyen seg westehzi d weyfal ssukksen-d 
iman nnsen si tidderyelt d Ibatel azeggay 1 ten-ibbusan. 
Dya imir-nni 1 s-d-tban 1 Yehya tidett-nni yef d- 
immeslay gammi-s, d tidett ikemsen yeknunnden deg 
wul-is am takurt. Inteq-d €ammi Sadeq, s yiwet n 
tayect ur as-tt-yessin ara Yehya alarmi d ass-n, d tayect 
i d-yennan dayen tura mmuten wussan n lfuruh, mmu- 
ten wussan-nni n sserr d ccbaha, dayen ur d-yettuyal 
ara bermesyun-nni n zik deg yezha yennecrah wul, deg 
myussanen myekcamen Ibadna, asmi gammi-s yetturar 
s umundul' yessawal-as-d timucuha. Inteq-d 1hi Eammi 
Sadeq yenna-d « ur nemmeslay ara atas seg wasmi ak- 
ka d-tewwded, maca iban-iyi-d twalad kra yellan. Tlata 
wagguren ayagi tura, di taddart agi, aql-ay nehsel di 
gahennama n lewhuc d wudan iwayezniwen. Win ur 
nessin ara ad yeqqim deg wexxam-is, ma yeffey si 
lweqt akkin ahat ula d at wexxam-is ur t-ttaeqalen ara. 
D yir legnun 1 y-d-ikecmen akal sseqdudhen tirwihin 
nney. Di tezgi reqqen yergazen, ma d uccen ugemmad 
yexdem tawayit d ufernas deg idurar d iqenjueen agil 


! Mandoline. 

tettwalid sennig Weqbu (dya yessken-d ixxamen s 
ssgef nnsen n yeylel, msunnaden wa yer wa, myuttafen, 
d tigemmunin timejtah yeckentden yef icuqar a s-tinid 
ttfent taeessast) ; deg wedrar teyli-d tugdi d tameq- 
qrant, imdanen tura ttsubbun yer teyzut. » Eammi Sa- 
deq ikemmel awal-is s imeslayen-nni ihemmel, wid-nni 
yesrusu yef tudert n wussan n tmurt Iqbayliyen, dya 
yenna-yas i Yehya « ma tecfid yef tmacahutt-nni n 
Maidec bu lehmum d tteryel taderyalt, tinna n 
Maidec bu lehmum 
Ur neggan, 
Ur nettnudum, 

tura 1hi, timucuha-nni, aql-ay neffey 
yer-sent, aql-ay deg-sent, aql-ay di tmennuyin d tfextin 
nnsent, ur nezri ara tura m'a d-yennulfu yiwen n lgen 
ara y-yefdun ihareb fell-aney, ma nyad-it ad ay-d- 
yessukkes si nniyya d lhif deg nella. 4ggur n tziri ma 
ieuss yesberber yef tudert nney, a s-tinid d tazzla i la 
yettazzal a d-ittef izerman ; di tili-nni deg iteddu yettaz, 
la yesherkikk icekkuhen n ttjur, yessedrag tissegnatin- 
nni yeqdaen n tmettant, ssem-nni i d-yegmer yettawi-t 
yer tnafa n yergazen. » Yerna-d Eammi Sadeq aggur n 
tziri, ulac win i t-yugaren di tazzla agi n Imeggtin, ula 
d itij s timmad-is yerra-yas algam, yessawed-it alarmi 
ur yezmir i wacemma. €ammi Sadeq yesbedd awal di 
tuzzya-nni n webrid seg ttwalint wallen ccbaha-nni n 
teyzut yeyza Wasif Eabbas ger idurar. Dya yenna-d : 


Tlul-d d Tamurt-Tamettut 
tlul-d tettgani 
teggel tettef di tuggla-s 

igenwan terna-ten, 

terna agguren izubayen, 

terna isaffen isemmaden n waggur n tziri 
yiwen ur ten-yekcim tikelt nniden ; 
iyab 

umalay' amezwaru 

di tefsut-nni 

aql-ay nettufeddex 

ttufeddxen izuran nney 

uqbel ad yessali wass 

times-ines deg igenwan 


Tayzut agi 

d tinigit 

d awhid 

deg-s yexlae 
deg-s yeggan 
ufalku amazuz 


Ay afalku amejtuh 

afalku amejtuh 

siwel-iyi-d 

ashissef 

yifen di ccbaha 

tasebhit ney tufat n imerga 
ashissef yifen itij 
yettemhejwaren di lebhur 


Ay afalku amejtuh 
agl-iyi cbiy 


' Masculin (Amawal). Ici dans le sens de : måle. 

ameksa 

yeksan 

La itezzi irennu 
usefru 

deg ugerru. 


Dya €ammi Sadeq yezzi-d iyil-is ayeffus yef tuyat d 
temgert n Yehya, mi t-id-yessemhalleq amzun akken d 
agiwen ara ten-isiwen iwakken ad alin abrid abrid 
alamma d tirkabin n wexxam. Anida bniy tafat i n-ufiy 
lehwa tekkat... ur d-teg°ri tseddarit ula deg wemkan- 
nni seg d-ffyen sgellin, ffyen-d yefka-ten wemnar akkin 
iwakken ad ddun d Si Mextar a t-awin yer tmurt n 
wuccanen ; deg wemkan-nni dya, zdat wexxam anda 
xalti Alula teqqim wehd-s, d iyersiwen n wuzzal i n- 
ufan bedden wwten tigusa, sbedden taseddarit nnsen. 
€ammi Sadeq yezmed iyil-is ugar yef temgert n Yehya, 
yini-yas « in’asen ur tessined ula d yiwen seg wasmi 
akka d-tewwded, yerna, ma steqsan-k-id (yelha-d 
tmanya ney ttesea-nni n leasker yellan di les Jeeps, tura 
ahat zdaxel n wexxam i Ilan), in'asen ssebh agi, uqbel 
ad teqqled yer temdint n Lezzayer, nruh nmerreh alar- 
mi d Igenduzen », yettmeslay yettaz yer zdat, akukru 
yesferfuc deg wul-is, d akukru i s-d-immalen s tuffra 
dayen tura, fell-as netta £ammi Sadeq yefra ssuq tenza 
sselea. Yuza yer snat n les Jeeps-nni, s usurif-nni dya 
iwumi yessyad deg weskeckec n wuzzu, m’akken Si 
Mextar ifel akkin 1 wedrar. Akken d-ttazen s axxam, 
yiwen uesekriw, d ilemzi d azubay, imekken-d yur-sen 
taxenfuct tawezlant n tmersast, yesbedd-iten din, yen- 
na-yasen ur d-rennun ara tikli alamma yewwed-d ccif- 

ines. Syen akkin yessufey rebea lewguh (aesekriw-nni 
azubay), d lewguh yeqquren ihedmen, am win ara sen- 
yinin i €ammi Sadeq d Yehya ` dayen tura ur d-yeg?ri 
wacemma ger ifassen nnwen. Eammi Sadeq yenna-d, 
maca mačči d asteqsi i yesteqsa aesekriw-nni, yenna-d 
kan mebla ma yegguni tiririt « ur iyi-d-isah ara ad 
kecmey s axxam-iw ? », amzun akken d zzyada n 
wawal ur nesei lmaena, ney bitt d asxerwed ney d 
aserwet berra n wennar, ney amzun akken d rregmat. 
Aesekriw-nni bu icebbuben izubayen yefka-yas Ibunya 
i tewwurt n wexxam yelli-tt, yettef Eammi Sadeq si 
lexnaq n Ibista-s idemmer-it deg ukulwar. Yehya yufa- 
d Ihal yedhec mi iwala snat-nni n les Jeeps, adhac-nni 
ines yeqqel-as d tugdi, d Ixelea tasezzugt mi iwala tiri- 
rit-nni n uesekriw ; Yehya yefqae, tfukk tasa-s ulin-as 
idammen, yuzzel yewwet aesekriw-nni s uqerru yer 
teabbut yesneg°dam-it yef terkabin n tewwurt unek- 
cum ; deg yimir-nni dya, wten-t-id netta s warkas-nni n 
leasker yer tewwurt uqerru, sdubbzen-t alarmi yexsef, 
dya di tallit-nni deg yexsef, leasker wwin Eammi Sa- 
deq, Xalti Alula nettat tuyes tettazzal deffir la Jeep-nni 
i t-yewwin. Di taddart steqsan, kra tekka tsebhit, m’a 
d-awin kra n lexbar i Xalti Alula d Yehya ; alarmi d 
azal i slan €ammi Sadeq wwin-t yer Temnat n Bgayet, 
tura dayen yiwen ur yezmir 1 kra a t-yexdem, sya d 
asawen sefden lgerra-ines di taddart n Weqbu. Tamed- 
dit-nni Xalti Alula d Yehya ttfen tamacint di lagar n 
Tezmalt. « Xalti Alula ad teqqim di temdint n Lezzay- 
er. » Yehya, yedda yid-s baba-s d sin imeddukal-ines n 
Bistrot des Délivrés alarmi d Ibabur Président-Cazalay. 


64 


Yehya yur-s tanfult' n tserkemt tis rebea’ (yettalas 
ak°ersi ayezfan d walluy yer tyeryert), yedda yid-s 
waggaw nnsen Muqran, amzun akken d amnir-is’, d 
analmad n tmejji sin iseggasen aya di Lpari. 


' Tanfult (tacelhit) : ticket, billet, feuille. Ici dans le sens de : billet. 
? Billet de 4°" classe. 
` Amnir : guide (Amawal). 

Lezzayer - Lpari 

Lebher yers d ayen kan, segmi yebda usikel' alarmi 
d tezwey-nni taneggarut yettcerrigen igenwan. Amur 
ameqqran n wass, Yehya yeseadda-t yer deffir n Ibabur, 
yekna yer tkeffa-nni n waman, amzun akken yettaegib 
deg-sent, ladya mi tekkat deg-sent tafat alamma tesban- 
d Iqae n lebher. Timwatin’ ttneggizent smuhbulent yef 
tumma’ n waman, tikwal a s-tinid ugadent a d-mmyent 
fell-asent lemwaji a tent-sseblaent, tikwal dayen ad 
yemmsent d ayemmes seddaw waman, yabent di 
lebher, ffyent-d imiren ttefriwisent, alint deg igenni s 
isuyan nnsent. Muqran, d mmi-s yema n tidett n 
eammi-s n Yehya, yesmenyaf iyimi yef ukersi-ines 
ayezfan, di tesga n lbabur', la yeqqar yiwen wedlis 
iwaeren mačči d kra, d adlis ur as-nec¢ur ara tit i 
Yehya. Deg uzal n tdeggat, yef tyeryert, Ilan wid yettu- 
raren s l’harmonica yettanzaen ineddren, teshan Ibabur 
yessensaren iman-is irewwel d tarewla yer Fransa ; 
wid-nni merra yeqqimen dinna, adu yettsudu-d fell- 
asen ma d lemwaji la d-ttserbikent d aserbek yef ccqef ; 
nitni takti nnsen yiwet, lemmer ufan a n-qqimen akkin 
di temdint n Lezzayer, deg weftas*, yer yiri n rrekba‘, 


' Asikel ` voyage (Amawal). 

? Tamwat, timwatin : mouette. 

? Tajumma, tijummiwin : surface (Amawal). 
^ Tasga n Ibabur : /a cale du bateau. 

? Aftas, iftasen (tacelhit) : port. 

* Tri n rrekba : quai d'embarquement. 

ad zzin qqlen yer tuddar d idurar nnsen. Mi d-yeyli yid, 
slan i ucuddu n yemraren, yedda-d deg-s wehbak-nni la 
ihebbek Ibabur yef lemwaji, d waman-nni isemmaden 
d-iyellin d timeqqunin timejtah seg igenni amzun d 
ageffur. Lbabur Président-Cazalay iteddu f waman, 
yettemlelli ger umussu' d wayed, amussu d-ikkan si 
zdeffir, win d-ikkan si zdat, wid d-ikkan seg idisan-is 
di sin, d umussu wis xemsa d-ikkan si zdaxel, si Ibadna 
n tmelsit d tfersuday n yemsukal akken ma Ilan, wid- 
nni isubben yer tesga n Ibabur, byan ney ur byin, suyen 
ney qqimen d iriran yef tyeryert 1 ten-iggunin. Iker- 
siyen-nni iyezfanen ttemnaqaren, ssedduyen ula d wid- 
nni iyilen ssukksen-d iman nnsen si twayit, dayen ssren 
s tfersadit f ugerru, yilen isah-iten-id nitni ad ddarin di 
ttezdil n yides. Kra n yergazen nudan ad srekden iman 
nnsen akken ilaq di tkuzinin, di tekwatt n tesga, la ttu- 
raren dinna ddamma tessen lqahwa. Yehya yettwali 
deg-sen kra n lewqat mi la tturaren, yuyal, seg wakken 
yaeya seg wemlelli-nni yettemlelli Ibabur, iruh yezzel 
yef ukersi ayezfan ; akersi-nni yettwattef s wemrar, d 
mmi-s n gammi-s Mugran i t-icudden yer yiwen akken 
uxelxal n tesga, di lqaea n tyeryert, icudd-it akken ilag, 
Yehya yezra ma atas ad yettawi yetterra, ma d 
aneg?dem ur yettneg?dam ara. [ef legwahi n lehdac, 
yiwen uxeddam n lbabur yessens timbulin n trisiti, yi- 
wet kan 1 yeqqimen tuy, tekkat yer unekcum n tqentert 
tis rebea, tettak tafat-is i tesga s timmad-is. Sin iberdan 
i yekker Muqran s abduz’ iruh ad ibecc ; tawwurt n 
webduz la thebbek tetterdiq kra yekka yid. Tasebhit, 


! Amussu ` mouvement (Amawal). 
* Abduz : toilettes (Amawal). 

yekker wahruhu annect ila-t, rnu-yas wid yettmeslayen 
s usuyu alarmi d-ssufyen Yehya seg yides. Yessufey-d 
agerru-s si tfersadit, dya ur iwala ara Mugran yef uker- 
si. Mennaw n yergazen la ttalin ttsubbun sskali-nni yer 
tqentert useqqamu wis rebea' ; Yehya yettel tafersadit- 
is yali yer tyeryert. Lbabur isul la yettemlelli. Igenni 
yemmerkes wudem-is, ger uzegzaw d umellal, la d- 
ikkat deg waman-nni tgezzem swadda tbusferfert' n 
Ibabur, tgezzem-iten amzun d icelman n batengal. 
Timwatin sulent la ttferfirent, maca tikelt agi s uhader 
d uslukkez*, d adu i tent-ittfen yettawi-tent, amzun ak- 
ken yenneqmad deg-sent nnefs, tura m'akka seaddant 
rebea u eacrin n sswayae deg igenni. « Agl-ay deg 
Ukulfus* n Yizem » i d-yenna Muqran. Yehya yelli kan 
allen-is annect ila-tent, yettaegeb di Ibabur agi aqdim n 
President-Cazalay, di tèuffidin n trewla*, di therrazt- 
nni” imellhen s ssdid. < Qrib a nawed yer Marseille ? >> 
Mugran yesyel s udad-is, dya Yehya yettawi-d lewhi s 
wayen ttwalint wallen-is, s Ibaed akkinna, ttwalint am- 
zun akken d tacebbakt tarqaqt, tezzegzew, simmal 
tettimyur tettuyal d tabelbult, simmal teqqaz, tettali, 
tessihriw, alarmi tuyal d tamurt banen-d deg-s idurar, 
ddaw-atsen d izuyar, ma yer zdat d tigzirin. « A neaddi 
zdat Lberg n If. » « Lberg n wacu ? » 1 yestegsa Yehya. 
« Winna n ugeldun n Monte-Cristo. » « Ah-ah » 1 d- 


' Pont des quatriémes classes. 

? Tabusferfert : désigne ici I hélice du bateau. 

? Llukkez, slukkez : ralentir (Dallet, 453). 

* Akulfus, ikulfusen (si tegrigit) : golfe. 

° Ticuffidin n trewla ` bouées de sauvetage. 

“ Taherrazt : ici dans le sens de garde-corps, bastingage, rambarde. 
Du verbe hrez : garder. 

yenna Yehya iyerqen di targit, « truhed yakan yur-s ? » 
« Aawwah, xati » 1 d-yerra Mugran, « yal tikelt 
netteaddi zdat-s. » « Yelha ? » yesteqsa Yehya mi yez- 
zi yer Mugran, tiyemmar-is rsent yef therrazin n Prési- 
dent-Cazalay ». « D acruf ameqgran di lebher » i d- 
verra Mugran < yella lhebs di tlemmast-is. > < Di 
tlemmast n wacu ? » yesteqsa Yehya. « Di tlemmast n 
wecruf, ay ungif. Ttessed ddexxan ? >, dya Mugran 
yessufey-d apaki n ddexxan si lgib ubaltun-is, Yehya 
iwala-t deg yid mi t-id-yuy yer yiwen uxeddam n 
Ibabur i yebyan a s-izzenz tujjutin d iyusam'. Yehya 
yenna ` < Ih, tessey ddexxan. > Dya yesnefdas acenfir- 
is yini-yas « d acu-t ddexxan agi inek ? » « D Lucky 
Strike » 1 d-yerra Muqran amzun akken s tutlayt 
taberranit. « D lukki-strayk ? » i d-yenna Yehya, yed- 
hec, « di Marikan i yella wemkan agi ? » Muqran ur as- 
yerri ara awal, yessendi-yas times ad yessiy. Yehya 
yejbed di ddexxan-nni yufa-yas lbenna tameqgqrant, 
yuki-yas akken 1 t-yebya wul-is, tiyemmar-is sulent kan 
rsent yef therrazt n Président-Cazalay, yebra-d 1 wayen 
i s-illan deg wul « hemm! Yelha ddexxan agi, yif s 
watas winna n kalitus. » Muqran yesbaed akkin yer 
zdat, Ibabur netta la yesbumbux irennu, simmal yettaz 
ikecéem deg weftas n Marseille. 


' Iyisem, iyusam : alcool (Amawal). 

Azgen n ssaga syen d asawen, mi bdan tarusi si 
Ibabur, yufa-d lhal zzren yergen deg yiwen wabbu an- 
nect ila-t, d imsibrik, iwerrek yeëëur ddunit merra 1 
sen-d-izzin. Iserfaden' n wuzzal la ttawin tterran, 
tthewwisen deg igenni acemlal icuban lgir, yumes a s- 
tinid d Ihid n wexxam aqdim. Ihedran ubitun la ttazza- 
len yef waman n lebher. Kra n tbaburin n tfentazit d 
zzhu cuddent s imukan nnsent. Llan wid i la d-ittsuyun 
si temzegrin-nni? anda bedden, ma d Ibabur Président- 
Cazalay yers netta deg waman iberkanen, d aman yef 
icetteh ubellae n Imazut d win n lpitrul. Mi yella yett- 
gani di tmezgert, deg waddud-nni n wa deffir wa, 
Yehya iwala maëëi d at useqqamu wis rebea kan i yel- 
lan, ney d irgazen kan. Iwala tiqcicin d tlawin d- 
iteffyen sennig-s, di tqentert inna nniden ; d ayen i t- 
yeswehmen, yessestan? iman-is deg wul-is ` wigi merra 
yeshedwilen tura ad ffyen, ansi i sen-d-tekka tezmert 
swayes 1 d-zegren lebher, ttfen sebren alarmi d tura ? 
Yewhem kan, ibat ur as-yufi ixef-is, yiwen ur d-igir 
iman-is a s-yini Ilan imukan nniden di Ibabur, mačči d 
takwatt-nni ines kan 1 yellan, takwatt-nni n tesga ney n 
tqentert i t-id-isahen ad yens deg-s netta. 


' Aserfad, iserfaden : grue. 
? Tamezgert, timzegrin ` passerelle. 
? Sesten : steqsi. 

Ggunin ugar n ssaea (Muqran d Yehya) twakken ad 
flen i tmezgert-nni ten-yessufyen si Ibabur, tifekkiwin 
nnsen d ifassen nnsen nnejbaden yer tbalizin. Ad flen 1 
tmezgert, anfen 1 Ibabur $$en tamurt n Lezzayer, ad 
Ihun deg ukulwar yeëëuren d zzhir d isuyan 
ihemmalen, ad eaddin yef lbiru n tmakkast', ad ffyen 
imiren si Tk°ebbanit Zegr-Atlant’ afen-d iman nnsen 
yef utrutwar, ger zzga n tumubilat d dderz d-ttaken 
itrumbayen-nni iqdimen n Marseille. 

« Ilaq-ay a nruh yer lagar Saint-Charles » i d-yenna 
Muqran. Yehya isuy-d: « anda tella lagar Saint- 
Charles ? » Mugran yerra-yas-d: « Tebead, a nettef 
ataksi », dya yessawel-as i yiwet n Frégate-Renault, 
imukan-is hrawit yerna leggayit, dya Yehya yebberttex 
yer daxel, ula d tabalizt-is yugi a tt-yefk yunef-as yur-s 
yef tgecrar-is. 

Ataksi-nni yehbes di tama n wadda n lagar Saint- 
Charles. Yeseadda-ten-id seg wachal n tzerbatin d 
tzenqatin timejtah, yas ini-d yesruh-iten, di kra imukan 
ttafen-d iman nnsen amzun akken di Bab-Lwad ney di 
Teqsebt i ten-yuy lhal. 

Di tama n wadda n sskali n lagar, Yehya yettaegeb 
zdat terkabin-nni timeqqranin, d tirkabin ara ten- 
yessiwden, Muqran d netta, s isebdaden" n tewwura n 
Lafrik. 

Ccwi kan, uqbel ad alin tirkabin-nni yettawin yer 
lagar, Muqran yefka-yas afus i Yehya deg werfad n 


' Tamakkast : douane. 

? Tak?ebbanit Zegr-Atlant : Compagnie transatlantique. 
> Tagsebt ` Casbah. 

* Asebddad, isebdaden : statue (Amawal). 

tbalizt. Dya, simmal ttalin rennun di terkabin, simmal 
tettnerni temdint n Marseille tettimyur, nitni dayen 
simmal ttnernin yid-s di sin, yezdi lqedd onsen sennig 
temdint, yefsa wul nnsen yeččur-d d Iferh, kra n tallit 
unfen-as i tmuyli nnsen ad truh akkin, ad tesbaed di 
lebher s wayen i d-huddent wallen. 

Syen akkin, di tesga n lagar, temherwal akk ddunit 
ur d-ig?ri laegel. Tamacint, ifaguten-is d izegzawen, 
msedfaren myuttafen wa yer wa, mazal-as azal n ssaea 
iwakken ad teglae ; Muqran ur iban anda iyab, alarmi 
Yehya iyil bitt d rrwah 1 iruh ; di tama n rrekba, s ag- 
nenna', d amdegger d ddhis ; rnu-yas tumubilat yetta- 
win timeqqunin d isuka ijernanen. Azal n mraw 
ddqayeq d asawen, yeqqel-d Muqran, yewwi-d kra n 
Ifakya d snat teqraetin n Coca Cola deg ifassen-is, yes- 
suter di Yehya ad yawi tibalizin-nni 1 snat yer yiwen 
useqqamu anda mazal sin imukan ur ttwattfen ara. Ak- 
ken ifukk wawal ger-asen, Muqran d Yehya sersen im- 
an nnsen qqimen udem s udem, idarren nnsen seddaw 
tbankidin, feclen alarmi d ulamek. Yehya yeqqen allen- 
is, yewwi-yas-d rebbi am wakken di Ibabur i t-mazal, d 
Ibabur ara yeglaen maëëi d tamacint, yuki d yiman-is la 
ttebruqulen deg-s izigzagen n ifaguten yef iberdan n 
wuzzal, dya ulin-t-id iriran yuzzel d umatu ad yelli 
tawwurt useqqamu, iwakken ad yesmir afwad-is deg 
ukulwar n tmacint. 

Yehya la d-yetterra, Mugran iruh-d yur-s yettef-as 
anyir-is ger ifassen-is, ma d tamyart-nni yeqqimen ta- 
ma n ttaq tenna-d « acu 1 t-yuyen akka wegcic 
agi, yuden ? », dya Muqran yerra-yas « ur teseid d acu 


' Agnenna : quai (Amawal). 

yellan, d affug d uzerzer agi tettzerzir tmacint. » 
Tamyart-nni testeqsa-d « amek akka d azerzer n tma- 
cint ? >> Mugran yerra-yas < Ih, d azerzer n tmacint. 
Ners-d tura kan si Ibabur, kra yekka yid ttin igenwan 
tesmermiz tegnewt, aqcic agi d annect agi i t- 
yessadnen ». Yehya yewwed alarmi d abduz, yeqqel-d, 
udem-is yellexs, icebbuben-is dayen llucéxen, dya yen- 
na-d « yehwa-yi-d Coca Cola. » Tijeyyimt tamezwarut 
kan yerra-tt-id d abezzae yef ubaltun n Mugran, dya, 
amzun akken yufa-d tisensert swayes ara yessenser 
yessukkes iman-is, yenna-d « acuyer maëëi d Igazuz- 
nni amellal i d-tuyed ? » Tamyart-nni tenna-d « aqcic 
agi ijebbed asedru ! >, ma d Mugran, yellan iseffed 
abaltun-is s tmehremt, yerra-yas : « ulac uyilif, kullas 
akkagi, mačči alarmi d ass-a >. Yehya yessusem kan, 
yebda la itett tatteffaht. Akkin i Imeryat, akkin i tew- 
wurt ukulwar, lexlawi bdan la d-sskanen udmawen 
nnsen. Itij la yettecrurud yef uqermud-nni azeggay 
iseqfen ixxamen, yef tizzegzewt n walmaten d izuyar 
imeqqranen, d izegzawen am sris', d igran d walmaten 
wergin twala tit-is di tmurt Iqbayliyen ; itij la yettecru- 
rud dayen yef yigran n tluztin d tteffah, yef itrakturen d 
ifellahen ibedden dinna, bedden rekden amzun akken d 
tugniwin-nni yettilin deg yedlisen n géographie, yef 
ttjur timeqqranin yellan f tyaltin d-yessarem wul-is 
icedha-tent i uhewwes. I ef le$wahi n Ixemsa, tekcem 
tmacint deg yiwet n lagar yef yers uzetta n tagut d 
ulemlum, d lagar n teywisin d jjiq, ttuqqten deg-s iber- 
dan n wuzzal ; iferrugen” d izegzawen, yura-d fell-asen 


' D'un très beau vert (Dallet, 793). 
* Aferrug, iferrugen : ici dans le sens de panneau. 

« Lyon » s isekkilen imellalen annect ila-ten. Yiwet n 
tayect teffey-d si Ibuq teqqar-d « dagi d lagar n Lyon, d 
lagar n Lyon, ibeddi xemsettac n ddqayeq ». Mugran d 
Yehya subben si tmacint, s agnenna yer tama n rrekba, 
Can tanalt s ufermaj gruyere. Muqran yeswa tabyirt, 
Yehya tagazuzt. Skud ur teglie ara tmacint, yef yiri n 
webrid n wuzzal, mi fukken tanalt nnsen, swan ddex- 
xan n Lucky Strike. 

Tamacint teqlae ad tkemmel abrid-is. Muqran d 
Yehya ur asen-yehwi ara ad ayen amkan deg useqqa- 
mu, smenyafen akulwar ufagu, udmawen nnsen unagen 
akkin i zzgag, deg yid-nni d-iyellin, mi d-ffyen si tem- 
dint n Lyon. Cwit kan akka, tafat n tmacint, tafat useq- 
qamu myekcament mmerksent nitenti d tesfawin n 
tumubilat iteddun deg iberdan d izuyar. Yehya imir-nni 
dya yesteqsa « achal ssaea tura ? », dya Muqran yerra- 
yas « d setta u rrbae. » Yehya yenna-d « twalad, atan 
yeyli-d yid ». Mugran yedsa-d s nniyya-s amzun akken 
yesmuhtuf, dya yenna-d « ih, yeyli-d yid, di tegrest 
tikwal ur d-icerreq ara yakk yitij. Kulci ad ak-d-iban 
yeclenteh yettmentad amzun akken d aman yumsen. » 
« I keé di Lpari, amek 1 tetteicid ? » 1 s-yenna Yehya. 
«Tur-i taxxamt, di Ibatima, ttruhuy ad yrey, heddrey 
dayen di kra n temliliyin. Aha kan tura, ad ak-d- 
ssekney ayen illan. Mkul tafsut s tefsut-is, akka, mkul 
taswaet nettak-as Ikar-is. » Yehya yewhem di tririt agi 
n Muqran, dya s kra unezgum i t-yessesten « atas n 
yemdukal i teseid ? ». « Llan kra » 1 s-d-yerra Muqran 
s ustehzi, « d inalmaden am nekkini, kra nniden di leq- 
hawi 1 d-jebdey yid-sen tamusni, ney deg wedriz'. » 


' Adriz, idrizen : fête. Utilisé ici pour désigner le bal. 

Yehya yesteqsa-t < tettruhud s adriz ? >. < Ttruhuy, 
ladya deg wass n ssebt d wass n lhed. » « Yelha ? » 
« Tikwal » 1 d-yerra Muqran amzun akken yehzen, 
«ma d aseggas agi yezrin, mlaley-d yiwet n teqcict. 
Txeddem di Lpari, deg yiwet n thanutt tameqqrant ; mi 
d-yewwed ssebt d lhed, ttiliy yur-s, nteffey-d kan m’ara 
nebyu a d-nay tayawsa. » « Tufid 1hi iman-ik, ney 
ala ? » i t-issesten Yehya, ma d Mugran yerra-yas-d 
kan « aha kan am wass-a a k-awiy yid-i. Ahat a k- 
yaegeb lhal, ney ala ? » Yehya yenna « qrib a nawed 
yer Lpari ? » « Acuyer ? » 1 s-yenna Mugran, « aql-ak- 
id tetgellged. > « Ala > 1 d-yenna Yehya, « bm ad 
issiney Lpari. Daya. » « Snat sswayae a nawed, yelha 
akkagi ? » « Ala » 1 d-yenna Yehya. « Acuyer akka ? » 
i t-isteqsa Mugran. « Acku ur zriy ara anda ara nsey. » 
« Ur tthebbir ara 1 lembat, kkes aybel » i d-yenna Mu- 
qran, « urty-as 1 Léda. » « Tuqae-yi-d nekkini ma turid- 
as 1 Léda ; yerna, anta-tt Léda agi ? » « A Yehya atan 
dayen tessulid-iyi lgaz s aqerru. Léda d Tatelyanit. D 
tameddakelt-1w. » « I nekkini d acu-yi ? Tennid-as 
ddiy-d yid-k ? » « Ala » i d-yerra Muqran, « maca ulac 
uyilif, tzemred ad tensed yur-s, ur iqqers uyeddid ur 
nyilen waman. S uzekka a k-awiy nekkini, ad teqqimed 
yur-1 alamma d asmi ara tkecmed yer Ilisi. » « Ah ya 
ssaeqa > 1 d-yenna Yehya, < ttuy llisi-nni. > < Ur yelli 
kra, yas kkes aybel » i d-yenna Mugran, « a n-ttawdey 
yur-k, sya yer da a k-id-ssufuyey a nettruhu yer ssinima 
ney s adriz, akken tebyid keëëini. Taserkemt inek d 
acu-tt ? » « D taserkemt tis snat, akken walay nekkini ! 
Acuyer ? Yella kra yellan yer-s ? » « Mi teseaddad Ibak 
inek dayen, nek d yemdukal-iw a k-d-naf taxxamt di 

Lpari. Taserkemt taneggarut a tt-teseaddid berra n llisi, 
takarda n wucci di I8ib, uëëi inek di tesdawit. Aha kan, 
mačči d yiwet n tyawsa i k-yeggunin a tt-tissined. >> 
Yehya yessked Mugran ur iban amek akkenni, amzun 
akken d xalti-s, ma d netta, Yehya, yebya a t-yessuden. 
Mugran yerna-d : « yya-d tura, a nesgunfu cwit uqbel a 
nawed yer Lpari ». Akken kan kecmen s aseqqamu, 
tamyart-nni yeqqimen tama n ttaq, tella ur tettis ara, 
tenna-yas 1 Yehya « inay tura ccwi ? » dya Yehya yer- 
ra-yas, amzun akken d wa nniden 1 d-ittmeslayen deg 
wemkan-is < dayen, tura ccwi, dayen » yuyal yeqgen 
allen-is yettes, ul-is isul deg-s uyemlil ur yerkid ara ak- 
ken ilaq, amzun akken ur iban d Iferh ney d Igerh ara d- 
yelfun tura yid-s di Lpari ; ixef-is yers fell-as zzhir n 
teryacin n tmacint, yuy abrid-is yunag ifel-as akkin 1 
lgirra. 

Mi tekcem tmacint yer Gare de Lyon, di Lpari, 
Yehya mazal-it ittes. Muqran ihucc-it am win ara ihuc- 
cen taberquqt di tegrest iwakken a d-yesseyli Ifakya-s, 
dya Yehya yedduqges-d isuy 1 kra d-isellen deg useq- 
qamu « acu yedran akka, d acu, d acu i yedran ? », d 
Mugran kan 1 s-d-yerran kra imeslayen, s wawal d 
amejtuh, yenna-yas « kker tura yef yiman-ik, segger, 
aql-ay newwed-d yer Lpari. » Yehya iger tit-is yer tama 
n ttaq, ma d Lpari acemma ur t-iwala ur as-d-iban seg- 
s, iwala kan tekcem tmacint yer lagar, iwala dayen 
subben-d seg-s kra n medden, ilaq-as tura ula d netta ad 
yerfed tabalizt-is isubb-itt s agnenna. 

S laegel kan, yedfer lexyal n Mugran, yeffey-d si 
lagar ma d allen-is llint annect ila-tent, amzun akken 
ttnadint ad walint kra yellan, s yiwet n tmuyli kan a t- 
id-hazent d umatu. 

D acu kan, ur tewwid ara ddqiqa i ibedd di berra, 
yef tesladin-nni n lagar, ibedd la yesskad tafat-nni la 
yesredwayen tcetteh deg ugeffur, ur tewwid ara ddqiqa 
mi iwala Mugran isubb yiwen n sskali t-issukksen 
yessufey-it din din si tillas n yid ; mi t-id-yuyal nnefs, 
yufa-d iman-is la iteddu abrid abrid deg yiwen ukulwar 
d awray, taficin uberreh' yef idisan-is, yay-d itikiyen 
umitru yer yiwet n tmettut yellan zdaxel n Ibiru n 
zzgag, telsa takaskit d uskustim azegzaw am igenni. 


' Tafict, taficin : affiche. Taficin uberreh : affiches publicitaires. 

Mugran yerna ikemmel tikli-s zdat Yehya yukin d 
yiyil-is yennejbad seg ufus n tbalizt, yefka-yas sin iti- 
kiyen 1 yiwen wergaz yeqqimen zdeffir yiwet n tew- 
wurt, ajernan yers ger icekkaben-is, yuyal myufan-d 
(Mugran d Yehya) tikelt nniden yef ugnenna, bedden la 
ttganin. Amitru yewwed-d s zzhir a s-tinid yegla-d s 
ujajih n tmes deg ifaguten-is, tiwwura-ines d asehwek 1 
ttsehwikent, Mugran isyel-as i Yehya ad yali, dya ta- 
macint testerdeq tiwwura-s teqlae d umatu. Mugran 
isers tibalizin-nni 1 snat yessemderri-tent yer tewwurt- 
nni iyelgen, tinna dya yezzin s abrid n tmacint, ma d 
Yehya yennesrae si eeggu yeqqim fell-asent. Muqran 
yesteqsa-t « inay ur k-yuy wara ? », ma d Yehya yerra- 
yas-d « ala, ur iyi-yuy wara ». Deg ufagu, udmawen 
yers fell-asen naddam, yeyma fell-asen ; Yehya akken 
imugel deg-sen yenna-d « i tura anda akka nteddu ? », 
amzun akken deg yimir-nni xerben-as akk lexyud ur d- 
yerri s lexbar anda yella, ur d-ig°ri deg-s ula d azar-nni 
aneggaru yessebraqen. « Per Léda » 1 s-d-yerra Mu- 
qran, « ur yebeid ara atas tura, sebea wadduden kan i d- 
yeg°ran >. Yehya yerfed agerru-s s ameskan-nni' 
umitru, Muqran issken-as d abrid n Neuilly 1 d-uyen, ad 
eaddin yef Bastille - Saint-Paul - Hotel-de-Ville - 
Chátelet - Louvre - Palais-Royal, syen akkin ad subben 
di Tuileries. Yehya yessuter di Muqran a t-id-yessak?i 
di Chátelet ney ad as-d-yawi tanfust iderbuzen n Lpari. 
Muqran yessken-as kan adduden-nni umitru, yessken- 
as dayen Dubonnet d wudem-nni ines ilemzi ur nsettel 
ara akken ilaq, yettwahres ur iban amek akkenni ger 
tafat ifaguten d ttlam iberdan n tmacint. Akken d-ffyen 


' Indicateur. 

seg umitru, yewt-iten-id wezwu-nni afessas n berra, 
dya Yehya yaedes-d aedas ara yeshahin imerga-nni n 
tebhirt n Si Muh. Cwit kan n tafat i yellan. Talemmast 
n wezniq ters tethedden, tellexs akka cwit, ma d Yehya, 
deg wemkan-nni n Lpari deg yella, yuki d yiman-is am 
wakken di temdint n Lezzayer i t-yuy lhal, deg walbaed 
izengan ma ifat teadda deg-s tmacint-nni n lamiri d- 
yettaken tettruccu-d aman, ney, ayen yugaren aya, yuki 
d yiman-is amzun akken yuy-it Ihal di tujjut-nni deg 
texled rriha iselman d waman n yiri n lebher. « I tura 
anwa abrid ara nay ? », i d-yessuter, amzun akken 
dayen yedyel wul-is. « A nedfer azniq agi » 1 d-yerra 
Mugran (netta adad-is yesyel s agemmad, akkin 1 we- 
brid-nni deg Ilan), « syen akkin a nay tazribt tis snat yef 
yeffus. » Agemmad akkin 1 yimi umitru, akkin 1 udad n 
Muqran, Yehya tban-as-d yiwet n tezribt, tewlelles tet- 
tawi s imukan mazal ur ten-yessin ara ; dya amzun ak- 
ken yettucekkel ney ibedd deg-s wawal, ney 
yettuherrem, yeggumma imir-nni ad yessendeh 1yil-is 
iwakken ad yerfed tabalizt, a tt-iddem iruh ad yeqdae 
Mugran yawed-it s iri utrutwar. Isers tabalizt-is yef 
wuzzalen n yimi umitru, ibedd akken a s-tinid d agani 1 
la yettgani, allen-is zzint s igenwan, yer tlemmast n 
webrid, yer tezribt. Yenna-yas Muqran < aha tura, 
dayen ur yebeid ara, ddu d yiman-ik ! » dya, am wak- 
ken yerra-d s lexbar s wayen yuyen izedyen Yehya, 
isers tabalizt-is yef yiri utrutwar yini-yas « tebyid a 
nsew igirru uqbel a nkemmel abrid nney ? » « Ih, a 
nsew igirru » 1 d-yenna Yehya. « Yiwet n Luky 
Strayk ? » Yufa-d lhal bdan tissit n ddexxan mi d-ibedd 
Ikar ibulisen, kra n Imitrat yef waddud umitru. Subben- 

d seg-s sin ibulisen, Ilsan s uzegzaw n yilel', abaltun 
deg ufus. Lkar-nni yuy abrid-is d umatu, ma d sin ibu- 
lisen-nni qesden Muqran d Yehya. S temqerqect udeb- 
buz-is, Yehya idegger igirru « Luky Strayk »-nni ines s 
abrid anda d-yefka ifettiwjen, ma d Muqran 1 t-iwalan, 
yenna-yas s uhader amzun akken d asbecbec « yas kkes 
aybel, acemma ur yelli ». Yiwen seg ibulisen-nni, 
udem-is d azubay, nnwader yef wanzaren, yuza atas yer 
Muqran, yessked tibalizin-nni s tuzzya d lkil n timmi-s, 
ifassen-is ikers-iten d Ibunyat yef tseqquma-s, yini « d 
acu 1 la txeddmem di sin yid-wen dagi ? » Abulis-nni 
nniden yeg°ra-n kra n lmitrat yer deffir, a s-tinid d 
aferreg 1 la d-yettferrig, yecqa-d deg umezgun” i la s-d- 
tturaren. Muqran yerra awal, s tayect tajdit ur tt-yessin 
ara Yehya, truh amzun akken tluy, teqqelwec’. « Tura 
kan 1 d-neffey seg umitru, agl-ay la nteddu s axxam ». 
Abulis-nni yesteqsa-d : « Aniwer akka i la tetted- 
dum ? » Mugran yerra-yas : « S axxam ». Abulis yerra- 
yas: « S axxam, ihi kenwi n dagi ? > < Ala, dya maëëi 
n dagi » i s-yenna Muqran yebdan la issembiwil aqer- 
ru-s, < ala, dya mačči n dagi. Tura kan i d-newwed. >> 
« Aaa, twalad » 1 d-yenna ubulis, « ansi i d-tewwdem 
akkagi ? » « Si temdint n Lezzayer » 1 d-yerra Muqran, 
netta mazal-it kan la issembiwil yessenkikiz aqerru-s, 
amzun akken la yettnadi ad yesfezwi, ad as-yerwel, ad 
as-yennser 1 lyecc-nni d-yettkuffuten deg-s. « Teslid- 
as-d ? » 1 d-yenna ubulis-nni amezwaru, « usan-d si 
temdint n Lezzayer. Dya acuyer 1 d-tusam si temdint n 


' Azegzaw n yilel : bleu marine. 
? Théátre (Amawal). 
? Qqelwec ` étre rauque, éraillée (en parlant de la voix) (Dallet, 663). 

Lezzayer ? ». Yerra-yas Mugran, aqerru-s yezga la yet- 
tembiwil, « Nekkini d analmad n tesdawit di Lpari, ma 
d mmi-s agi n eemmi d analmad di llisi. Agl-ay nusa-d 
si Marseille » 1 d-yenna Mugran, « Id agi, lembat nney 
dagi. » « A ! Lembat nnwen dagi ? » « Aneam ih, id- 
agi lembat nney yer yiwet n tmeddakelt. > « Ter yiwet 
n tmeddakelt ? » 1 d-iseukkez issed ubulis deg wawal, 
«aha tura, ssken-iyi-d lekwayed-ik. >  Mugran 
yessufey-d nnekwa-s si sselfa, d sselfa uyeggad 
iredben, d rriha n tmurt n Lezzayer. Abulis-nni yessen- 
qed mlih nnekwa n Mugran, yuyal yesseg°ra-d < teseid 
apaspur ney ala ? », dya Muqran yenna-yas apaspur di 
tbalizt 1 yella, yerna d nnekwa kan 1 ilaqen. Dya abulis- 
nni nniden yezzi-d s wezgen n twinest' deffir Yehya d 
Mugran, yewwed-d yer tbalizin-nni, udem-is ur d- 
yekkis ara si Muqran, ma d allen-is a s-tinid d tixen- 
fyac n tmeghelt. < Aha kan ihi, lli-yay ibalizen agi ! > 
Muqran yenna-yas « fihel ma lliy-tent, d timelsa kan 1 
yellan zdaxel nnsent » dya Muqran frawsent tuyat-is i 
snat ur yebni fell-asent, aqerru-s dayen simmal yetten- 
kikiz irennu. « Ur reffu ara » 1 s-yenna ubulis-nni 
amezwaru, « nek?ni d tagi i d Ixedma nney. Fehm-iyi-d 
mlih : sin imexlugen (dya yezdukel sin idudan-nni ufus 
ayeffus : mcah-mcah* d umeqqran ger-asen*, seddaw 
tanzarin n Mugran), sin imexlugen deg yimi umitru, s 
snat tbalizin (afus-is ayeffus mazal-it kan akken sed- 
daw tanzarin n Muqran), la tessen ddexxan, keč tura a 


' Tawinest, tiwinas : cercle (Amawal). Homonymie avec tawinest : 
phrase. 

? mcah-mcah n tbagyin : index (doigt). 

° Ameqqran ger-asen : majeur (doigt). 

yi-d-tinid ur iqqers uyeddid ur nyilen waman ? » Mu- 
qran yessuli akka tuyat-is isers-itent, yesyel yer tbalizin 
yini-d : « ur yexsir wara. D ibeddi kan i nbedd, d as- 
gunfu, d aya. » Abulis-nni amezwaru, winna dya d- 
ibdan asesten segmi iruh Ikar ibulisen, yeddem-d yiwet 
si tbalizin-nni (tin n Yehya), iga amzun akken zzayet 
mačči d kra, yini < ma nniy-ak zzayit tbalizin agi, 
zzayit. Wissen kan d acu i yellan deg-sent ? » netta isul 
la yesskad di Muqran, la t-yesskad seddaw uyesmar, 
amzun akken d asmaelek i la yesmaelik. Dya, seg wak- 
ken asmaelek-nni ur d-iban ara, ikemmel awal-is, ur 
iban d asmaelek-nni kan i deg la yeqqaz irennu ney d 
tilawt 1 yef la yettnadi, ikemmel awal-is yini « ini-yi-d 
tura, ay afeqfaq, aha ziy ini-yi-d ma maééi d leslah i 
tettayed teznuzud ? », dya, seg wakken Mugran ur as-d- 
yerri tigert, yezzi (ubulis-nni amezwaru) yer Yehya, 
yesyel yur-s s udad-is n mcah-mcah, yerna yesleymec 
iyemmez, yessesten-it < i keccini, maééi d leslah i 
tettayed teznuzud ? », dya Yehya, amzun akken isenned 
yer Imenteq-nni ines n tmurt Iqbayliyen, syen yessegra- 
reb-d imesla « r » n tefransist, yerra-yas-d « D tidett a 
Mesyu, nekkini d leslah i ttayey znuzuy >. Dya Muqran 
yuker tagejjirt yer deffir, ma d abulis-nni yezzuhri-d 
« twalad (la s-ittmeslay i Muqran ma d adad-is yezga 
yef Yehya), netta meqqar yessawal tidett. » Dya isers 
tabalizt n Yehya yef wudem yef utrutwar, yebdu imiren 
yessafag tiqeffilin-is. Abulis-nni nniden yuza-d, yewt-it 
akka yer tayett yini-yas « ala, ur tt-telli ara, kker tura a 
nruh ». Abulis-nni amezwaru yenna-d (yerna tikelt-a la 
sen-ittmeslay 1 sin, Muqran d Yehya) « teseam zzher, 
ur nencif ara, ur awen-nebyi ara ayen n diri » yernu 

yenna-yasen, amzun akken ayen akka i sen-yettunefken 
(1 Muqran d Yehya) yezmer ad asen-yettwikkes di 
ddqiqa-nni kan « tura yas yiwlet ruhet yef yiman 
nnwen ». Mugran d Yehya ddmen tibalizin nnsen, ze- 
gren azniq n Rivoli, uyen win n Marché-Saint-Honoré, 
zzin d wezniq Sainte-Hyacinthe. Simmal teddun, deg 
wezwu-nni d-yessakayen yesturruc amzun d timeqwa n 
waman yef weglim n Yehya, simmal teddun nnefs 
nnsen yeccelqaf-it wadu d-yekkaten, d adu yellexsen 1 
t-yettawin yer deffir amzun akken d iragg°en. Di nnefs- 
nni nnsen ddan-d imeslayen n Mugran, yettales-asen-d 
mkul xemsettac ney eecrin Imitrat, a s-tinid d Imizan 
ney d Ikil n tikli-s « arraw n lehram, arraw n lehram ». 
Tef lwehda u rrbee i wwden yer Léda, imezday n 
Ibatima akken ma Ilan ufan-ten-in ttsen. 

Yehya d ccyel ameqgran 1 d-yeylin fell-as : ilaq-as 
ad yessali tabalizt-is mebla ma ihuza iri n sskali (xemsa 
wamnagen' i ten-iggunin (Muqran d Yehya) a ten-alin, 
ma d sskali s cwit kan i yugar tibalizin di tehri ; di yal 
annag ad bedden iwakken a d-rren nnefs, ma d trisiti- 
nni n ddqiqa sin iberdan 1 nudan fell-as di tillas), alar- 
mi yewwed ula d netta, am wakken yewwed Mugran, s 
annag wis xemsa. [ef tewwurt-nni d-izgan di teymert 
tazelmat n sskali, Mugran la yesrusu tiyitwin, maca 
mačči d tiyitwin n Ibunya, yesrusu tiyitwin-nni sselma- 
den d aselmed, bellegdis lewhi n tsekk°art, mcah-mcah 
ufus ayeffus yennefdas yef sin, s teymert-is ad yeddeq- 
qim asyar deg wul n tewwurt, iwakken, yas tiyitwin-nni 
s uhader kan am win iteddun yef tmellalin, ssut nnsent 
ad yawed s amkan di Ibadna, amzun akken iteddu yef 
leqten ; ssut-nni, ma ifat teslid-as, ula d keë iban s 
uhader kan ara d-terred, amzun akken ulac imir nniden, 
deg yid ney deg wass, ulac imir nniden deg ara d-wten 
yer tewwurt, ma d keëëini ger lecyal-ik merra d imir- 
nni kan 1 teggunid a d-yawed ; kra yekka wass, d agani 
d unadi n wamek ara tellid tawwurt mebla ma tkukrad 
ney tennuynid ; ula d farug-nni d-yellan ger-asen, 
dayen tura yewwed-d wass-is : zzel kan afus-im s us- 


' Annag, annagen : étage (Amawal). 
? Minuterie. 

lukkez', tellid tawwurt mebla ma yeffey-ikem laeqel 
(Mugran, sebea u settin wussan seg wasmi yeffey Lpari 
yekcem tamdint n Lezzayer, Léda ttesea wussan ayagi 
seg wasmi d-teqqel si tmurt n Ttelyan, si temnat-nni d- 
izgan s anzul' n Salerne, seg yiwet n taddart Muqran 
tikwal kan 1 iceffu yef yisem-is, maca yezra d taddart 
inegmaren’ iselman, d taddart yersan di teftist ger 
icerfan yettugezren a s-tinid d tasfunjit n yilel‘, < s 
asammer n tmurt n tzemrin » ; Igedra n tzemrin-nni, 1 
d-teqqar Léda, |gedra-nnsent < d tazurant am lgedra n 
tasaft, ma d asyar-nnsent yeyma ugar, azemmur nnsent 
yugar abellud, ma d iferrawen nnsent iymi nnsen yem- 
merkes, yella deg-s yejdi yella uneyluy n yitij ; d ayen 
ur tettamned, iferrawen-nni m'ara smizwiyen m'ara 
yefnu wass, amzun akken di lemri i d-yekkat yettmec- 
berriq lexyal nnsen. »). Léda yezzif wemzur-is, d 
azubay, tserreh-as si yal tama n wudem-is, yeyli yer 
deffir s azagur-is, yef tebluzt tarqaqant n leqten, d ta- 
fessast am tid-nni ttlusunt tsednan yettaddeden yef 
wemnar n thuna timeqqranin. Yehya yewwed tura s 
annag wis xemsa, ibedd s kra isurifen ger-as d unek- 
cum n tnezduyt, a s-tinid la yettgani ad yefhem d acu 1 
yid-s yedran, ma d afcal 1 yefcel, yerrez yedderwez, 
yenneqmad deg-s nnefs, alarmi amzun akken d azyal d 
uneznaz n targit 1 t-ikecmen ; ney, skud akka Muqran d 
Léda sulen ttemsudunen, ilaq-as (netta, Yehya) ad 
ibedd kan akken kra, yetwelles acemma ma d ul-is yel- 


'S uslukkez, s ulukkez : lentement (Dallet, 453). 
? Anzul : sud (Amawal). 

? Anegmar, inegmaren : chasseur. 

* Tasfunjit n yilel : éponge de mer. 

lez, ur yezri ma ilaq ad yeqqen allen-is ney a tent-yelli 
ugar n wannect-n ; yefhem d umatu : yiwen webrid kan 
i s-d-ig°ran, ma tit-is ad yessenser iman-is seg umenni 
d ccehwat, ilaq-as ad yeddem tabalizt-is yezger anek- 
cum n wexxam, d axxam amejtuh bu snat texxamin, 
mgaradent zzint-as 1 texxamt n tarda d wucaf. Yehya 
isers tabalizt-is di tlemmast n tzeqqa-nni tamezwarut, 
yef tzerbit n tadut tamellalt yesean tineddicin n leqten, 
di tafat-nni n zaylellu' d-tettak tmes n tkuzint yesqerwi- 
jen tasusmi i d-yuyen taxxamt. [er tama-nni n tewwurt 
unekcum, Yehya yettwali aqerru n Muqran yeyreq deg 
wemzur n Léda, yettwali dayen tiglulin n Léda, nnej- 
badent kk°ernennint, iymi nnsent d iymi n leember, 
times fell-asent tettredwi tettawi-d tazwayt. Ula d yi- 
wen n ttaq ur yelli di texxamt, llant kra n treffiyin sen- 
nig tkuzint, llant dayen kra n tugniwin n la mode, 
ttwattfent s txellal ney s llesqa yer Ihid, bellegdis ur d- 
banent ara mlih, amzun akken ur yezmir ara bnadem a 
tent-imuqel m'ur yezzil ara f tzerbit-nni n tadut. Win d- 
ifernen tugniwin agi, iban mac¢i d tiqendyar ney d im- 
ayuten n wucaf'i yebya a d-yessken, maca d timnadin n 
tmurt d ccbaha n Iberr d ugama? (dagi d agu 
yettbihliwen ger ttjur, dagi d Imujat i d-yegrarben cuf- 
fent-d mi d-wwdent yer teftist anda tettazzal yrwet n 
tmettut a s-tinid d adu 1 tt-yesxelxlen, d adu ney d 
ahbak-nni d-hebbken waman, d wehbak-nni d-ihebbek 
yiri n yilel). Ger tugniwin agi n /a mode, llant teylafin 
idebsiyen n ccna ; Yehya yefhem d ccnawi n Ttelyan d 
Marikan ; di teymert-nni d-izgan ger sin lehyud, Ihid n 


'Tafat n zaylellu : trés faible lueur (Dallet, 965). 
? Nature (Amawal). 

tewwurt unekcum d lhid n tkuzint, tella tugna n Mari- 
lyn Monroe s tqendurt n muslin tazegzawt am igenni, 
deg yiwen wezniq n New York, tisebbadin-is rsent yef 
wuzzalen-nni umitru seg yetteaddi ubehri. Seg wem- 
kan-nni deg yella, yeqqim tura zdat tmes n tkuzint, 
itekka s tyemmar-is yef tbalizt-is yellan ttama-s, Yehya 
yezmer ad iwali tterf n tduli d umetreh, akkin yer tex- 
xamt inna nniden iwumi tettwakkes tewwurt. Seddaw 
yiyil-is azelmad, tella tsummta d tazegzawt am tuga, 
tenncel teccemlel, amzun akken Ikettan-nni tt-1yummen 
yeyma si tarda netta d Ikettanat nniden. I`ef tsummta- 
nni, amzur n Léda ad tafed a d-iffey d azeggay am 
tremmant mačči d azubay, ad tafed d imsibrik yet- 
welles am tegrist ukasya' ara tessefsi tezyel n tmes ger 
ifassen-ik. Di tesnatit-nni” d-yernan Yehya iyedr-it 
yides yeddem-it di tafat-nni tazerreqmanit n tkuzint. 


' Tagrist ukasya : glace au cassis. 
2 Tasnatit, tisnatin : seconde. 

Lpari - Versailles 

Mraw n wussan syen d asawen, d anekcum yer 
llisi n Versailles, llint-as tewwura i wul yet- 
targun. 

Yehya yessukk afus-is deg icebbuben-is. Yefcel 
yursan' alarmi d ayen kan. Imuqel ssaea-ines. D ttlata d 
wezgen. Yunef-as i ttabla anda yella ixeddem, yuza yer 
ttaq, isenned s ifassen-is yef Imeryat dya yuki-yas 1 
usemmid. Akkin, Lpari iyedr-itt yides di zzhir ikumya 
iteddun yer Les halles, ma d tumubilat ttzerzirent ssen- 
sarent iman nnsent s uhezzeb, si Montparnasse yer 
Saint-Germain ney les Champs-Elysées. Tikwal dayen, 
d dderz n tikli ihebbken d ahbak, amzun akken talem- 
mast n webrid d utrutwar s wesyar i ttwaxedmen. Lferh 
tyab ula d rriha-s, d tawla n wegris 1 d-ig°ran wehd-s 
deg yixf idudan ` yemmuyben am ugayemrv' ; deg yi- 
mi-s d Ibenna n txelwit, d Ibenna yettmentaden amzun 
d llazuq ney d arek°ti-nni n lukum. Yewt-d wul-is yef 
Claudine, taqcict n Imesk yewwden yer tizi n tayri, 
yegga-tt amzun akken wergin 1 s-yessin amek ara yeq- 
qim yur-s ; ney ahat wissen, ahat bezzaf 1 yeggar ta- 
mawit, sennig wayen ilaqen i yeggar tamawt i ueeqqa- 
nni ageswah n teyribt 1 yezgan yezdey yeshissif ger- 
asen ; ney amzun akken tiram-nni n lferh i sen- 
yeééuren ulawen nnsen, tiram-nni ttilint-d kan m'ara 
tettwahres tennejbad teg?nitt alamma d ixef-nni ines 
aneggaru, am uzetta ger tjebbadin, tiram-nni n Iferh tti- 


! Ursun : être fatigué à l'extrême (Dallet, 734). 
? Expression signifiant : il est morose et seul comme le bourdon. Voir 
(Dallet, 282). 

lint-d kan m'ara teqqers tceqqeq terwiht, tefferkekki, 
terrekrek, alarmi ula d tuzzfa-nni' 1 sen-yesnefken ti- 
fekkiwin nnsen di Ibadna n temlehfin, tettunefk-asen di 
terzeg d ddyel maééi di tizet. Taqcict n Imesk, d Imesk 
di tizi n tayri, ma d Versailles, di tegrest, tamdint yek- 
kussmen, teknunned yef yiman-is, am temyart yettu- 
cekklen, yettukettfen si zzellum d sster, temmuyben 
tesmigliz kan s wallen, ur tebyi ara dya ad tebru 1 
lehzen d leymam 1 d-yeylin fell-as, ur yezmir yiwen a 
tt-yessenquqel ney a tt-yessembiwel, teqqim kan akken 
ger iberdan a s-tinid teggujel ney tbur. Di yal afus taba- 
lizt, yernu mkul mraw n Imitrat d asteqsi, maëëi yef 
webrid n nnutil akken ttyilen imessebriden, d asteqsi 
yef webrid n llisi ! Ma d ameslay nnsen yessewham, 
m'ara skerfizen rennun s uydebbu’ nnsen, ladya m'ara 
d-yeckunted yeskucber di « r », d asterdeq i t-yesterdiq 
amzun d abellud di tmes. Rnu-yas aggur agi n nu- 
nember” icuban yir aggur n furar : amek ara tegged im- 
an-ik ad teqqimed d iyimi yef tbalizin-ik seddaw ttjur- 
nni tibaeryanin n Cours de la Reine. Rnu-yas yiwen 
usesten', yeqqim kan akken mebla tiririt, di tallit-nni 
deg Yehya yella d analmad di llisi Hoche n Versailles. 
D asesten i s-yerwin allay-is ula 1 Jean-Paul Blais, ye- 
mri wul-is yetmehhen, d asesten-nni dya 1 ten- 
yessawden qqlen d imeddukal. « D acu i k-yerran d 
mmi-s n Versailles ? ». Jean-Paul Blais netta seg yi- 


! Tuzzfa : nudité. 

? Aydebbu : accent (Amawal). 

? Nunember, unbir : novembre. 

^ Asesten : asteqsi. 

` Mri : étre tourmenté, troublé. Tourmenter (Dallet, 518). 

wen n llisi n Bordeaux i d-yusa ; f tmeddurt ney f ddu- 
nit, allay-is yettban-d isekk°er, yekmen, ula d tamuyli n 
wallen-is d asemhihed i tessemhihid s lbaed deffir 
nnwader yellin yer berra am tedwiqin n rruplan. Yella 
dayen le Jazz, maééi d le Jazz-nni yettilin di tkasidin, di 
tmacint idebsiyen ney di stéréo, maca d le Jazz n tug- 
niwin, ttwagezment lesqent akken ma llant di texzant- 
nni tamejtuht, d amkan nnsent zgant dinna, wejdent 1 
win yebyan a tent-yessked, ger tyuri ijernanen d wed- 
lis-nni Sartre par lui-même, d adlis afus-is ieadda fell- 
as achal d abrid, yura fell-as iderrer'. Tibtarin-nni? n 
wedlis ggarent-d tiyri mmalent-d abrid n tlelli, maca 
Jean-Paul d rriha n txelwit-ines kan 1 yufa deg-sent, 
rriha n tudert taberkant, tasettaft, tudert ur nesei la bab 
la tawwurt, alarmi d-yufa iman-is yehsel : si tama 
yessehbibir yef ukuffir d wumran' n tasa i t-izedyen, si 
tama nniden yettwali Agellid Louis Armstrong, yecreh 
yimi-s ifad yeččur d tadsa. Ney ahat d iman-is netta i la 
yettnadi ad yefhem ; di tedsa-nni n Louis Armstrong, d 
tadsa ifaden i d-yessendin urawen-is, yettnadi ad yef- 
hem iman-is, ad yefhem amek alarmi tadsa-ines netta 
terrez, terrez s tuffra s tirzi-nni ur nettunejbar, s tirzi 
ubuqal iruhen d iceqfan deg wul-is ; tadsa-nni yerrzen, 
ahat yezmer a tt-id-yerr akken tella, yas maëëi s uzek- 
ka, a tt-id-yerr s sshur ney s temkarra', ma yessawed ad 
yessemlil ulawen-is di sin, ad yessemlil sin-nni n Paul 


' Derrer : souligner (Amawal). 

? Tabtert, tibtarin : page (à partir de asebbeter : face de devant ou de 
derriére) (s tmaceyt). 

? Umran : chagrins, peines (Dallet, 513). 

* Tamkarra : miracle (Amawal). 

1 t-izedyen, iwakken, ass-nni dya a tt-yaf wul-is, iwak- 
ken Paul akked Paul ad myafen msuyalen alamma 
qqlen d yiwen. Sin wagguren syen d asawen mi yek- 
cem yer llisi, Yehya yura daxel n texzant-is yiwet n 
twinest' acck-itt, ihuss-as Jean-Paul akken ilaq, ladya 
seg wakken iyil d Yehya 1 tt-id-isnulfan : « D abarar, d 
ahdum, annect ila-tt ddunit-agi i yi-illan deg uqerru, 
maca amek ara d-ssukksey iman-iw seg-s, amek ara tt- 
id-ssukksey mebla ma tterdgey ? yerna smenyafey ad 
tterdqey agim’ iberdan, wala a tt-tterray kan yer daxel, 
ney a tt-medley deg yiman-iw, deg wul n wul-iw, acku 
d annect agi i yi-d-iwwin yer dagi ; ayagi d ayen zriy, 
ulac deg-s rriha n ccek. » Tawinest agi tessedhec-it ak- 
ken ilaq s tafat-is, tewt-it s udem am tzerzayt, ters-as 
deg wallay amzun akken d ayen ibanen, ur yelli fell-as 
wawal ur d-yettili ; Jean-Paul ula d asesten ur issesten 
ara Yehya, ur t-issesten ara yef tidett yellan di twinest- 
nni, ney xersum ad as-yessuter ansi 1 d-tekka. Dya, seg 
wass-n, cwit cwit, tlul-d ger-asen tegmatt, tefka izuran 
deg wulawen nnsen, teckunted deg-sen ladya mi ten-id- 
yufa lhal d igensanen` i sin, idrimen ulac, ula d asurdi- 
nni yeflan yellan deg wawal, isah-iten-id kan ad ffyen 
deg wass n lhed si tnac d asawen, d anadi yef tullas 
icebhen, tin d-ifka webrid a tt-qesden, ney isah-iten-id 
dayen ad swen kra izegnan n lbira, ssyaden i imezday n 
Versailles m'ara ttmeslayen ger-asen. Yerna tadeggat- 
nni n wass n lhed ur tneqq ur theggu, ur sen-tefki Iben- 
na ss ara qqimen eicen di temdint, wala tin ss ara 


' Tawinest : phrase (Amawal). Homonymie avec tawinest : cercle. 
? Agim : mille (Amawal). 
` Agensan, igensanen ` interne. 

mmten di laz ; akken i d-teffyen si Ilisi 1 d-ttuyalen yur- 
s, d Iferh d Igerh-nni i ttawin yid-sen i ten-id-yetterran. 
Annect agi ulac fell-as tiyita, ur yessefk ara ad yeds 
bnadem ney ad inedder yettinzi, d ddunit-nni kan 1 deg 
ttganin ad asen-telli ifassen-is teg-asen irebbi asmi ara 
d-awin Ibak amezwaru d Ibak wis sin. 

« D abarar, d ahdum, annect ila-tt ddunit-agi i yi- 
illan deg ugerru, wagi d awal ! D sswab d nniyya ! D 
acu twalad a Yehya, tella tidett yugaren tagi ? » 
< Tagrest, učči, adebbuz. Rnu-yas ahemmel ma 
themmled wiyad, maca ur yefriz ara wawal. « Wiyad » 
agi, ilaq a d-banen d acu-ten, ad mbiwlen mhihden, 
wissen ma zemren di yal ddqiqa ad bedden yer yiman 
nnsen, ad bedden yer medden ilin s idisan nnsen. Ab- 
arar d wehdum yellan deg ugerru, maëëi iwakken ad 
ttbarguy tirga ; aql-i d axsim n ttiq d uskuffer, ccedda, 
aqhar, aesar, asenqed, taessast d zzmik, d axsim n 
Ixedma n bessif. Tanaerit ay at laerad, nekkini ffyey 
iberdan si Talalit. Di tmurt n Lezzayer, tezrid, d Igirra. 
Yiwwas, a tt-fruy d yiman-iw. D acu kan, uqbel a d-yas 
wass-n, byiy ad zrey di sin yid-ney anwa i yesean 
Iheq. » « Nekkini a d-iniy (yufa-d Ihal Jean-Paul isers 
idarren-is di sin yef tencirt' n ttabla n welmad), a d-iniy 
amadal d Ihebs, igenni d tibbuyyelt i lehzuz, ma d times 
d gahennama ssaramey ad yer-sen awdey. » « Anwa 1 
d-innan annect agi? » « Awal i tlawin-nni ur ssiney 
ara. Mugel tura s ayennat agi (dya yezzi idarren-is di 
sin yer daxel n texzant), lemmer d lebyi ur y-ttaggan 
ara a neggan wehhed-ney. l'as mazal ur nesei ara sin- 
nni imuren n lbak. D ayen ur igebbel laeqel. Lemmer d 


' Ici dans le sens de pupitre. 

lebyi, a nentam' yef zik lhal, yal tayawsa a tt-nissin. 
Y erna, ussan agi ineggura, ma tebyid fehmey : ayennat, 
ayen iregg°in allay yettruzu ifadden, d tadak°emt, d 
tiyita n tdak°emt. Di temdint n Lezzayer wissen ma 
ttmeslayen yef tyita n tdak°emt di llisiwat ? Dagi, ulac 
akk awal, maca d ayen yellan, d ayen yettimyuren seg 
useggas yer wayed. Ad thezned a Ika-bi-na. » < Tebyid 
igirru ? > « Ala, ma?èi dagi > « Tuqae-yak-d ula d keč, 
aql-ay d ass n Ihed, ulac win ara d-yelfun, ulac win ara 
d-yettullfen yer texxamt agi n welmad. Yerna atan yel- 
la wabbu n tmacint usezyel, dya amzun d ddexxan i la 
ntess. Ax, attan yiwet n tgulwazt, tezleg akka cwit, ma- 
ca d tagulwazt tazegzawt. » « Ur byiy ara ad mmtey 
igirru deg ugamum-iw, ur ttafey ara abrid a d-iniy ta- 
nemmirt. » « Aha susem tura, ay ahbib, txedmed am 
nekkini, af-d tin ara k-ihemmlen, mugel tura nekkini, 
telt snin ayagi 1 ttley knunndey deg yiwet n targit, targit 
agi mačči d tamettut ttwaliy di ssinima, d tabustawit n 
taddart-1w. > (Dya Jean-Paul issuli igerrec tuyat-is.) 
«Maëëi d amesxer, tebyid a k-d-alsey ? > (Jean-Paul 
yecmumeh-d akka s tfentazit) « Sel-iyi-d. Yiwet tikelt, 
di lyerd-iw i lliy, uyey-d abrid kan akka (dya Yehya 
yesterdeq idudan-is, mcah-mcah d udebbuz’, afus-is 
ayeffus deg igenni di texxamt n welmad), d abrid n 
wexxam-is ; mac¢i s axxam-is i la tedduy, d acu ara yi- 
yawin nekkini s axxam-is, ur tt-ssiney ara, kkes-d kan 
tikwal-nni deg tt-walay teadda zdat wexxam nney 
(achal d abrid tettlusu jjipa yesean tinefdas’, yrwet n 


! Ntam : commencer... (Dallet, 581). 
? Pouce. 
? Jupe plissée. 

Ibista tamejtuht truh amzun akken tenncel, tewlelles, ha 
d tadalit, ha d tacemlalt, tarkasin-is iymi nnsent d iymi 
n lbista, ney d tibabadin n teqcict tamejtuht), ihi yas 
inid-d d tafruxt, yerna iwerra-yi rebbi terra-d s lexbar 
sskadey-tt, sya yer da, m’ara ttyimiy yef yiri utrutwar, 
tama n wexxam imawlan-iw, la tt-ttmuquley m'ara d- 
tetteaddi amzun akken d tameddakelt taqdimt (ney ahat 
alarmi d tura 1 ttxemmimey akka, maca tidett kan: d 
ayen yellan, la tt-ttmuquley m'ara d-tetteaddi) alarmi d 
yiwen wass, azal n sebea sebea d uzgen, ur qqimey ara 
yef utrutwar, kkrey sfezwiy deffir-s, ney amzun. Imir- 
nni mazal ur d-iyli ara yid akken ilaq. Snat-nni n tesfa- 
win timeqqranin' d-izzin 1 wexxam-is llant uyent, ma 
nniy-ak ugadey akka cwit, maca qemmrey-tt, ruhey-as 
Ihid Ihid amzun akken d ahewwas. (Tesea axxam yes- 
ker kan, ur yecmit ara atas, tella deg-s tebhirt, llan 
yegsigen, ladya imejjan umumad’ akked igernusen’.) 
Tetteici wehd-s di taddart, seg wasmi d-tewwed, setta 
wagguren aya. Imdanen 1 tettwanas berra uxeddim-is, 
drus yid-sen, maca tikwal a tt-twalid la ttess apiritif di 
Café du Kiosque nettat d tcixett n llakul d bu yedlisen n 
tezniqt Rue des Orangers. Bu yedlisen agi dya, yufa-d 
lhal nekkini ke&&mey yur-s achal d abrid, ttayey-d yur-s 
Ciné-Revue ney Cinémonde, ney tisyunin n tuzzfa, 
m'ara ilin yur-i isurdiyen d-ttquccuy seg wid n lgedyan 
n wexxam. Bu yedlisen netta d azlam 1 la d-izellem 
deg-i, zriy, maca tterray iman-iw amzun akken mac¢i 1 
nekkini i ttayey tisyunin-nni, amzun akken d tayawsa 1 


' Lampadaires. 
? Myosotis (« imejjan umumad », s tegrigit). 
? Agernus, igernusen (si tegrigit) : géranium. 

d-qettuy 1 wayed. Tameddit-nni dayen kifkif, rriy iman- 
iw macci d nek i d nek, ney amzun d wis sin ur s- 
teqqared ara d nek, mi la ttcaliy metwal axxam n Massa 
Grangetout. Dya, tikelt-nni, mi d-fukkey tuzzya tis 
rebea i wexxam, teffey-d, adellae deg ufus, truh yer 
thanutt-nni yellan tama n webrid n Lezzayer. Akken 1 
d-teqqel, nekkini, ur zriy ur iban d acu i d iyi-iwwin, 
gemmrey-tt d agemmer. Ruhey a tt-mmagrey. Akken 
kan 1 eadday ttama-s, allen-iw di temgert-is, sliy-as 
tenteq-d. Aneam a sidi, tenteq-d. Tenna-d « tebyid ad 
teddud s axxam ad teswed cwit uyefki ? » Nekkini ur 
bniy ara f wannect-nni, qqimey kan wehmey tteatbarey, 
am weslem daxel n waman yettayzagen. Nniy-as « 1h, 
byiy, ma d ayefki ajdid i teseid deg udellae. » Tebda 
tettadsa, akka, tettadsa, 1h, deg wezniq, dya ugadey tis- 
fawin-nni iberdan ad rrzent deg yid. Terna-d « yya-d a 
t-tarmed, dya d keë ara yi-d-yinin ma yelha ney ala ». 
Dya tewwi-yi s axxam-is. Ma d nekkini, tidett kan, ur 
zriy ara d acu ara yedrun. Fehhmey mebla asuget n 
wawal, maca ahat ccfent wallen-1w, ma d axxam-is 
kecmey-t ur zriy amek akkenni i t-kecmey. Kulci im- 
iren yemzazzel yezri s lhir, d azirez, d aqfaz, urmey 
ayefki-nni, terna tessken-iyi-d ayen akk byant wallen- 
iw. D agriwel 1 d-yeylin fell-i, ma nniy-ak nhewwaley 
nhewwaley. Ur uminey ara tella tizet icban tinna. Ax- 
xam-is ur meqqer ara atas (axxam d amellal, sin n 
ttwaqi yettaken Imendad yer tebhirt, taxxamt tamejtuht 
ucucef anda taeluleq tqendurt n wucaf s ateyyut n wa- 
man izeqqalen), ma di talast ukulwar-nni awray, akkin 1 
texxamt-is, d takuzint anda tessey ayefki. Teqqim-d 
Imendad-iw, yef tqejmurt, tales-iyi-d ayen i tessen fell-i 

nekkini : ttyimiy achal d abrid yef yiri utrutwar, ttruhuy 
yer thanutt n yedlisen n Mass Glong, twala-yi mennaw 
n tikal uliy yer tfermejjit' di tizi-nni deg nettat ttess api- 
ritif di Café du Kiosque. Tettales-d akk annect agi 
mebla ma tessag°ed-iyi ula deg wacemma, amzun ak- 
ken tsers-d tisura ger ifassen-iw, llint-1yi tewwura ir- 
kelli. Mi tettmeslay nettat, nekkini tikwal ttezmumugey 
kan. Wwdey alarmi s-nniy ulac taqcict n taddart 1 tt- 
yifen di ccbaha, ula d tigcicin-nni ttwaliy deg 
ijernanen, ulac tin yessnen ad tecrured zdat lamiri ak- 
ken tettecrurud nettat. Annect agi merra ur iwata ara ad 
as-t-inty, acku di kra n tesnatin’ kan, tezzi-d 1 tqejmurt 
truh-d tessukk afus-is f Ihenk-iw. [ef wakken d-cfiy 
qqley imiren d azeggay, cfiy dayen nniy-as ad iyi-d- 
ternu cwit uyefki. Ayefki-nni yelha, wehmey deg yi- 
man-iw amek akkenni i la t-tessey, d tijeymatin d- 
isseylayen agerdud-iw si ssqed’, nettat teqqim-d ttama- 
w, deffir ukersi, a s-tinid tented-d yur-s. Syen akkin, 
seg wakken yebda yettruhu lhal yellint-d tillas di berra, 
tedda yid-i alarmi d tawwurt unekcum tessuden-1yi, d 
asuden wergin ssiney di ddunit-iw, yef icenfiren kan. 
Mi d-kecmey s axxam imawlan-iw, wagila ufiy-ten-id 
atas aya 1 la ttnadin fell-i, nekkini snulfay-asen-d yiwet 
tenfust n bab uyefki. Twalad (1 d-yenna Yehya, allen-is 
ccentfent kkerfeffent seg wayen 1 d-yules), twalad, d 
targit tafessast, s nniyya-s kan, maca suley ttwerwiy 


' Pharmacie. Le rapprochement entre les mots « pharmacie » et 
« ifermejji » (phytothérapie, ou médecine par les plantes) a été fait par 
M. Ameziane Amenna. 

? Tasnatit, tisnatin : seconde. 

? Expression signifiant : étre pris d'une gourmandise, d'une envie ir- 
résistible. (Dallet, 272). 

ttucewwley ar ass-a, wehmey d acu n temyer, d acu n 
tixxutert' 1 yellan di targit icban tagi. Ahat, d tanfust- 
nni n tebhirt d texxamt-nni tamejtuht n wucaf, acku 
iwerra-yi rebbi ddeqs 1 qqimey zdaxel-is, maca ur d- 
wwiy ara s lexbar akken ilaq d acu i deg-s yedran. 
Ttucewwley alarmi d ulamek seg wayen hussey, amzun 
akken tsefl-iyi? tayri, udfey s akal-is am win yudfen s 
akal ur yessin, s akal n tteryel. Sin akked sin gdan' 
rebea, maca tibhirt akked texxamt tamejtuht n wucaf, 
anda-t lehsab nnsent ? » « Asesten agi a s-afey tawwurt 
lemmer yettuzdey wul-iw akka tura. D acu kan, akka, 
aql-1 nnecwey am uzerzur-nni yettargun rric-nni ines 
yezgezwen. Maca, taqraett-nni uyefki, tura fehmey-tt. 
Cedhay-tt-id m'akka i k-sliy. Efk-iyi-d igirru, aql-1y1 
yenya-yi fad. » Yehya yessufey-d igirru si tebluzt-nni 
ines unalmad, d tabluzt taberzegzawt, d tahercawt am 
lkettan n tcekkart, terra-t amzun akken d bu tmedwast 
iferrden iderbuzen, maééi d analmad ger inalmaden di 
tserkemt tis krad-snat-tamezwanut', d taserkemt 
yenney?nin, ur tewwi ur terri, yezga yekres wenyir-is. 
Jean-Paul, netta amzun akken taegeb-as tikli-nni n 
Yehya, d tikli umentar ney n wemsayeh ; yebya dayen 
ad yesqerqer isemd-asen Ikil akken ilaq i igessasen im- 
eqqranen n llisi ; dya yefka-yas taylaft n ddexxan Gau- 
loises ; ayummu n teylaft-nni yesea azal-is, acku ma 
ifat yettwakkes, Ibuntat n ddexxan deg-s i ttafent leqrar 
nnsent. Taylaft-nni dya, teqqel d lexzin n Ibuntat alarmi 


' Tixxutert : importance (Amawal). 

? Sfel : pousser, tenter (Dallet, 203). 

? Gdu : égaler (Lexique français-berbère de mathématiques). 
* Classe de troisième-seconde-première. 

d ass-nni, amkan-is yezder deg wabud n lgib ufella n 
tebluzt, deg yidis azelmad, ur tt-id-itekkes yiwen 
alamma idurr ney ijeggeh tabluzt. Ajeggeh agi dya, yi- 
wen ur tt-igemmer ad yawed yur-s. « Ini-yi-d tura a 
Yehya, taqcict agi, di taddart-ik, temlaled-tt-id dya s 
tidett ? » « D awezyi, nniy-d kan targit agi achal d abrid 
i tt-urgay > < Ahat, ahat » 1 d-yeqqar Jean-Paul, netta 
skud ittmeslay skud yessufuy-d abbu n ddexxan, d 
asrugget amejtuh icuban asigna, yettembiwil irennu di 
texxamt-nni n welmad. Ikemmel awal-is, amzun akken 
irekb-it wadu ney d targit i la yettargu, « d ayen yes- 
sewhamen, amek alarmi di tirga tullas neccdent-d yer 
tissit uyefki. Di tirga-w nekkini, ula d yiwet ur tt-id- 
mlaley ; tikli nnsent m’ara d-teddunt yur-1, amzun ak- 
ken deg waman yenhewwalen, smermizen am tegnewt 
s Imuziga ney s uzawan nnsen. A s-tinid d aferfer 1 
ttferfirey, ttferfirey ttadrey, ambiwel ulac, ttadrey di 
tdikelt n yiwen ujeylal ameqqrahan. » Dya Jean-Paul 
yessedfer iyil-is 1 wawal-nni « ameqqrahan », yesnej- 
bad-it yesyel yis-s, dya di ddqiqa-nni, amzun akken d 
sshur, taxxamt-nni n welmad a s-tinid ad teqqel d 
ajeylal ameqqrahan. « Suley' selley i lebher, d acu kan 
yal tikelt deg ara temmet Imuja deg wabud ujeylal, am- 
zun akken d iragg°en 1 d-yettrusun sberbiren-d fell-1, 
amzun akken d yiwet n tmettut 1 yi-iyettsen teccucuf- 
iyi. Yernu, d ayen yessewhamen, tamettut-nni ssney-tt, 
yas akken wergin i tt-walant wallen-iw. » « D ayen 
yessewhamen » i d-yenna Yehya, afus-is ayeffus yezz- 
er-it di 18ib ufella n tebluzt-is. < Ala, maëëi d ayen yes- 


! Suley selley : j'entends encore, j'entends toujours. Voir note n°2, 
page 29. 

sewhamen » 1 d-yenna Jean-Paul, « tagi d tamkarra- 
nni' qqaren. Tanezduyt am tinna wergin tt-ufiy, d ijdi 
kan 1 cukktey icuba yer wayen riy a t-id-iniy. D acu kan 
w'icga ma d ijdi ney ala, w'icqa ma giy ccek, imi yas 
giy ccek d nek 1 yefkan afus, yernu yas zzrey kemney 
deg wabud ujeylal, tit-1w ula d ixf n tissegnit ur yedrig 
fell-as. » Jean-Paul yef tikelt yesbedd awal-is, yenna 
« yerna d izzan d yehlizzan, d acu-t uyennat agi tura, a 
nnegh-iw a nekkini yemmuyebnen alarmi d ulamek. » 
Yerr-itt imiren i imettawen, amzun akken d Imut i s- 
tennid temmut tmettut-nni izedyen tirga-s, dayen tem- 
mut s tidett. Yehya yekker-d seg wemkan-nni yettef 
ttama n tencirt n Jean-Paul, yezger taxxamt n welmad, 
Ibunyat-is yebbey-itent di legyub n tebluzt, Ibunta 
tawrayt di tqernit icenfiren-is, amzun akken d asehhar 
ney d amajus’ i d-yeflalin, yettembiwil yesriddim, ye- 
flali-d ger Imujat-nni yeknunnden yetturaren s tkurin, 
ma d tayect-is tezzedway tettawi-d ssut amzun akken d 
igedrez ameqqran iwumi d-tezzi tuga n waman” ye- 
theddnen yersen am zzit. « Akka, ddunit tettunefk-ay, 
maca ula d targit tettwakkes-ay. Tikwal yettban-ay-d 
weftis d azeqqal nessaram deg-s a nili, maca nugad a d- 
naf iman nney ger iberdan, ney amzun d icelman yugi 
wasif. Jean-Paul yesmigliz yef wasmi d-ilul, ma d 
nekkini icuban aybub i yi-d-ig?ran d imetti. > Dya yuza 
yer tfelwit-nni* taberkant n texxamt n welmad, yed- 


' Tamkarra : miracle (Amawal). 
? Mage. 

? Tuga n waman : algue, varech. 
* Tafelwit : tableau (Amawal). 

dem-d abruy n tsiseft', afus-is azelmad isenned-it yef 
tfelwit, yebda la ireqqem irennu, izirig-nni d-ijerred d 
izirig n twinest’, a s-tinid igezzem tebrek-nni n tfelwit 
di tillas n yid. « Tawinest agi d talalit, anekcum yur-s 
dayen tura yettwakkes-ay. Ma d ayen d-ig°ran, ayen 
igelzen', > dya yesyel yer berra n twinest < ayen d- 
ig°ran igelzen, d tili 1 t-izedyen, tili n tiddas tikerkas, 
nezmer a neddu deg-s nehmel di tugdi n buberrak. Di 
tdikelt uyenja la yettinziz wadu n tayri, ma d ajajih 
yezga ur yettnus deg uqerru n Jean-Paul. Times iwu- 
mi-tt m’ur yezmir yiwen ad yezzizen ? Times iwumi-tt, 
wi tt-ilan, ma d id kan wehd-s i d-tsah, ma d id kan 
wehd-s 1 la yezzuzunen ajajih ? » dya s temqerqect 
udebbuz-is idegger abruy-nni n tsiseft metwal Jean- 
Paul, isers imiren iman-is yeqqim yef Ibiru n texxamt n 
welmad, yezzi s waerur 1 tfelwit-nni taberkant. Jean- 
Paul yerfed-d aqerru-s yini-d « w'icqa ma nlul-d negr- 
d yer ddunit. Yiwen dagi ur iyi-ittalas tajmilt, d tayri, 
tayri kan wehd-s 1 d ddunit-iw. Llisi agi a nnegh mney, 
angaz tineggaz. » Syen akkin, amzun akken yuki s kra 
la yesherkikk deg wul-nni ines yeggujlen, « yiwet n ti- 
kelt, di Bordeaux, byiy a d-jebdey tamusni d yiwet n 
teqcict. Di berra n ssinima. » Jean-Paul yessusem akka 
kra, amzun akken, tikelt-nni dayen, i yiman-is kan net- 
ta, ihedr-as-d usikel ad as-yales, ney amzun akken asi- 
kel-nni d akemmel kan i la yettkemmil, ur yegzim ur 


' Tasiseft : craie, calcaire blanc assez dur, etc. (Delheure, Ouargla, 
290) ; lissoir en platre séché (Delheure, mozabite, 184). Utilisé ici 
pour désigner la craie. 

? Tawinest ` cercle (Amawal). Homonymie avec tawinest : phrase. 
3? Glez : mettre de côté... (Dallet, 258). 

yennegz1' ; di tallit-nni deg yettferfir yettargu wul-is, 
Jean-Paul yezmer, m'akka d-yufa iman-is wehd-s, 
yezmer ad yedlu yef usikel-nni, a t-in-yaf anda i t-in- 
yegga, ad yay lgerra-s tikelt nniden, ad as-ibeddel am- 
kan ibeddel deg-s kra ttwalint wallen, d adrar ney d 
luda ; yerna deg yimir-nni ney deg yimir nniden, yiwen 
ur yezmir ad as-yini kra, yiwen ur yezmir ad as-yini 
asikel-nni inek rrwah-ines yettwazgel. « Tesea sser d 
ayen kan, yas txus akka cwit di tmelsit ». D umatu kan 
testeqsa-yi-d ma llan yur-i yedrimen. « Alef frank » 1 s- 
nniy. < Maëëi atas. > « Yelha > i s-rriy. < Mačči tura 
kan dya, achal di leamer-ik ? » dya Jean-Paul yebda la 
d-yettales, yesskan-d yessyal-d d asyal kra din yedran, 
amzun akken di Bordeaux i t-yuy lhal, berra n ssinima. 
Atan tura ttama n tewwurt n texxamt n welmad, yerra 
iman-is d taqcict-nni, la d-yetturar amzun akken d net- 
tat, d acu i texdem tenna, aqerru-s yekna acemma. 
« l'ur-i settac iseggasen. » « Ur d-banen ara fell-am. » 
« Ala, d nek ara d-yekken sufella. » « Ruuuh », tenna-t- 
id s tizzelgi, s Imaena iwakken imeslayen n Jean-Paul 
ur ttyurrun ula d yiwen, ney ahat d netta kan wehd-s ara 
yurren. « Wagila yeffey-ik laeqel akka cwit, ney ala ? » 
« Ala, asaru-agi walay-t, d iri-t si tterf alamma d tterf. 
D tanfust n sin ibandiyen n ttkaerir yettruzun tiqraetin n 
wiski di ttbernat n Hollywood. Tidett kan, ur zmirey ara 
ad kecmey, d iri-t n d iri alarmi dayen kan. » « D acu 
ara teslexbubced ihi ? Ad tewted kan akkagi tagust 
zdat-i... ? Tayrift n dir tesbed deg wuskir... » « Ala 
ala, ad r&uy. > « Ad tergud ! Anwa ara tergud ? > « Ad 


! Nnegzi : étre interrompu (prématurément)... (Dallet, 557). 
* Sbed : étre fixé, collé... (Dallet, 754). 

rguy. » « Ur yelli wanda ara tbedded iwakken ad 
tergud, ney ala ? » dya Jean-Paul, s ufus-is ayeffus, 
yessken-d sin idisan-nni n tewwurt n texxamt n wel- 
mad, s tehri annect utrutwar-nni deg yella di Bordeaux. 
« Akka ih, d tidett, dagi, ulamek. » « Ini-yi-d ay argaz 
bu settac iseggasen, d acu i k-yeggan akkagi d abeh- 
lul ? » Jean-Paul issembawel afus ayeffus, iwakken 
tikelt-a a t-yawi deffir umezzuy ad yekmez acebbub-is, 
amzun akken d asteqsi-nni dya 1 t-yerhan. « Ini-yi-d, a 
taqcict mm eacrin iseggasen, d acu i kem-iggan 
tesludduyed ? » « Sludduyey ? » « Akka, d ayen zriy 
nekkini m'ur ttetted ara kullec ? » « Susem-iyi a yir 
ssekka, berka-k asfuggey ! » « Tidett kan, d ayen sliy di 
ssinima. D yiwet akken n tmerkantit i s-yennan ayagi 1 
wergaz-is, mi llan tetten imensi di sin yid-sen, zdat tili- 
bizyu. Iban fell-asen myezgen-d akken ilaq, d ayen ur 
tettamned ara : eëë-n a d-Cèey. > « I wergaz agi-ines, 
yelha ? » « Yelha, yelha, acebbub-is d acelhab, tawen- 
Za yef yidis, tiqeffilin n tfettust d umessak n tekrabat 
ttewten amzun akken d urey azeggay. » « I usaru isem- 
is ? » « D asaru-nni ibandiyen n Chicago. » Wissen ma 
d asemmid ageshan 1 d-yeylin, ney d albaed n yemse- 
briden n Bordeaux i d-ieaddan imir-nni, Jean-Paul yu- 
ker tagejjirt yer yidis, yesbaed si tewwurt n texxamt n 
welmad, yuyal-d amzun akken d aknunned i yeknunned 
yef yiman-is, deg yiwet n tikelt a s-tinid dayen, ddqiqa 
ur yebyi a tt-yernu d teqcict-nni n Bordeaux. « Axxi 
tabehlult ! » i d-yenna « Tewt-iyi tmagart fell-as ». 
« Lemmer d lebyi ur tettaggad ara akken iman-ik cekk- 
len ifassen-ik » i s-yenna Yehya i Jean-Paul yuyalen 
yer tencirt-is ad yeqqim deg wemkan-is. « Ilaq-ak ad 

tefferfred di teg°nitt yecban tinna, ilaq ad tefferfred. » 
Maca yemmeslay ney yeqqim, maëëi akken yessarem i 
teffey ; yas akken taqcict-nni n Bordeaux tegla-d s 
txessart 1 Jean-Paul, wagi ur yenherwa ara, yetthuzzu 
kan aqerru-s d ahuzzu amzun ur drint. Jean-Paul yelli 
tawwurt n texzant-is ; tullya-nni n tewwurt, anamek- 
ines d Jean-Paul yuyal-d yer ddehn-is, yer yiman n yi- 
man-is, yer Iferh-nni i s-yeccuren tagertettuct n wul-is 
mi iwala di tugna Louis Armstrong la iseffed anyir-is s 
tmehremt tamellalt, yettecmumuh yecreh wudem-is 
yezzin yer lbuq ; Louis Armstrong amzun akken dayen, 
yekcem s amur wis sin n tmeyra-s, ma d netta, Jean- 
Paul, alarmi d imir-nni kan 1 d-yudef'. Jean-Paul ihi 
yenna-d : « Yiwen ur yezmir ad yesriffeg wehd-s, ilaq 
ad yili win ara k-d-ifken afriwen, m'ulac, yas fell-ak 
settac iseggasen, ur tezmir ara ad tefferfred. S teqcict 
agi, d ayen zriy, ur ssawdey ara ad fferfrey. Ney ahat d 
ahemmel i mazal ur tt-hemmley ara atas ? W'izran ? 
akken qqaren warraw n Bordeaux. » Dya yebbey aqer- 
ru-s deg wemruj n texzant, yeffey-d s tugna deg ufus 
ayeffus, d tugna izedyen ul-is yesmenyaf-1tt ger tugni- 
win nniden, tin n Juanita Hall, d tacennayt taberkant 
yesean sser d ayen kan, tagendurt-is yersa deg-s lyaqut, 
temmey-d trucc-d tbezzae-d yef Jean-Paul, netta ur 
yezmir 1 kra ur yebni yef wannect-nni a d-yeflali. « Ilaq 
ad tili tin ara yi-ihemmlen ney ara hemmley ; d acuid 
anamek uhemmel ? » ; yezra, asesten agi mačči d netta 
kan wehd-s i yerza ; yezzi yer Yehya d-ineggzen si Ibi- 
ru, yebdu amerreh ger idurra irkelli n ttwabel n texxamt 
n welmad, d amerreh icuban tikli di tzerbatin ideyqen, 


! Adef : kcem. 

snetlafent yerrgent am tid uderbuz ur nesei tawwurt. 
« Di tsekla', yer tlawin » i d-yenna Yehya « tayri, d 
Phedre. Ver yergazen, d Oedipe. Di tmeddurt, d nek?ni. 
A nnger-ik ay ul, af-as-d ixef-is 1 lehzen yecban wagi, 
lehzen n tasaft ! Si tama, ssbeh-meddi, yettnezzif wul 
dduklent-as ; si tama nniden, d asmaelek d amesxer yef 
medden irkelli. D acu n wemkan 1 d-yeg?ran ? D win 
yebyan tayri, d amkan-nni kan 1 d-yeg°ran. > « Ala, 
teccded » i d-isuy Jean-Paul, « ixuss sserr ixuss 
Sshur. » Dya deg wawal agi n Sshur, yessedda-d akk 
ajajih-nni yellan deg wul-is, d ajajih n tmes 1 s-d-ikkan 
si tugna-nni ireqqen am tirgett ger ifassen-is ; skud 
yettwali irennu di Juanita Hall, ahulfu 1 s-d-ibanen yu- 
ki-yas akken ilaq, d ahulfu-nni iwumi yeqqar « ahulfu 
n twenza-s » ; di tugna-nni dayen, Juanita Hall tettban- 
d zun tcennu, ifassen-is telli-ten annect 1la-ten, a s-tinid 
d awessi 1 t-id-tettwessi, temmal-as iberdan ara s-yellin 
tiwwura yer ddunit-nni yettargu, ddunit n ccbaha, ddu- 
nit uzawan’ d cena 1 s-ittwakksen di Versailles. « Ala, 
teccded » 1 d-isuy dayen Jean-Paul, « ixuss Sshur-nni 
seg d-ikka Sshur. Tarwiht tetteddu kan akken teddun 
waman : akken tella dagi di ddunit n wadda ara tili di- 
hin di ddunit ufella » ; yessed mlih yef wawal-nni n 
« ddunit n wadda » mi t-id-yenna, amzun akken, mebla 
ma inuda fell-as, di tmenna-nni ines yettezririgen am 
waman, yemsuyal netta d yiwen wawal ur nelli d awal 
n menwala, d awal 1 d-yernan d timerna s ahulfu n 
twenza-s, yefka-yas afud, yesban-itt-id d ayen ilagen di 
ddunit maëëi d timsig?ert ; ahulfu n twenza ikcem am 


' Tasekla, tisekliwin : littérature (Amawal) 
? Azawan : musique (Amawal). 

wakken s tuffra s allay n Jean-Paul, yemla-yas abrid 
yettawin akkin i tmeddurt n llisi, d abrid yettawin s ax- 
xam-nni yessaram wul-is, Iberg-nni ameqqran yette- 
mlehwajen. « Ddunit n wadda », 1 d-yerna, « d ayebbar 
kan i ufry deg-s, achal ayagi tura. Sebea iseggasen qrib 
ad awden, nek la skerkirey iman-iw deg ikulwaren n 
llisiwat. Imawlan-iw, targit nnsen a sen-d-ffyey d 
Analmad ameqqran n ddin', ney d tugna n Ikettan deg 
wexxam. Degmi, si tazwara, seg wasmi bdiy leqraya, 
timelsit inu d tin ur nettames ara atas, iymi-ines yiwen- 
is, yezga d aberkan. Ccwi kan, seg wasmi d-ruhey si 
Bordeaux, ttlusuy aserwal n lqatifa yessawrey akka 
cwit, ttlusuy dayen yiwen utriku yesean tixxamin 
timejtah d tizeggayin, mbeid 1 t-id-ttwalin » ; Yehya ur 
yewhim deg wacemma, ur t-yekcim ara uferfud mi s-d- 
ismar Jean-Paul annect-nni merra imeslayen yef tmel- 
sit-is, ula d tibejbujin-nni timejtah yenna-yas-tent-id : 
asmi mlalen tikelt tamezwarut, d netta dya (Yehya) 1 s- 
isrebhen tamelsit-is 1 Jean-Paul, inna-yas s umaelek d 
tamelsit icuban tin usehhar, asehhar iwumi yaereq we- 
brid usirkus, ney tegga-t terkeft ney tejlibt imeddukal- 
is, yuyal yettwattef kemnen-t iwakken ur ttferrigen ara 
deg-s medden ur asen-yettuyal ara d tadsa. D ayen 1 s- 
yaegben atas 1 Jean-Paul. Dya yefka-yas (Jean-Paul 1 
Yehya) tayawsa-nni 1 s-illan deg wul, yettef deg-s 
alarmi d ass-n, taylaft-nni n Ibuntat seg d-ijbed Yehya 
ixef ajdid igirru, ddeqs i mazal deg-s ur t-swin ara. 
< Sel-iyi-d akken ilaq, a Yehya, asmi ara ffyey si Ihebs 
agi ad xedmey d ahemmal deg wegraw uzawan n Duke 
Ellington. Daya. » Yehya yella yettheggi iman-is ad 

yuyal yer tikli-s di texxamt n welmad. Taxxamt-nni dya 
tuyal-asen, 1 Yehya d Jean-Paul, amzun akken d yir 
azetta iwumi xerben lexyud, la smuhtulen s nniyya 
nnsen amek ara d-ffyen seg-s. Imir-nni dya 1 d- 
yedderbez Mass Siwain, agessas ameqqran n llisi, id- 
derbez-d di tewwurt unekcum, ibedd-d deg-s s tfekka- 
nni ines yennuynin. Cwit kan n wakud 1 sen-ilagen 1 
Yehya d Jean-Paul twakken ad fehmen tfukk tezwayt, 
dayen tura tewwed-d nnuba n tguni n wass n lhed, 1 sin 
inalmaden-nni ibahanen i ten-icban. S tayect-nni ines 
tazurant 1 ten-yenced Mass Siwain ; mi la ttalin sskali 
yettawin yer texxamt n tguni, d Yehya kan i d-yeg°ran 
yenna-d kra, amzun akken d imeslayen ara yesnefsusin 
yessifsen azuyer-nni zzuyuren idarren nnsen, d imes- 
layen ara ten-ieawnen dayen iwakken ur tthazen ara 
tirkabin n sskali : « D ayen yessewhamen, yettwakkes- 
ay uyefki yettwakkes-ay ddexxan di llisi. D ayen yes- 
sewhamen. D agzam, d acekkel, d astiggef, d 
asqecbubed 1 sqecbubuden deg wallayen nney. D umatu 
ad hazen tameddurt-ik s timmad-is, ad ggallen deg-k ur 
k-yeffiy weybel amzun akken tenyid tamgert, ad ssan- 
fen srewlen fell-ak tiregwa n lferh. » Zegren imiren 
(Jean-Paul d Yehya) tawwurt ukulwar, 8gen Mass Si- 
wain di tama n wadda n sskali. 

... taqcict n Imesk di tizi n tayri ma d Versailles, di te- 
grest, tamdint taberzegzawt, tamdint yekkussmen, tam- 
dint yennefdasen yeknunnden yef yiman-is, am temyart 
yettucekklen, yettukettfen si sster ; Claudine, di tegrest, 
yef yiri n wemdun, telsa ibidi ameqqran, d azeqqal 
yeyma s uzeggay d wewray. 

Ass n lhed deg uzal, Jean-Paul d amudin, Yehya 
yettawi yetterra deg webhir Ugellid. 

Amek 1 d ixef-is, amek ara s-tged isem 1 usemmid 
yendudren di tasmudi ? 

Claudine attan teqreb, tesfaglat, tlehhu tettafar-it-id, 
tagut la d-tyelli tettezzi-yasent 1 ttjur tket&em Ibadna 
nnsent. Awal yettyizi abrid-is di tayect, yettyizi yetta- 
nef, yekkat yettmettat yef wezwu i t-yettawin, nnefs 
ulac. Yehya iteddu tama n Claudine. Teddun ttuyalen 
di tezrugt alamma d ixef n wemdun. Sya yer da ttez- 
mumugen ger-asen, a s-tinid si zik n zik 1 myussanen. 
Tasusmi amzun akken d ijdi, teswejwij teskerwic ger 
wafriwen n tegrest. Claudine telsa tibudin' twellsent, 
rnant yef userwal d azegzaw am tuga, yennejbad am 
yezdi. Ifassen-is telsa fell-asen igeffazen n weglim 
aberkan, tsers-iten seddaw tyesmart-is, ttfen ag°erd n 
ibidi iwakken asemmid ur ike&&em ara tadut-nni yellan 
zdaxel. Yehya, tama n Claudine, la iteddu ikkat yef 

iyallen-is, am wefrux n Ugafa Ameqqran'. Yefreh d 
ayen kan imi yemtawa d yiman-is, yemsefrak yemsuda 
d umatu netta d yixf-is, myezgen-d yef wayen yetten- 
xuxulen deg uqerru. Amdegger ulac : yefka-yas lebyi i 
wul-is, yekkes-as algam iserreh-as ad yeks deg webrid 
n tirga, yas akken yekkat-d wadu iteqqes deg wallen 
yessismid-itent alarmi d ulamek. Tef sskali-nni n Iberg, 
tibudin n Claudine ur tselled ara i dderz nnsent, ma d 
ahukku d uleywi-nni afessas ur zzayit ara fell-as ad 
asen-isel. Zdat tlajurin Ugellid, Yehya yefka-yas iyil-is 
i Claudine iwakken ad hluccgen di sin yef wegris. 
Claudine tejgugel deg-s alarmi d tiseylay n wuzzal n 
Iberg, syen akkin, wehd-s, terna tuccda nniden alarmi d 
iri utrutwar, zdat tezrugt n Cours de la Reine. Yehya 
yenna deg wul-is « D lehq-iw ad dsey d lehq-iw ad 
swey lgahwa >. < Ur tehluccged ara akken ilaq > dya 
ula d netta yecced alarmi qrib ihuza Claudine i d- 
yettwalin deg-s. « A kem-awiy ad teswed lhaga ? » « D 
Ihaga tabelbult ? > i d-tenna Claudine. < Ala, maca yas 
kkes aybel, d ayen ara kem-issehmun » dya dsan-tt-id 
di sin yid-sen. Mraw n ddqayeq syen d asawen, qqimen 
ad swen lgahwa di Cheval Noir yef tezrugt n Ver- 
sailles, di texxamt n wannag amezwaru anda n-ufan sin 
ibusinen? la ttemsudunen a s-tinid ur hebbsen ara 
alamma tekcem tmeddit. Yehya ur as-yedrig wara, d 
ayen ibanen, Claudine teqqim di tterf n tbankit ubistru, 
aerur-is a s-tinid yudef di Ihid, amzun akken tettunefk- 
as tseddarit ur tebyi ara seg-s a d-tettixer. Yehya yeq- 


' Agafa Ameggran : Grand Nord. 
? Abusin, ibusinen : couple (Lexique frangais-berbére de mathéma- 

qim Imendad n Claudine, yef tqejmurt n wesyar, 
yessufey-d apaki n ddexxan si 18ib ibidi, yelli-t yefk-as 
i Claudine yiwet n jitan d tazedgant, d tamellalt, ulac 
akk deg-s rriha n lbunta, Claudine nettat tefka-yas-d 
times. < Keëëini maëëi n dagi ? > dya Yehya, netta imi- 
s yeččur d abbu < Amek akka, n dagi ? D ddexxan agi 
inu 1 yi-issummlen ? » D asteqsi 1 ihersen Claudine, 
yessawed allay-is la yettemjadal yettemdeggar irennu d 
yiman-is, alarmi d-yufa « Nniy-t-id kan akka, yal yi- 
wen ansi 1 d-yusa. » « Mugel tura nekkini, si Ver- 
sailles. » « Versailles agi dya, ur yelli deg-s wayen 
issefrahen. Temmuyben tenneylulem armi d ayen 
kan. » Claudine tuzen abbu n ddexxan s udem n 
Yehya, dya Yehya yebda la yettusu yeshedway s ifas- 
sen-is, amzun akken yeffey-d seg wabbu-nni ssexda- 
men Ikulun di Igirra. < Ur yecbih ur yesei sserr wayagi 
txedmed, tesmektad-iyi-d kan Igirra yellan di tmurt n 
Lezzayer. Leasker n Fransa, akka tura, Igirra nnsen d 
Igirra-nni n Ikulun, tezrid ayagi ney ala ? D asbumbex i 
sbumbuxen, ssufuyen-d imdanen s wabbu. « Zriy » i d- 
tenna Claudine, « syenna 1 d-kkiy. » « Amek akka 
syenna i d-tekkid ? » « Syenna i d-kkiy.» Yehya yu- 
zen-as abbu n ddexxan 1 Claudine, nettat tunef-as i 
wabbu-nni ad as-yedlu akk udem-is, yali imik imik' ad 
yezzi 1 ucebbub-is, allen-is tezza-tent yef Yehya. Dya 
tenna-d « anebdu agi yezrin seadday-t yer yiwet n 
tmeddakelt imawlan-iw, deg yiwet n taddart acck-itt 
deg yiri n lebher, Fouka-Marine. Atas n yemdanen i d- 
mmugrey, yal yiwen d acu-t, ger-asen argaz d tmettut- 
is d iselmaden di tmurt Iqbayliyen. Nnan-iyi-d tudert 

dinna simmal testewhac, tettuyal d taberkant, teyli-d 
tugdi d rrehba, alarmi ur asen-d-iban ara ma ad qqimen 
dinna aseggas agi ney ala. D acu kan zran, ayen akka 1 
d-yettnekkaren, ayen akka i d-ismuhtulen, i d- 
isherkilen, zran yiwwas ad ifel ifegged, d ayen ara 
yag°aren akk medden, d ayen ara ten-issiwden ad ilin 
si tama ney si tayed, bu snat yebya ney ur yebyi ad ibru 
i yiwet. l'ef wakken d-ttalsen, kra n tuddar aelayen 
wwten-tent s lbumbat, d aseggen i sent-eaggnen. 
Amasaed-ik imi ur teqqimed ara di tmurt n Lezzayer. » 
Yehya yessay igirru yini « yur-i zzher, d tidett ; anebdu 
agi, usan-d (leasker) xedfen eammi, deg Wegbu, 
xedfen-t nek hedrey. » Claudine ur tembawel ara, ten- 
na-d kan « iyad-iyi, ur tt-yuklal. » Imiren, turga akka 
cwit deg wabbu-nni n Yehya, syen akkin mebla ma yu- 
li-tt-id wawal tekkes ibidi-ines, tesnefdas-it tsers-it yef 
icekkaben-is, syen akkin tuyal teqgim dayen zdat-s. 
« Achal ayagi tura i tellid di Versailles ? » Yehya 
imugel taxxamt-nni ubistru amzun akken, deg yimir- 
nni dya, yufa-d iman-is deffir yiwen n zzgag ; di tama- 
nni nniden n zzgag, yettban-as-d ugama' amzun akken 
yellemlem’, d agama ur nban ara mlih d acu-t, ur 
yettwafham ara akken ilaq, acku yella wammus yef 
Zz$a$-nni, ney ur yettwafham ara si tagut-nni d-yezzin 
tesxerb-as tamuyli. Dya yenna-d kan kra imeslayen agi 
« tura wwden sin wagguren, deg waggur n ctember, ass 
wis 17. » « Wehd-k ? » « Ih, wehd-i. » « Ur ak-iwear 
ara ? » 1 t-testeqsa Claudine. « Ala » 1 s-yerra Yehya, 
«ayen 1 iwaeren d gare de Lyon akked umitru. 


' Agama : campagne (Amawal). Ici dans le sens de : paysage. 

Versailles dayen, ur fhimey deg-s tigert, iberdan-is 
ttemcabin irkel, ma d imezday-is a s-tinid heznen yerna 
teddun kan akken teddun waman, skerkiren iman 
nnsen, nnefcuclen. l'ur-ney di tmurt, si Igirra kan yer 
dagi i keéémen yemdanen s ixxamen nnsen yef zik lhal, 
wanag dayem yella win ara d-isellmen fell-ak, win ara 
k-d-immeslayen. Ayen izaden di ccbaha asmi ttruhuy 
yer gammi, d ibrenyas-nni imellalen i ttwaliy deg yid. 
Abernus d ibidi ameqqran yezdan s tadut, ttlusun-t 
yergazen yef tuyat. Dayen, tikwal, wid yetturaren s 
umundul. €ammi yessen atas ad yurar s umundul, 
dayen, ur ufiy ara ad qqimey yur-s ugar iwakken ad iyi- 
isselmed. Maca ahat tessned kemmini ad turared s 
umundul > maééi d asteqsi 1 yebya Yehya ad yesteqsi 
Claudine, maca d tanfust 1 yessarem ad yentam' yid-s. 
« Ala, ur ssiney ara ad urarey s umundul, tidett kan ur 
zriy ara yakk d acu-t. » Yehya ur asen-d-yessukkes ula 
d rriha n nnmara 1 imeslayen agi n Claudine, yefhem 
kan mačči d ayen ara tissin deg yiwet n taddart yef yiri 
n lebher icban Fouka-Marine, yini-yas « a w'ufan ad 
tissined, acku urar agi umundul, d ahemmel kan ara t- 
themmled. Idudan-im rqiqit am tessegnatin, yerna 
ttbanen-d zidit d idudan n Imesk, d aya kan 1 ilagen 1 
wurar umundul. » « Tettud kan yiwet n tyawsa, ur sely 
ara amundul. » « D tidett » i s-yerra Yehya, « maca am 
wass-a ad am-t-id-sewwrey di Ikayed, syen akkin, ma 
themmled-t, ad turared yis-s. » « Qebley » i s-tenna 
Claudine, « maca ula d keè si tama-k ilaq-ak ad 
themmled akka cwit Versailles. » « Atan ihi fkiy-am 
awal » 1 s-yerra Yehya, « maca ur tthemmiley ara 

Versailles irkelli, kkes-1y1 Iberg, Place d'Armes, d lisi. 
Ma d ayen nniden, qebley a t-hemmley. » Claudine 
tesskad akkin i Yehya, deffir-s, yer ttwabel-nni anda 
ibusinen-nni sulen' la ttemsudunen zdat rebea ifengalen 
ilmawen n Iqahwa. Yiwen ilemzi s tebluzt tamellalt 
yusa-d yer Claudine d Yehya yessuter-asen d acu byan 
ad swen. Yehya yenna-yas < snat leqhawi > dya ilemzi- 
nni n Cheval Noir yeqqel yer Ixedma-ines, Claudine 
tessedfer-as tamuyli si zdeffir. « Di Ilisi 1 tzedyed ? », 
testeqsa Claudine mi d-terra tamuyli-s yer Yehya. 
«Ih», yenna-yas Yehya, « yerna tarewla ulac. » « I`ef 
wachal ssaea i ilaq ad tkecmed ? » Yehya yebra-yas-d 
kan akken « Si tmanya akkin, ulac imensi. Si leacra 
akkin, ulac taguni. > Claudine tessked yer ssaea-ines, 
tefka timqerqect 1 zzgag s udad-is, tini < ur ay-d-iqqim 
ara atas n wakud, attan d ttmanya kkes-d eacrin. » 
Twala udem n Yehya am wakken ur yumin ara, tules-d 
i wayen d-tenna : « ih, attan d ttmanya kkes-d eacrin. » 
Dya Yehya ur iban d acu 1 d-yenna, amzun akken deg 
wawal-is yessarem-d timlilit agi ur s-teggen ara talast d 
umatu, ad tiyzif ur tettfukk ara ; awal-is d asbecbec kan 
i d-yesbecbec, a s-tinid 1 yiman-is kan 1 la yettmeslay, 
maca awal yesferz-it-id i win ney tin yeqqimen zdat-s, 
am wakken teqqim dya Claudine imiren, teqqim 
amayeg-is di tdikelt ufus ayeffus, aqerru-s yekna 
« tameddit agi waqila ad zegley tiremt imensi. > Yuyal 
yesbedd-d akka kra awal-is yerna-d < ur keéémey ara 
tura kan, ad r$uy alamma d ttesea d wezgen. >. Yuyal 
yerfed-d udem-is yer Claudine yini-yas « 1 kemmini, d 
acu ara txedmed ? » dya Claudine terra-yas s wawal d 

amejtuh « ur yelli d acu ara xedmey, ur yelli wi yi- 
iggunin, ma d akud ger ifassen-iw 1 yella. Twalad, 
lemmer maëëi d ageffur agi 1 la yekkaten, nniy-as a 
w’ilhan yid-k amecwar seddaw ttjur. » Imir-nni, aqcic- 
nni n Cheval Noir yewwi-d snat-nni n leqhawi. Yehya 
yelli tapakitt-nni ines n ssk°er « Le Meilleur » (« Yif- 
iten ») yini : « wehd-m i tettilid di temdint agi ? » « Ih, 
wehd-i, yur-i taxxamt di tama uyerbaz alemmas n 
teqcicin. Imawlan-iw zedyen di Lpari, ma d nek la 
sselmadey deg uyerbaz, la sselmadey taglizit 1 tserkam 
n setta-xemsa-rebea', tlata wussan di ssmana. Ttruhuy 
dayen yer Lpari, s Agmam Alatini”, lemmdey almad n 
psychologie. » « Dya acuyer ur tezdiyed ara kan di 
Lpari ? » « Tef tnekra n ssbeh. Aselmed inu, di 
Versailles, yef tmanya n ssbeh, yef zik lhal, yerna di 
tegrest asemmid rnu-yas tebrek iwakken ad ttfey 
tamacint di Montparnasse. Smenyafey ad ttruhuy yef 
udar yer Ixedma. » « A w’ufan ad seuy am kem 
taxxamt wehd-i » i s-yenna Yehya, « ahat yelha m'ara 
tettargud deg-s mebla ma yusa-d yides. Nek°ni, deg 
usensu’, di rebein ney di settin yid-ney nderrer yef 
rebea idurra. M’ur d-yusi ara yides, tettnezzif tasa-w 
m'ara selley amzun akken d iysan uzemmur i yegren 
deg wuyud, la d-tterdiqen sya u sya. Tin i tent-yugaren 
yakk d tanekra n ssbeh. Imcumen ad ay-d-ssak°ayen 
yef setta, ma d tissit n Iqahwa alamma d ttmanya kkes 
tarbaet ; alamma yettef-ik laz-nni yettfen uccen 
ugemmad ara k-d-fken talqimt n weyrum f ara tedlud 

tawaract-nni n wudi i ken-id-isahen di eacrin yid-wen, 
yerna d tawaract ufellah ur nxeddem. Twalad, ma d 
kemmini mi d-tekkred kan ad teswed Iqahwa-m ; d acu 
i ttetted ssbeh ? » Claudine yuy lhal tfukk Iqahwa-nni 
ines, tenna-d : « taqbuct n ccakula d uyefki akked 
téinatt. » « D aya ? > i s-yenna Yehya, « ur trennud 
acemma ? » « D aya » 1 s-d-terra Claudine, « ur rennuy 
acemma. » « Ah ya ssimra, lemmer d nekkini, a d- 
ssewwey timellalin di Imeqli a d-muy abaqraj n lgahwa 
yeryan. Mi ten-fukkey ad Gëer taëinatt muy sin 
igirruten ney tlata. Ttessed ddexxan ney ala, ula d 
kemmini, ssbeh ? » « Tessey ddexxan, ih, tessey Gitane 
ur nesei timzizdegt. » « Ax-n, ad am-n-rnuy yiwen, ma 
d tmanya agi nniden a ten-ggey i ssmana agi d- 
iteddun. » (Deg yimir-nni dya, Yehya yemmekta-d 
taylaft-nni deg yetterra Ibuntat n ddexxan.) « Yiwen 
kan 1 wass ? > testeqsa Claudine mi tettef igirru-nni s- 
d-issendi Yehya ger sin idudan. « Ala, ccwi kan Ilan 
inalmaden iteffyen, wid izedyen di temdint. » Dya 
yeddem igirru amezwaru si tmanya-nni i d-yeg°ran, 
amzun akken d ssmana 1 yebdan uryu. Swan ddexxan 
(Claudine d Yehya) mebla ma yuli-ten-id wawal, 
alarmi Yehya iwala ageffur yesmawi' di berra, zemren 
tura ad kemmlen tikli d umerreh. Yehya yetti iccer-nni 
n lkayed d-isers weqcic-nni n Cheval Noir yef ttabla 
m'akken dya i sen-d-yewwi leqhawi, ibbey afus-is di 
lğib ayeffus userwal-is n legten, inadi-d, ger mennaw n 
tepyasin, frank d rebein isantimen, yaf-itent isers-itent 
yef yiccer-nni n lkayed n Cheval Noir. Claudine yuy 
lhal tekker, telsa abaltun-is, skud akken Yehya la d- 

ijebbed ttabla zdat-s, dya unfen-as (Claudine d Yehya) 
i wannag' amezwaru. Akken kan flen 1 tewwurt n 
Cheval Noir, zdat wemkan-nni anda tazrugt n 
Versailles tettextux d aman, Yehya ihedf-d yur-s 
westeqsi-nni iteddun si zik d udar-is, si zik n zik m’ara 
yettmerrih, maca yezwi-t d azway, yessunef-it, yerra-t 
d tawinest isehlen, temsa deg-s lwehma, d tawinest 
yezzin yer zdat tegguni ayen d-iteddun. Claudine 
tessuli dayen ifassen-is yer lexnaq ubaltun-is, ma d 
Yehya yenna-yas « amek gan yexxamen n at 
Versailles ? », dya Claudine truh a d-tecmumeh, maca 
tsud qbel yef tkeffa-nni usemmid 1 d-ibedden zdat-s 
kemdent-as imi ; tenna « amek, dya wergin tekcimed s 
ixxamen n at Versailles ? » dya Yehya iserreh-as-d kan 
akken « ala, wergin kcimey. » Claudine, din din 
teseadda iyil-is azelmad seddaw yiyil ayeffus n Yehya, 
di ddqiqa-nni kan tenna-d « nek yiley tessned. Ihi ma 
tebyid, d nek ara k-yawin, ad twalid s wallen-ik, tikwal 
d ayen izaden di ccbaha. » Yehya yenna-d « a d-nay 
xersum d apaki n ddexxan. » Zegren si tezrugt n 
Versailles yer tezrugt n Lpari, ttfen abrid metwal 
ayerbaz alemmas n tullas, d abrid yer texxamt-nni anda 
tezdey Claudine. 

Slukkzen' di tikli iwakken ad zegren Versailles, seg 
wakken tibudin n Claudine sulent teccdent, seg 
waman d-ittcercuren si ttjur m’ara d-yettsudu wadu, si 
tumubilat n wass n Ihed tameddit d-itteggiren tadliwin 
n waman seg webrid n tkeryas yer utrutwar, rnu-yas kra 
imezday n Versailles ilaq ad tsellmed fell-asen seg 
wakken tikli nnsen tehzen tesmigliz ; ayen yugaren 
aya, di tama agi n tezrugt n Lpari yebnan s wakal 
yetèuren d alud, Claudine d Yehya uyen abrid Ihid 
lhid, d Ihid yebnan s wezru azuran, sennig-s cetthen 
iferrawen d ifurkawen n webhir - d abhir-nni dya 
uyerbaz alemmas anda txeddem Claudine - ttaken-d 
rriha n rreud d yifer, d lhid a s-tinid la yettinziz m'ara 
ttneggizent fell-as tneqwa n waman ugeffur. D lhid- 
nni ay d inigi, d inigi nnsen mi kksen algam i yiman 
nnsen msudanen. Maëëi d amsuden n tak°erda ney n 
menwala, ney d win ur nefri, maca d win yuyen amkan- 
is deg wul n taggara n wass, yuy amkan-is deg 
umerreh-nni merrhen deg webhir, di lqahwa, deg 
wayen d-inna Yehya, deg wudem n Claudine, deg 
wawal-nni iserrhen yufan abrid ger-asen, deg ubistru 
Cheval Noir, di tmuyli n Claudine iyettsen Yehya 
amzun akken di tafat d-ttaken inufaren? m'ara yeyli 


! Slukkez : ralentir, se ralentir, modérer (Dallet, 453). 
? Sulent teccdent : mazal-itent teccdent. Voir note n?2, page 29. 
° Anufar, inufaren : nénuphar. 

yitij, d tafat taleqqaqt yezgezwen am tuga ; d amsuden 
yuyen amkan dayen deg idudan-nni icellfen amayeg n 
Yehya, hebsen di teymert icenfiren-is, yef yimi-s ; deg 
igenni-nni itezzin yettneg?dam, yeyli-d ur nezri amek 
yef wakal ; deg yexxamen-nni ugemmad n tezrugt n 
Lpari, mi bdan la ttembiwilen ttengugin akka acemma 
di tlemmast n webrid, amzun akken aeyan deg ibeddi, 
byan ad knun anzen s azniq, amzun akken Claudine d 
Yehya ufan-d iman nnsen rsen yef twinest-nni 
tameqqrant n Idurar n Rrus', zzin rebea ney xemsa tikal 
sennig ssuq-nni ameqqran d usirkus”, tenya-ten tugdi di 
sin yid-sen alarmi d ulamek. Uyen imiren yiwen 
wezniq yettullsen, ixxamen deg-s kennun, zellgen, 
ttcuffun, henncen yef yiman nnsen am twemmusin, 
ttnejbaden amzun akken d asenkikez i ten-ssenkikizen 
ifassen imeqqrahanen n yiwen ueebb°aj yetturaren s 
ukkurdyun’. Dya Claudine teadda zdat Yehya tezwar-it 
yer sskali n wesyar yettijjiqen, dsan-tt-id mi walan 
anzaren deffir lemri d rridu-nni asewraray n texxamt 
ueessas. Deg wannag wis tlata, Claudine telli tawwurt, 
dya Yehya yufa-d iman-is deg yiwet n texxamt iymi- 
ines d azeqqal, lehyud-is ssan s ifilku d umezzir, seg 
wemkan yer wayed rsen idurra n yedlisen fell-asen, d 
idurra yejguglen sennig umetreh yef d-tezzi tfersadit n 
Ecosse, iymi-ines s cwit kan i yugar iymi n lehyud ; 
tezzi-d dayen yiwet n tkuzint akked yiwet n ttabla d 
tafessast, amzun d ttabla-nni ara yettu bnadem di 
teymert n tebhirt di tegrest, maëëi d ttabla ara 


' Montagnes Russes (manège). 
? Asirkus : cirque. 
? Accordéon. 

tessexdamed yal ass. S imi n tewwurt, s idis ayeffus, d 
rridu uyanim yettwarzen wa yer wa s lexyud, yal yiwen 
d nnewl-is ; Claudine tezger ger-asen, lexyud rgagin 
lwawden amzun d azawan 1 d-yemhahden inetq-d, 
nebc-it kan d anbac ad ak-d-tban Ibadna-s. Tenced 
Yehya s iyimi ad yeqqim yef umetreh, skud akken 
nettat a d-theggi cwit imensi, tenna-d « yur-i tabwat n 
llubyan tazeggayt, cwit n weyrum d wudi. A d- 
ssewwey yiwet n tremt n tmurt n Cili, gerrhet atas. Inay 
a k-yaegeb ? » dya Yehya yerra-yas « ad iyi-yaegeb, 
hemmley llubyan d ifelfel. » Dya yezzel (Yehya) yef 
umetreh, yelli ifassen-is isers-iten yef uqerru-s, yekcem 
tamurt n tirga : d ayen issewhamen wayen akka yid-i 
yedran, la yettazzal wegmar di tuga yellexsen, tisfihin- 
is sgerwijent f tjujtin timejtah, iberdiyen-is d anzad 
azubay, la yettsudu fell-as usemmid yessawan deg-s 
amzun akken d iragg°en ; ddiy s iyimi di tazzla-s, 
tabarda ulac, d acabuy-ines kan i yewwin afus-iw 
yewwi tissas-iw i yi-isbaeden yef lgirra ; di tlemmast n 
tmura i deg netteaddi, yiwet n taddart tedreg yef 
wallen ; attan yef yiri n wedrar anda inisi isul 
yettazzal ; ulac win i t-id-ittwalin, si lebher, ma d itij, 
isersen tuccar-is yef lefjer, ur yufi ara abrid ad yawed s 
urfan-is ; deg yid, deg wass, deg wakal terkeb tawla, la 
yesskan i igenwan isennanen-is akken ma llan ; deg 
wemkan-nni i deg yezdi Igedd-is, ulac win izemren a d- 
yini amek i yettef ; agmar-iw bu wanzad azubay yezger 
i lyebn-is ur yeffir ; di taddart agi qqaren-as d nnta, s 
tin n ttiha, acku takurt-is teccur d tihila, tugar [fil 
tihila ; m'ara itezzi itenned d tayri n yergazen i yettawi 
tikwal di later-is, yettawi dayen tizlatin d ccnawi 

daymi 

di taddart agi 

tigcicin merra 

tid nettwali 

hemmlent ad issinent 

inisi. Lemmer mačči d Claudine i t-id-yessak?in, 
Yehya ad yezder di targit-is am win yezzren di temda 
lgayen, nettat tessak°i-t-id mi tsers tizet yef wudem-is. 
Teqqim yef yiri umetreh amzun akken d lalla-s n 
tsednan, d tamnayt yef wegmar n yid, afus-is tegr-it 
daxel n lexnaq n tebluzt n Yehya. Yehya yelli-d allen- 
is, d igran inufaren 1 t-id-immugren amzun akken d 
lexyal, yezger-iten uqbel ad yezder deg-sen. Ticenfirin 
n Claudine d tiyezfanin, llexsent, ma d iles-is la iteqqes 
amzun d tissegnit n skenjbir. Yehya yemdel allen-is 
dayen, yuki s yimi-s yettaegeb ziy yella deg-s sshur mi 
sent-yesla i tzizwa la ttelwiwident, i tey°rast la tneddu 
tesseqluluc, i tament la tfessi. Deg yimir-nni, ametreh a 
s-tinid yuyal d dduh la yettawi yetterra, yettebruqul, 
yettenyelyad sennig nncir-nni n texxamt. Taxxamt 
teqqel d timdewwert, tenned teknunned tezzi, d tililect 
tahlawant n téinatt, ma d tafekka n Claudine tekker 
deg-s tmes di tmelsit-is. Timelsa nnsen bdan la tent- 
tekksen yiwet yiwet, mi kksen tayawsa a d-yeflali 
wayen byan ad walin, yeflali-d yettnerni, d ayen ur 
nettfukku, d ayen ur nesei tilas mi kksen akkin 
itrikuyen d iqaciren. Dya, amzun akken ur mwalan ara 
iman nnsen earyan, yewwed-d lweqt ad kecmen s usu. 
Claudine, di tillas n temlehfin, tsubb afus-is yer 
tuzzuft n Yehya; tettef-itt tehmez-itt d tazeqqalt di 


! Tuzzuft : sexe. 

tdikelt ufus-is ayeffus, tesself-as, tzemd-itt tini-yas s 
usbecbec « teqreh-ik ? » « Ulac uyilif » 1 yenna Yehya, 
< yelha. > Claudine tyezza-yas amezzuy « macci d 
ayagl i k-n-ssutrey. Byiy ad zrey. » « D acu 1 tebyid ad 
tezred ? » 1 s-yenna Yehya. « Byiy ad zrey ma ad iyi- 
teqreh lemmer d nekkini. » Dya tessuden Yehya di 
temgert, afus-is isul yef tuzzuft. « Ahat lemmer tufid, 
tebyid ad teseud yiwet ? » « Ur zriy ara, steqsayey kan 
iman-iw d acu-tt > « l'ur-m ad tyiled yeshel m’ara tt- 
tettawid akka kullas > i yenna Yehya, < tikwal 
ttag°adey ad iyi-tt-kksen. > Claudine tsud-d nnefs d 
azeqqal yef tyersi n Yehya, dya tenna « 1 nekkini, 
tugaded ad ak-tt-kksey ? » « Ddem-itt » i yenna Yehya, 
« fkiy-am-tt. » « A ziy tselbed » i tenna Claudine, 
« anef-as kan anda tella, d winna i d amkan-is. D ayla- 
k ke££ini. > « Zriy d ayla-w > 1 yenna Yehya, « d acu 
kan fkiy-am-tt. » « La k-qqarey ur tt-byiy ara » i tenna 
Claudine, « d ayla-k. » « Izzan » 1 yenna Yehya, « d 
acu ara xedmey, ad lsey lehwayeg-iw ? » « Akken 1 k- 
yehwa txedmed » i tenna Claudine. « Akka ihi » 1 
yenna Yehya, « ad swey yiwen igirru. » « Atan upaki 
yef ttabla, yer wadda umetreh » 1 tenna Claudine, 
«tella dayen tedwist iyiyden'. > < Tebyid yiwen ? > 
inecd-itt Yehya. « Ala » i tenna Claudine, « ur yelli 1 
yi-ixussen akkagi » Ma d afus-is isul la iteddu yef 
tuzzuft n Yehya. « Maca ad twehmed, tekk°ernenni 
yerna yettwagzem yixf-is. » « Yettwagzem, ih » 1 
yenna Yehya d-yessufyen takurt n wabbu n ddexxan, 
«d temzi. » « Amek akka d temzi ? » i testeqsa 


' Tadwist iyiyden : cendrier. 

Claudine. « Agzam-nni yettwagzem yixf-is. » « D 
laksida ? » « Ala, d agzam 1 yi-tt-gezmen s tidett. » 
Claudine tseffer akka s laegel ger tcenfirin-is, amzun 
akken yella kra 1 tt-iqerhen, dya tenna, afus-is terna-yas 
akka cwit tzemd-itt ugar « dya s wacu, s wacu i k- 
gezmen ixef-is ? » « S Imus n ttesdila. » Claudine 
tseffer ugar ternu-d « anwa 1 k-ixedmen annect agi ? » 
« D aheffaf n taddart. » « A rrebh-ik a nnegh-ik. » « A 
wi m-yulsen » i yenna Yehya, « a d taferraht, xedmen 
tameyra di taddart. Tameyra tgerrez d ayen kan, yerna 
atas n lyaci i d-yusan. Ma d nekkini wagila xesfey. Dya 
nnan-iyi keččini d amaelal, d ahcican, ur tezmired ara i 
ccedda. Akka ar tura suley ur fhimey ara. D 
tibbuhbelt. » Claudine awal ur tt-id-yuli, tsubb kan 
afus-nni ines nniden tedfer tafekka n Yehya, yer 
tuzzuft-is, tettef-itt tura s sin ifassen, s lehnana, tadusi', 
s usami d weltaf, amzun akken tettnadi ad as-tekkes 
Igerh d Iqerh-nni yezrin, ad tesfed Igerra onsen, Tuyal 
tessuden Yehya yef yixf n yedmaren-is, dya tezzel fell- 
as s timmad n lqedd-is. Yehya yemlelli, uzzlen iyallen- 
is yef uzagur n Claudine, hluccgen ger tqejjirin-is, 
wwden yer tjeggigt-nni n lexla, d tajeggigt ihecden ur 
nettuleqqem, netta yezder di ddunit, achal d abrid 
yemmut ney d awway 1 t-wwin, ttergigin deg-s izuran n 
tudert, yufa tacenfirt-nni yeqqim din yunef 1 yiman-is 
yunef 1 kra yellan, ula d tasa-s acemma kan i d- 
tefrawes, yettucewwel yettwerwi, yennejla leamer-is 
ney yenza, yemmed, atan yezger 1 tzegwa, yessery akal 
yessery tuga tasellawt, d acellef i yettcellif timuyliwin 


' Le toucher. Du verbe eds : toucher (Dallet, 183). 

deg tekker tmes, ččurent d tisurtin, CCurent d izumal' d 
ccna, yefka-yas afud i izimer d-igren tiyri n tayri, i 
uterras-nni amejtuh yugaden a s-truh temzi-s, mlalen 
lewqat n tmeddurt-is, myekcamen mmerksen, d aktay, 
d amkan, d ussan yettufegglen, yrwen uzar kan i d- 
yeqqimen yettazzal ger tissa, itess, yeccelqaf, yettnal 
tajumma-nni  yemzin yekk°ernennin, tajumma d 
yebruyen n teksumt taleggayt yesnefsusin idudan d yid, 
tamurt Iqbayliyen tamenzut, taddart d  inisi-nni 
ameslub, azayar, Tayzut d wakal d-ittalin m'ara d-isud 
wadu azeqqal, tikeffa tineggura, ffulkint*, ttlalent-d deg 
weksum, tigawt' n tayri tafat-is tugar tin n tlalit, tufrar 
sennig tiyad, imetti ulac, yenya-tt fad, d ssut amezwaru 
n tlelli i d-yeggaren imyi, m'ara tettberriq tettsaesae di 
tmeddurt-nni nniden ; Claudine tebbey tibbucin-is di 
teabbut n Yehya, tettyizi, tkerrez, tettales, tettnekkar, 
ul-is deg ufus-is, teggar tiyri tessawal tesbecbuc « nek 
isem-iw Claudine, i keééini isem-ik ? >, tiririt d awal 
afessas kan < Yehya >, tuntiqin` uzzlent yef mennaw 
icenfiren, wwdent s ul a t-yezzent, di tuzzuft 
yeskacécwen, ttuqqtent deg-s tkesmatin, telluz ur tesei 
tawant, a s-tinid llan deg-s yeyman, izdey-itt yeccur-itt 
ugaraw*, ssant deg-s tduliwin n lebher, tezder deg 
wabud n yefri yettemlehwajen, d ayen yessewhamen 
amek i la tesdehwil d asdehwel, di ddqiqa kan attan 
ters tessusem, amzun akken dayen zegren talast di sin 


' Azamul, izumal : symbole (Amawal). 

? Tajumma : surface (Amawal). Ici dans le sens de : étendue. 
? Fulki (tacelhit) : étre beau. 

^ Tigawt : action (Amawal). Ici dans le sens de ` acte. 

° Tuntiqt, tuntiqin : syllabe (Amawal). 

* Agaraw : océan (Amawal). 

yid-sen, ur asen-yettunefk ara seg-s a d-uyalen 
(Claudine d Yehya) alamma mrurden, rrzen, ttudebyen, 
qqlen d ileyluyen, alamma ufan-d iman nnsen wehhed- 
sen, tegga-ten ula d tamurt-nni cewwlen ssegrawlen, d 
tamurt 1 ten-id-yerran tura i ten-id-ideggren yer yiman 
n yiman nnsen, allen nnsen medlent, la sferfucen 
sfedwicen di texxamt d lehyud, amzun akken ilaq-asen 
tura ad lemden tikelt nniden amkan-nni yer d-ffyen, 
mmuten, negren, nnefs nnsen yennegza qrib ad asen- 
iruh, ukin d yiman nnsen d imudduren, tadsa ger 
imeslayen d usuden yettzerziren am waman, Claudine 
nettat tettmeslay amzun akken d urar 1 la tetturar s 
imeslayen, d urar d ccehwa, tfellu tillas tettnamar lweqt 
izerrin, tettnamar imukan, amzun akken yeshel kulci, 
bder kan yas-d, yeshel a tt-tefrud d yiman-ik am win tt- 
ifran d yiman-is ad yemmet. « Atas ara teqqimed di 
Fransa ? », tiriritn Yehya, imeslayen-is msedfaren, wa 
isubb wa yuli, tekcem-iten tergagayt yef tfekka n 
Claudine, ikcem-iten uferfud, ttnadin a d-lfun a d-ffyen 
bessif yer tilawt ; di tuyalin agi d-uyalen yer ddunit, 
imeslayen n Yehya si tazwara 1 bnan yef wasif 1 ten- 
yeggunin a t-zegren, ddac-ddac kan adar deffir wayed, 
am umergu-nni yettewten s ucabruti, ttwagezmen 
idarren-is ttwagezment tirga-s, yessyad i teabbut-is, 
yeyli-d fell-as wedrar, tazagurt-is flant-tt teaqqayin n 
rrsas, « mazal ur zriy ara. Ahat sin iseggasen ney tlata ? 
Ur zriy ara » Claudine ur d-tecqi ara si Yehya m'ur 
yerkid ara wawal-is, yur-s nettat ttemsedfaren wussan 
am zik am tura, amzun akken ugur ur yelli ur d-ittili, 
yal tayawsa ters terked deg wemkan-is yerna tgerrez. 
« Anebdu agi, a neddukel deg wussan usgunfu, ma 

tsuled dagi i tellid... a nruh s anzul'... maééi dya s iri n 
lebher... deg wedrar, yella dinna uzumbi yella zzdec... 
yemma tesea dinna axxam, maca ur tettyimi ara deg-s 
anebdu kamel... xemsettac wussan kan... deg waggur n 
yulyu.. a neqqim dinna sin wagguren... alamma d 
lexrif, d wamek ara d-nuyal yer Versailles... a d-nuyal d 
imsibriken, aksum nney d aksum aras am ubellud 
urumli... » ; Yehya ur yufi d acu ara s-yerr acku ur tt-ifri 
ara d yiman-is anda yella, dya ma seddaw uzumbi i t- 
yuy lhal imiren, uëëi-ines d abellud urumi, di tezyel n 
zzdec, ney di Versailles tsehher-as Claudine s tayect-is, 
ney mur as-d-tuqae ara yakk lmaena, yessaram ad 
yeqqim kan akken, yehnec yettes yer Claudine, aherrek 
ulac. Cwit kan akka d Claudine i yekkren, tessens tafat 
n texxamt, teqqel-d s usu. 


' Anzul : sud (Amawal). 

Yehya alarmi d azekka-yen i yekcem yer llisi, d 
tikelt tamezwarut 1 s-tedra akken : yekcem am netta am 
inalmaden uffiyen', dya akken kan yezger abrah-nni n 
ccan?, yerra d umatu yer Ibiru ueessas ameqqran Mass 
Siwain. Mraw n ddqayeq kan i n-yeqqim di lbiru, 
yenna ayen yellan yerr imiren yer tserkemt-is, 
yettuxetta ur iteffey ara di sin wussan n lhed. 
Bugember iban-as-d tura yecbeh, tuffyiwin yennecrah 
wudem nnsent, tella tin iwumi yettaru tetterra-yas-d. 
Yiwwas di tefsut, d ass n ssebt, yerza-d yur-s Mugran, 
dya Mass Siwain a s-tinid yefsi wul-is iserreh-as ad 
yeffey alamma d ass n lhed tameddit. Netta yerna-yas 
syur-s alamma d letnayen ssbeh. Claudine tban-as-d 
tecbeh ugar n wussan-nni n tegrest. Tettlusu jjipat d 
tifessasin d lkil n tmacwarin, yerna tadsa tettak-itt 1 
tayed. Yehya tbeddel tit-is yef Versailles, amzun akken 
itij yebrez yezzazdeg llun-nni aberzegzaw n lehyud d 
wudmawen, yessared tizrugin, yessared ula d igenni 
yezmi-t yesskew-it yerra-t d tiwemmusin usigna, d 
tileggayin CCurent am tesfunjit. Yuki d yiman-is la t-id- 
yettuyal wul yer ddunit ; ihemmel akk imeslayen n 
Claudine, iferru awal igezzem-it, netta yezzel di tuga n 
webhir n Versailles, yer yiri n targa yef rsent kra n 
teflukin, tura m'akka tezri tegrest ; wid ijebbden 


! Eléves externes. 
2 , 

ijebbaden n teflukin dergen yef tit, zzlen di tdikelt', 
tteflalin-d kan m'ara qrib ad nneg°dament. Yiwet n 
tikelt, deg waggur n maggu, deg uzal qayli isebyen s 
wurey, d azal yekksen 1 lebda ayilif n wadu asemmad i 
wakal, i tuga d yifer, d azal yesherkikken yettferfiren 
sennig Claudine d Yehya, yufa-ten-id lhal zzren di 
leqten d lehrir usuden, d asuden leggayen leqqaqen 
amzun akken d adal’, di lemwaji-nni n wezwu azeqqal i 
s-yellin allen i Yehya yef temdint n Versailles ; tamdint 
n Versailles tura yettwali-tt akken nniden, maééi d 
tamdint-nni i t-yugin i t-ieazlen di ddqiqa-nni 
tamezwarut ass-nni deg d-iwwed yur-s ; tikelt-nni ihi, 
di sin yid-sen (Claudine d Yehya), fran awal ad ruhen s 
axxam-nni yef d-temmeslay Claudine, ad qqimen deg-s 
ayen ara yekk unebdu, axxam-nni d-izgan deg idurar- 
nni n Provence iwumi qqaren Maures, sebaetac n 
kilumitr seg yiwet n teftist deg yella yejdi d amellal. 
Seaddan sin wagguren deg wexxam-nni, dya mraw 
wussan imezwura d ussan n tament, d yemma-s n 
Claudine i sen-ibedden, d nettat i iqublen kra yellan, 
ama d leqdic n wexxam, ama d takuzint ney d 
imsismed-nni yettaken nnda-s 1 yal taqraett n rruzi, d 
nnda tafessast tasemmat am ccrab-nni yef ters, alarmi 
Yehya truh-as Ibenna-nni taqdimt n waman. Skenfen 
iman nnsen i yitij (Claudine d Yehya) alarmi ula d 
accaren nnsen, di tillas n yid, yef teftist, a s-tinid d itran 
seg wakken ttembiwilen ttmecberrigen seddaw waman, 
m'ara tteumun. Mi d-qqlen ulin-d ad ttsen, ttafen-d 
azumbi yessusem ma d id la yettifriwis s yetran, 

taksumt nnsen tsul tellexs tedla s tissent', ad ttsen di 
temlehfin d-ittaken tafat ugar n wass-nni i ten-id- 
yettafen ukin, ger izirigen iberqacen n lelwah n ttwaqi. 
Dya tasebhit n wass wis mraw, ney ini-d di tazwara n 
tdeggat, ufan-d tabratt n yemma akken 1 d-tenna 
Claudine, ufan-tt-id yef ttabla-nni anda uyen tannumi 
tessen Iqahwa, d tannumi d-yersen kan akka tettunefk- 
asen-d seg igenni, tedda-d ur as-faqen di tikli d 
wanyaten? nnsen, yemma-s n Claudine yufa-tt-id lhal 
tezzel yef ukersi ayezfan, la tessewway taksumt-is i 
yitij. Di tebratt-nni, yemma-s tenna-yas atan ad truh yer 
Lpari, tebÿa-yasen tisura n wexxam d cwit n yedrimen 
i wussan d-iteddun. Taggara n wass, mi d-ylint tillas, 
zwan (Claudine d Yehya) yer temdint n Toulon, di 
lawan-nni igenni a s-tinid imal yer lebher yenneg°dam 
yur-s, mi d-yeflali seg-s a t-twalid yettmecberriq amzun 
akken yettwet yettuweccem s trellucin n wurey. Sersen 
iman nnsen qqimen deg yiwen ubistru s iri n lebher, 
tama n weftas n turart* anda Clan tabuyabist d imensi, 
sellen 1i lemwaji ttawint tterrant ssehbubukent seddaw 
tanawin*. Claudine aserwal-is n lkettan yezgezwen, 
atriku-ines d imsibrik aras, yesrusu nnhas f iyallen-is d- 
tessufuy earyan, itess llun nnsen aëinawi, yeggar 
taqudert n Ixiq deg wallen-is iwumi d-yezzi uzegzaw, d 
Ixiq uffir, yettsubbu-d yer tnefdas n yimi-s ; imi-s 
yettemhejwar, amzun akken ticenfirin-is tedCa-tent 


! Lmelh. 

? Anya, anyaten ` rythme (Amawal). 

? Ruhen. 

^ Aftas n turart : port de plaisance. 

° Tanawt, tanawin (tacelhit) : bateau à voiles, voilier. 

tmes tecéa-tent tnekkarut', ma d lxiq-nni abrid-is d 
abrid n tayri yettawin yer tcenfirin n Yehya, yehbes din 
iyab seg-sent am yetri iyaben deg igenni. Merrhen di 
temdint n wadda, cedhen swan kra yekka yid deg yiwet 
n thanutt n weftas yerra unebdu d amkan n temlilit, d 
amkan n dderz, n ccdeh d rrdeh, d amkan yer d-ttasen 
ixeddamen n yilel d ihewwaten ad swen tirwihin nnsen, 
ass s wass, ad gen tameyra, tameyra imi d-uklen akal, 
tameyra mi d-tehder tuyalin, ger lweqt d wayed yezga 
Iferh nnsen yemmed, ur d-cqin seg wemdegger, ney 
ttnecrahen yes-s amzun akken mac¢i yef tuyat nnsen i 
yers ; igerra nnsen d imsibriken izedy-iten wadu ; 
tameddit agi ney tayed, ass-a ney azekka, tarewla d 
usfezwi ulac, yiwwas ad zegren tawwurt n thanutt agi, 
a tt-zegren, dya di ddqiqa-nni kan ad ayen Iberdan n 
Walim’, ma d lferh ad ifegged fell-asen. Ussan d 
wudan sya u sya la teddun rewwlen, yezdukel-iten 
yessefsi-ten yitij yettzeyziyen amzun akken d aheddad i 
yezgan yeqqim di teftist, deg wexxam, yef uzumbi d 
zzdec. Asmi sen-d-ihder a d-qqlen yer Versailles, 
wehmen deg-sen at temdint mi ten-ttwalin deg iberdan, 
yilen seg walbaed n tmura Imucay ney si tnezruft n 
Libya i d-qqlen. Ama d llisi ama d ayerbaz alemmas n 
teqcicin, ur asen-d-iban ara webrid onsen akken ilaq, 
dya, akken kan yebda useggas, srewlen iman nnsen 
dayen s anebdu-nni n Provence ; ma d aseggas-nni d- 
iteddun, ssarmen ad zedyen di Lpari anda ara krun 


' Tanekkarut (s ttelyanit taqdimt) : nacre. 

* Iberdan n Walim: voie lactée. Il s’agit ici d’une transposition du 
texte original : chariot de la Grande Ourse (aceryu n Tursust Tameq- 
qrant). 

taxxamt. Akken zrin sin iseggasen, ttfen axxam deg 
wezniq Racine, yella deg-s wayen akk ilagen, deg 
Wegmam Alatini', sin yezniqen kan 1 yellan ger-asen d 
la Sorbonne anda izemmem' Yehya. D Mugran i d- 
yerran Ir yef tuyat n Yehya, lhir d Ihers d-ittawden 
seg umaday n tmurt, ttawden-d yer Lpari-nni deg yella, 
ukin-asen tura akken ilaq di Fransa. Tamdint n 
Versailles terwel ula d nettat. Lpari tura tewear, 
yeggursel wul-is : jab-d idrimen i F.L.N., af-d Ixedma, 
xdu 1 tuffya n deg yid xdu 1 ttbernat anda ttbeddan 
ibulisen. Taqcict n Imesk, Imesk di tizi n tayri, ffyent- 
iyi tirga mxalfa... Yehya yerwa tazzla yer tmizar n 
Lpari, deg-s a d-ijab idrimen deg-s ad yesselmed tira 
yesselmed tayuri i imeqqranen... Claudine, llant 
tmeddiyin 1 deg tettayes trewwel s axxam imawlan-is, 
tura d axxam 1 deg ttag°in Yehya... Yers-d leymam yef 
wul-is, leymam d uyedlilef, yeqber wul-is awal ur t-id- 
yettali, amzun akken tarwiht-ik bbyen-tt di temda 
umariy, deg waman yumsen cemten, deg-sen ara 
tyerqed lemmer maééi d Jean-Paul i d-irezzfen yettas-d 
tikwal, yekkat-d yer tewwurt uqerru-k yetterra-k-id yer 
laeqel, yer ddunit, yerfed-ik yewwi-k deg uzawan-nni n 
Blues, yessukkes-ik si tillas-nni deg tellid. 


! Quartier Latin. 
Zemmem : inscrire, s 'inscrire. 

Jean-Paul yettlusu akustim n smuking, d azegzaw 
am yilel ; ixad-it-id asmi yeseadda Ibak-ines wis sin, 
yer yiwen uxeggad n Tewwurt n Clignancourt ; 
yettlusu-t timeddiyin seg wasmi yebda Ixedma di Trois 
Mailletz, dya s lxedma-nni i yufa abrid yer wid 
ihemmel atas, iga-ten deg wul-is amzun akken d 
lawliyya seg wasmi yella d analmad, Memphis Slim d 
Champion Jack Dupree, tura yessawed ad yemmeslay 
yid-sen : tuyac nnsen d wurar nnsen yef upyanu, ihesb- 
iten 1 netta kan wehd-s iwumi ttunefken, ttunefken 1 
wallay-is deg tezzin rennun smuhbulen. Tbeddel 
teg°nitt fell-asen (Jean-Paul d Yehya) mi d-zegren si 
Versailles yer Lpari; tewwed Claudine alarmi s- 
tessefhem 1 Jean-Paul, tenna-yas beddlen fell-asen 
wussan, fell-as nettat d Yehya, dayen tura ur d-ttuyalen 
ara wussan-nni n zik deg ttmerrihen di Versailles d 
Lpari. Terna-yas ulac tuzzma deg wannect agi, ulac 
win ney tin i iyeflen, i yeccden, maëëi d ulawen i 
yeqquren ney duzen, maca d ayen nniden, ahat d ayen 
yeffren idergen yef wul d wallay, maëëi d kra iwumi 
ara thulfud d umatu, d ayen yefkan izuran iqdimen n 
lqedma, ur tezmired ara ad trewled fell-as ney a t- 
tekksed kan akka s temqerqect am win ara d-yerren 
tawwurt deffir-s : ma txedmed kra s lgur, iban fell-ak d 
awhid i tellid, yerna l$ur-nni ad yessemsu ayen 
txedmed ; maëëi akkenni ara tefrud ney ara s-terred 

tadimt i tallit-nni n tmeddurt-ik ney i tayed ; yerna ferru 
n tidett mačči d ankar, maééi d asenfu, ferru n tidett 
ma tgid-as tahnact deg wul-ik i tallit-nni, ad tharbed 
tessehbibred fell-as. Claudine tenna-yas 1 Jean-Paul 
iban-as-d tura Yehya qrib ad yeqqel yer Weqbu, ma d 
ussan d-iteddun ur zmiren ad beddlen kra deg wannect 
agi ; acku seg wasmi i la ixeddem 1 F.L.N., seg wasmi 
d yir lexbar kan i d-yettawden si tmurt, d ayen ur 
iqebbel laeqel, yeččur yeqber ifegged wul-is, tezra, 
tezra a d-tawed talast-nni tageswaht, sennig-s akkin 
ulac, ad as-yanef i Lpari yawed s adrar si tmurt n 
Lezzayer ney si tmurt n Tunes. Tenna-yas 1 Jean-Paul 
wissen kan d acu n tedyant ara d-yeglun s rrwah-is, ma 
d ibulisen 1 ifettcen hettcen imeddukal-is deg wussan- 
nni, ney d netta s yiman-is i d-qesden a t-ssenqden 
akken ilaq, ney d adfar i t-defren s tuffra. Ur as-teffir 
acemma i Jean-Paul, tenna-yas tenxetlaf di leagel-is, 
tebbehba, ula d ussan dayen ur asen-tezmir ara, ur 
tezmir ara ad teqqim di ddunit ; di xemsa iseggasen agi 
seaddan akken di sin yid-sen, nettat d Yehya, 1 s-d- 
ibanen maëëi d nniyya nnsen, mačči d lqella n tmusni, 
ney d asedhu d wurar-nni tturaren am win yekksen 
taekkemt yef yiri-s, 1 s-d-ibanen d tafat-nni d-yesfawen 
tettfeggig-d fell-asen, d iseggasen-nni n wurey sennig- 
sen akkin ulac, d tafat d wurey ara sen-ittwikksen tura 
tardast tardast, amzun akken dayen glan s tunt d wayla 
nnsen, ifukk nnsib nnsen yennyel, seg°den am wezrem 
tizet yellan di ddunit. Ladya ttiq d uyedlilef-nni deg 
tella Claudine, gaddan akk tilas ass-nni deg i d-yusa 
Mugran alarmi d azniq Racine, yessuter di Yehya ad 
yettef taxxamt nniden. Yehya ur tris ara nniyya-s, 

maééi d ayen yeqbel s sshala, s lebyi n wul-is, yesteqsa 
Mugran d umatu « acimi ? Ur yelli 1 yi-ixussen dagi. » 
< Maëüëi d annect-nni > i s-yenna Muqran, < nehwag 
taxxamt. » « Anwi-ten wigi yehwagen taxxamt » 
isteqsa Yehya. « Aha tura ur smuhbul ara » 1 s-yenna 
Mugran, « d /’Organisation, d Tuddsa » yerna Mugran 
mi d-yebder Tuddsa agi, itekka mlih yef tazwara-ines 
iwakken ad as-yernu isey d Ihiba i wawal yellan d awal 
n menwala. « Tuddsa » 1 s-yerra Yehya, « ur iyi d- 
tugae ara Imaena nekkini di Tuddsa. D acu-tt akka 
Tuddsa agi iwumi ternid T annect ila-t ? Zaema tugar 
nef tif tuddsa s « t » amejtuh, s icenfiren imejtah ? 
Sferz-d awal a Mugran, ssefru-t-id, d acu-tt Tuddsa 
agi ? » « Lemmer d lebyi ula 1 k-id-yewwin yer Lpari a 
Yehya » 1 s-yerra Mugran, « ula i k-id-yewwin yer 
Lpari. » « I keë a Mugran, ula i k-yewwin yer Tuddsa 
ad tkecmed yur-s, teadda nnig uqerru-k. > « Tas ttef 
imi-k a Yehya, yur-k a k-iruh Imizan, tthadar ayen d- 
teqqared ! Tlata iseggasen ayagi tura 1 la xeddmey fell- 
As, ma-nniy-ak zriy d acu-TT zriy d acu-TT. » « Akka 
ih » 1 d-yerra Yehya, « zriy, a win d-yusan ad yettes 
yid-s. Yir ssekka, ssekka ucertuh ! tura tebyid-iyi nek a 
s-d-jabey taxxamt. Tagi d tidderwect a Mugran, d 
tidderwect-nni n tidett. » « Yehya, tebda-k-id tisselbi » 
i s-yerra Muqran, yufa-d meqqar d acu ara d-yini, 
amzun akken d l$ur d zzur-nni kan i s-d-ig°ran 
iwakken ad as-yegzem awal s uzerref. Ur yebni ara ad 
yeffey wawal-nni s annect-n : Yehya yerrez-d yur 
Mugran yedda-yas di lebyi, am wakken ikukra tisselbi- 
nni a d-teglu s wayen n diri, ur as-yezmir ara a tt-iqabel 
wehd-s. Dya yenna-d « ihi taxxamt agi tewjed, tufam- 

tt-id ! » « Tewjed, ih » 1 d-yenna Mugran. « Anida 1 d- 
tezga ? » « Azniq n Rennes. Amitru Saint-Placide. » 
« Anta tayurfett ? » « Sebea. » « Tecbeh ? » « Tesea 
asarig 1 tarda, taxzant n Normandie. » « Asarig ? » 
« Asarig ih, d snat tberninin. » « Dayen ihi qebley » 1 
yenna Yehya, « a tt-ttfey. » « Awwa tselbed » 1 yenna 
Muqran tikelt nniden. « Wagila earqent-ak » 1 yenna 
Yehya, « keééini d tabarda, nek°ni d ttfer, abrid d- 
tennid a t-nedfer, d tagi iwumi qqaren Tuddsa ney 
ala?» « Izzan » 1 yenna Muqran. « D ayen 
yessewhamen » 1 yenna Yehya, « yuyal yimi-k yeqbeh. 
I'ur-k kan ad ak-alin s agerru, ad tcuffed ! Imeslayen 
zemren ad stuqqfen deg-k nnefs, a k-skuffren, tezrid 
annect agi ney ala, a Mugran, tezrid annect agi ? » 
« Sel-tyi-d a Yehya ! » « La k-n-selley » 1 yenna 
Yehya, < maca tlaq-1y1 tmacahutt... mačči d tamacahutt 
n tibbuyyelt... am tinna n Alula d €ammi Sadeq... 
tamacahutt yerna ilaq a tt-fehmey akken iwata, am 
wakken fehhmey ageffur ney ccna-nni n waqqur... 
maca keë a Muqran... tessned ccna-nni n waqqur ? » 
« D kwi-kwi ney d èiw-èiw, di tara n lexla > 1 yenna 
Muqran, yessetbae-d iyil-is i wawal, iban mačči d 
tayawsa 1 s-yellan deg wul. « Akka 1 tella swaswa » 1 
yenna Yehya, « ur tessined ara ccna n waqqur. I 
Tuddsa, wissen ma tessen ccna n waqqur ? » « Yehya, 
dayen tura te&&id aqerru-w » i s-yerra Mugran. « Ihi, ur 
iyi-d-ssyad ara 1 nekkini, maca sel-as i ccna n waqqur... 
ula d netta ur yeggan ur yettnudum... tanfust n tayri 
tanfust n zzelt d lhif... Ma d kwi-kwi..., d lehzuz d 
yeyyal i yettamnen yes-s.. ccna n waqqur d ayen 
nniden, macci d aqesser, iqerb-d yur-ney ugar n 

Tuddsa... d netta i y-izedyen deg wul, nettef deg-s 
nettaf-it deg izuran n tudert nney... ur asen-d-cfiy ara 
mlih i imeslayen-nni n ccna, maca zriy d yir tadyant 1 
yedran yid-s (aqqur)... yettwattef di tesfift n tferrant 1 
d-yegman di tefsut, ger umadal d wayed, yer talast 
nnsen... sin agi imadalen, amzun akken yiwen d taddart 
wayed d adrar, ney yiwen d tibhirt wayed d axxam... 
ney yiwen d tamettut wayed d addud-is ney tinnufra-s... 
ur iban amek akkenni... sin agi imadalen, ssney-ten di 
tyersi nnsen, di talast nnsen... talast agi mačči d lqella n 
ccan... d nettat 1 d-yesskanen anda ters tyita... tiyita n 
win igedean layas ney tiyita n win ur nezmir i kra... ur 
zriy ara amek akkenni... texled, temmerkes... acku d 
win igedean layas, ney d win ur nezmir i kra, yerna-d 
yur-sen wayen i d-yettaken afud ; amzun akken ula d 
tiyita-nni telli-yas tawwurt 1 wayen ifazen, d ayen 
ifazen yessemlalen taswin ula deg webrid n tmettant... 
D ayen ibaeden maëëi d kra yef kwi-kwi d Ciw-Ciw... d 
ayen d-yuzan yur-ney, d ayen i y-d-isuman yerza-yay 
yerza tudert nney, yrwen wezgen yettak-d tugdi, azgen 
nniden yettak-d ifadden... Daynetta aqqur yeggan di 
tdikelt n yifer n lexla, ifer-nni yiwet n tferrant tajdit 
tebya ad as-tsehher', aqqur agi wergin 1 t-walay, maca 
atas i sliy ttalsen-d fell-as... wissen Taqubaet ma tettak 
yur-s anza... ney ahat aqqur d Taqubaet ibeddlen udem, 
yekka-d seg-s, yeqqar-d ayen yellan deg-s, yeqqar-d 
timmuhbelt d wadu-nni swayes tettwassen, adu-nni i tt- 


' Tamedyazt agi tekka-d seg yiwet tmacahutt isem-is s teglizit: the 
nightingale and the rose (aqqur akked twerdett), n Oscar Wilde. Aq- 
qur icennu kra yekka yid, ul-is isenned-it s asennan, yefka idammen-is 
d asfel iwakken tawerdett ad tuyal d tazeggayt... 

izedyen izdey lferh-is, nettat yellan d nnta... Xalti 
Aelula ur tteffey ara atas di taddart n Weqbu... yella 
leasker, d tidett... maca... yella wayen nniden, achal n 
teksiwt d ucelliq 1 tettlusu... Iferh-ines terra-yas algam, 
tettef-it teggumma a s-d-tserreh ama di tikli-s ama di 
tzebgatin-is yetturaren s yeyman, ama deg uscencen d 
uzawan nnsent ; lferh-nni ines d £ammi Sadeq kan 
wehd-s i t-yurmen'... Yiwen ugcic kan i d-sean (Gamm 
Sadeq d Xalti Alula), zriy, Aeli-Sayd, ur yeqqim ara 
yur-sen atas iruh yegga-ten... Aeli-Sayd, d imexda wid 
i t-yessnen... kkes-d kan mraw iseggasen-nni imezwu- 
ra... syen akkin izwa’, ma d asmi i d-yuyal, fell-as 
ttaetac iseggasen, yessuter di baba-s a s-d-yay agmar... 
yuyal dayen iqqel s adrar... yezri useggas, wwin-t-id 
(yemjuhad) yer taddart, dya sseknen-t i €ammi Sadeq d 
Xalti Alula... tella tersast di tlemmast n wenyir-is, ma d 
allen-is iymi nnsent d iymi n wakal, deg-s ttmizwiyent, 
deg-s am iyiyden... nufa yur-s yiwen ukarni di tissi 
ubaltun-is, nefka-t 1 €ammi Sadeq ; ini-yi-d kan tura a 
Mugran ! Tezrid d acu i xedmen, Eammi Sadeq d Xalti 
Alula ? » « Netlen-t, d acu ara xedmen nniden » 1 d- 
verra Muqran s tifessi. Tifessi-nni maëëi d urfan i 
yerfa, yebya kan ad izer amek i tfukk tenfust, acku ur 
yesli ara yes-s di Lpari anda t-yuy lhal alarmi d-ittef 
tabratt, nnan-as-d deg-s Aeli-Sayd syimen-as-d nyan-t, 
di temnat-nni n Teslent. « Keë d abehlul, a Muqran ! » 
i s-yerra Yehya, « ur tezrid tigert yef £ammi Sadeq d 
Xalti Alula. » « Medlen-t » i yenna Muqran. « Ala » i 


! i t-iearden. 
? iruh. 
* Rapidité, vitesse, légèreté (tacelhit). 

yenna Yehya, « ur t-mdilen ara. » « Ala, d lekdeb » 1 
yenna Mugran, « medlen-t di tmeqbert n taddart, di 
tiyilt-nni d-izgan yef yidis 1 Weqbu. Wwdey yer dinna 
yiwet n tikelt uqbel ad truhed keëëimi, deg waggur n 
yulyu, akken kan d-qqley aseggas-nni yer temdint n 
Lezzayer. Ufiy-n mazal iqeccuden n wesyar, ufiy-n 
dayen tihettufin usayur yef uzekka-s. Azru-nni n 
tmeqbert mazal-it akken yella, ur yessebrek ara. » « I 
€ammi Sadeq, yedda yid-k? > i yesteqsa Yehya. 
«Ala» 1 yenna Muqran, « d Rwiced, mmi-s nni 
aneggaru n Si Muh. Yewwi-yi yiwen n ssbeh... Yelha 
lhal, neqqim dinna kra yekka wass. S anekcum n 
tmeqbert yella dinna yiwen wergaz yelsa abernus d 
ameqqran, d aqehwi ; Rwiced yenna-yi-d isem-is Si 
Mextar, yenna-yi-d dayen deg ubernus-is yeffer 
tamersast n yiwen ufesyan. Tamersast-nni, ulac win 1 
tt-1walan, maca medden merra zran izemmed-itt 
bellegdis yef yedmaren-is. I`ef wakken d-ttalsen, d 
Aeli-Sayd kan i izemren a tt-innal. Akka i yella lhal, i 
yenna Rwiced, d tagi i d tamacahutt i d-ttawin di 
taddart, acku seg wasmi yemmut Aeli-Sayd, yeyli-d 
lehzen d ameqqran yef medden irkelli ; lehzen agi, 
maè?èi yef Aeli-Sayd-nni 1 ssnen di temzi-s, maca d 
rrwah-nni i iruh d umatu, d aferfer 1 yefferfer alarmi 
ula d yiwen ur d-icfi fell-as amek iga s tidett, ney amek 
ara yili tura lemmer 1 t-mazal di ddunit. Aeli-Sayd, 
mkul yiwen amek i s-d-icfa, maca cfan-as-d irkel ger 
cwit d watas akken ilaq, degmi i ten-yerwi wass-nni 
deg i t-id-wwin (yemjuhad) deg webrid-nni aqdim n 
taddart alarmi d tawwurt n Si Sadeq. Ur iban amek 
akkenni, amzun akken imdanen merra la stegsayen 

iman nnsen, tettren tthetticen ma Aeli-Sayd yella s 
tidett zik-nni, ney d tamettant-ines kan i ten-id-ihuzan 
tsexd-iten, netta s timmad-is yufa-d lhal rrwah-is d 
aqdim macci n yidelli. Tilawin d teqcicin ffyent-d 
tameddit-nni, acku si zik i hemmlent Aeli-Sayd, 
hemmlent-t am waqqur-nni n ccna-nni nnsent. Irgazen 
atas i yellan, yella dayen baba d sin watmaten-iw. Gan 
amzun akken iwwed-d wass n temdelt, taddart merra 
teer-d afus. Tafekka ilaq ad ters di tebhirt, i d-yessuter 
Si Sadeg, ad ters yef ttabla-nni uzemmur ; syen akkin 
ffyen yakk seg wexxam yal wa yennejmae s axxam-is. 
Tlata wussan akken d asawen, Si Mextar yeqqel-d, 
ladya d netta i yewwin tafekka n Aeli-Sayd, yeffer-itt 
seddaw tlaba, yewwi-tt alarmi d dagi, yer tmegbert. 
Syen akkin, alarmi ifat iruh Si Mextar i ufan medden 
abrid ad alin. Azekka ufan-t yemdel, yuyal fell-as 
ssiman. Ulint-d tuyac wwint-d ccnawi, yerna d ayen 
yessewhamen di temnat-nni nney, d ayen ur walant ara 
wallen d iseggasen aya, nwala tamettut n Si Sadeg la 
d-teddu yef userdun ; ur terri ara ahayek yef tqendurt- 
is ; tizi' deg ara teqqim wehd-s di tterf ad twehhed yef 
Imut n mmi-s, tusa-d yur-ney, izri-s yeyleb isaffen, 
ixelxalen deg idarren, tebdu ccdeh, achal aya ccdeh- 
nni ur t-yecdih yiwen di taddart ney di tiyilt. Ulac win 
iwehmen ney idehcen deg wannect agi, ger wid merra i 
d-yezzin i uzekka i tzallit, maca teccur tit nnsen seg 
wayen ttwalin, Céuren-d wulawen nnsen d lferh 
ameqqran, acku, mi ten-yuy lhal la d-ttawin tisurtin, 
tamettut n Si Sadeq tebda tcennu, dagi, si ssiman agi 
mazal d ajdid, ma d ibzimen-is ttucewwlen mherwalen, 


! Ici dans le sens de : moment. 

irekb-iten lhir d uyedlilef, la ttfeggigen ttmecberrigen ; 
tayect-is nettat tezri tjuneb akkin i tuyac, tudef 
tessefriwis tifekkiwin d yeysan. Ccna-nni i d-tewwi, 
ulac win i t-yessnen, yiwen ur yezri ma d ccna n lehzen 
ur nesei lqae ney d ccna usirem ur nesei igenni... akka 
ihi, yiwen ur yezri... maca ayen nezra deg yimir-nni, 
nezra ccna-nni yif ccnawi nniden, yif asgejder d 
umegged-nni nettmeggid, yif-iten irkel yugar-iten di 
tidett, amzun akken tamettant macci d lehzen i d tiremt- 
is, macci d lehzen i d-iteddun yid-s ; tamettant d 
tag?nitt, ul ad yellez deg-s ifegged s lferh ; lferh-nni 
necfa-yas-d d lferh ameqqran zeddigen am waman, yas 
ma nettu Imizan n tikli-s. Daynetta, tamettut n Si Sadeq 
tcennu tekkat dderz tettawi-d Imizan s udar-is, amzun 
akken seg wemkan-nni deg tella nettat ara d-llint 
tewwura n lferh. Cena-nni, i d-yenna Rwiced, medden 
merra cfan fell-as ; yenna-d annect agi amzun akken 
ula d netta, deg yimir-nni, ur yezmir ara ad yessenser 
iman-is ad yerwel yef webdar d usmekti ; akkin 1 
wussan-nni deg yella, ur ilaq ara ad yegg iman-is 
yeqber yennekraf, ur ilaq ara ad iru imettawen, maca 
udem-is ilaq ad yili d udem n tudert d usirem 


Tazallit s yisem n nnbi 
Muhend 

yur-ney d netta 

i d-nettadder 

Di tmurt-is tura dayen 

ur yettuyal ara a d-yeflali 
weqcic 

ur d-trebba tmettut 

tiyratin tiyratin 
ay udem imserri 


(dya tewwet s idarren-is yef uzekka) 
d ag?laf imenyan' i n-yeddan yid-k 


Achal n yelmezyen i ff i cniy 
akertuc nnsen yef yidis 

achal n teqcicin dayen. 
Tinna iwumi 

tezza tasa 

leagel-is ahat 

yenxetlaf ? 


(dya tezzi-d yur-ney nek?ni nessusem.) 


Imi kenwi dagi tellam 
a wid ihedren 

int-1yi-d tura 

di Lemdeyya anwa i ihekmen 
di Blida 

di Cclef 

d wedrar n Ahaggar 
Tiyratin tiyratin fell-ak 
fell-ak ke££ini 

d udem-ik i ssarmey 
fell-i ad yettfeggig 


1 Combattants, guerriers. 

(dya mi d-teddem (tamettut n Si Sadeq) ibruyen-nni n 
ssiman d-inetden s idarren-is, a ten-tesskur d tikurin, d 
tiberkanin, cubant tikurin-nni n ttesbihat nney.) 


Ay at tmeyra 

refdet allen nnwen 

s idurar, 

awit-d ameddakel-is 
tessiwdem-asen sslam 
i yirden ufrinen 
yellan deg ukufi 


(tehbes tura ur tcetteh ara, tdegger tikurin-nni n ssiman 
tesbaed-itent yef uzekka, tessked-d yur-ney yiwen 
yiwen. ) 


Ay at lehzen d leyben 
Tilawin a tent-zzenzey 
Iqedd nnsent d ayanim 
addal' nnsent d lehrir 
ilmezyen a ten-zzenzey 
irgazen dayen 

at tcucay d igennuren 
ay ad zzenzey lebher 
Zzenzey igenni 
Zzenzey aggur n tziri 

d yetran 1 s-d-izzin. 
Win yebyan a d-yerr awal 
isubb s azayar. 

Tinna iwumi 


' Addal (tacelhit) : voile. 

tezza tasa 
leagel-is ahat 
yenxetlaf ? 


(dya at taddart merra d-ittawin tisurtin, rran-d 1 
westeqsi agi s ccnawi nniden.) 


Amsiwel' amezwaru : 


Tinna iwumi tezza tasa 

ilaq-as tura ad tehmed 

akken nniden. 

Ccna-ines ur ilaq ara a t-tag°ad 
Adrar ur nesei Tagut? 
yecceq“lell yelli wabud-is. 


Amsiwel wis sin (Lmulud) : 


Tinna iwumi tezza tasa 
ad taf kan dagi Ilsas-is. 
Adyay amaynut 

ad as-tenqes tebrek-is 
amzun d aggur yettalin 


Amsiwel wis tlata (Aebban) : 


Tinna iwumi tezza tasa 
asirem deg wul-ines. 


' Récitant. 
? Adrar ur nesei Tagut, ney Adrar war Tagut: d Lkaeba, adyay-nni 
aberkan n Mekka. 

Sswab-is yessifrir tagut 
yettruzu timenyiwt 
yettak tudert 
A Sayd-Aeli. 
(dya, d nnuba ukerwa', d awessur) 


Amsiwel wis rebea (d akerwa, d awessur) : 


Ay axxam teseid llsas 
di zzawiyya 

n ccix-iw ameqqran. 
Taferrant 

aseggas-agi tefka-d, 
Wexxret akkin 

ay udmawen n lehzen, 
wexxret akkin 

a necnu. 


(dya akerwa-nni awessur, nettwali aglim-is iyusa 
yettufeqqes si tayert, yerfed iyallen-is yer tmettut n Si 
Sadeq, am wakken seg-s i yettgani a t-id-yas wadu 
usefru.) 


Mi sliy i wedyay aqdim yerrekrek 
tergagi-d tayect-iw 

a tewser a laemer. 

A tamettut n yal tallit 

mmi-m dagi i d amkan-is. 
Sswab-im yessifrir tagut 

d amsal 1 imessel 


' Maítre, patron (mozabite). 


157 


nenna-t-id akken yella 
mačči d asmaelek 


(yuyal yezzi yer unekcum n tmeqbert, metwal 
zzawiyya.) 


Ay axxam 

llsas-ik di zzawiyya 
n ccix-iw. 

Sebea-nni n tgejda 

d tugna 

hemmlen-tt 

akk warraw nney 

D isey fell-ak a Sayd 
zzehr-ik yugar wiyad. 
Tarsast-nni 

deg wenyir 

d asyal ameqqran 

i wid yegganen 

deg ijerbuben. 

Ma d keé, 

ay Agellid n zik-nni 
awi-yay-d akal 
iwakken a nwali. 


Imir-nni dya i tunef Xalti Alula 1 uzekka, terwel s 
aserdun iwakken ad teqqel ad tsubb yer taddart ; nwala 
Si Mextar la d-iteddu, amzun akken akerwa-nni n 
Zzawiyya iwala-t yas akken ttullsent wallen-is, d 
awessur ibda la yettenqas yezri-s, imeslayen ineggura n 
ccna-s d netta kan i d-lhan. Si Mextar ur ixemmel ara i 

ubernus-is. Yettef takemmict n wakal deg ufus-is, a s- 
tinid d talayt ; iymi-ines d iymi-nni n wakal d-itekken 
seg ihemmalen n tefsut : Asif Aabbas ad yettkuffut 
yettfeggid, d azeggay, amzun akken ig°efran gezren 
syersen izuran n wedrar akken ma llan. Si Mextar yuza 
yer wemyar-nni, akerwa, yefka-yas ad yennal akal-nni 
d-yewwi deg ufus-is. « D akal n Sayd-Aeli », d annect 
agi kan i s-yenna, amzun akken d lkil-nni kan n nnefs-is 
i yefka i tayect-is. Akerwa-nni awessur yekker-d, maca 
tikli-ines tedderwez, deg yimir-nni a s-tinid yugi 
acekk?az-nni  yettqettiben yessebdaden  tikli-s d 
iseggasen ayagi tura, yekker-d yefka-yasen i wid yellan 
din ad nnalen akal-nni, yernu-yasen seg-s abruy abruy. 
Nekkini, 1 yenna Rwiced, ur nnuley ara akal-nni. Lliy 
la ttergigiy si tawla acku akal-nni d azeggay d aberkan, 
am wass-nni n tthara-w. Yuyal wid ihedren kkren 
deggren ibruyen-nni n wakal yef uzekka n Sayd-Aeli. 
Syen akkin msalamen bdun ttruhun si tmeqbert. D Si 
Mextar kan i yeqqimen. Kra n wakud akkenni yuyal 
yemmut ccix-nni. Idelli tameddit i yettwamdel akken 
yessefk lhal ; daynetta a Muqran, Si Mextar atan tura 
yer tewwurt n tmeqbert. Ad yeqqim dagi sin wussan, 
syen akkin ad tekker lgirra iwaeren macci d kra. » 

« D acu yedran syen d asawen ? » i yesteqsa Yehya. 
« Ur yedri kra » 1 yerra Muqran, « nurga ad yerrez 
wezyal, nsubb imiren s Aqbu. » « I Rwiced, amek i 
tedra yid-s ? » « Ffyen-t idammen » i yerra Muqran, 
« maca dayen ifad Iferh deg wul-is imi d netta 1 yi-d- 
yulsen amek i yettwamdel Aeli-Sayd. > < Ini-yi-d a 
Mugran, £ammi Sadeq d Xalti Alula, hemmlen atas 
Aeli-Sayd ney ala? > « Acu ara k-d-iniy... d €ammi 

Sadeq ney d Xalti Alula, ur uyen ara tannumi 
ttmeslayen atas fell-as. Ayen akk 1 ssney fell-as, seg 
wasmi yessawed teltac iseggasen d asawen, yer 
medden i t-id-lemdey, ha di taddart ha berra n 
taddart. » « Ini-yi-d dayen, a Mugran, yella kra teslid 
nniden ? » « Ala » 1 yenna Mugran, « d ayen ibanen, 
tanfust-is d iyeblan yemzukraren wa yer wa, d acu kan 
zeddiget am waman, d tamsarit, yernu d ayen isehlen, 
ulac akk deg-s ccbukat. > < Akka, a Muqran, maca 
mazal ur iyi-d-tennid ara acimi €ammi Sadeq ur yeddi 
ara yid-k alarmi d azekka n Aeli-Sayd. » « Ur zriy ara » 
i yenna Mugran, « ahat d ccyel-nni n tyiwant 1 t-in- 
yettfen. » « A yemma yemma, kulci yur-k yeshel, ma 
yemmzel wezger a t-tessekkred. Ini-yi-d a Muqran, dya 
tumned s tidett-ik, at tuddar, imesdurar, ur d-rrin ara s 
lexbar s wayen iderrun yid-sen ? » « Tuqae-yay-d a 
Yehya, d acu-t usesten agi ? » « Yerna d ayen isehlen, 
a Muqran. Tumned s tidett-ik, imdanen agi ttamnen 
akk... amek akkenni i qqaren... s tidderwect, s ccira, s 
usfillet, s wid yettkacafen, s wannuf d usinef, niy akka 1 
qqaren... ney ahat kra iderrun fehhmen-t akken nniden, 
ifen-1y1 ifen-k ifen atas n medden amek i t-fehhmen ? » 
« Ur fhimey tigert deg wayen akka i d-tettmeslayed, a 
Yehya. » « Sel-iyi-d, d ayen isehlen. Ayen akkenni 1 k- 
d-yules Rwiced, wissen ma d tidett ? tin yernan yer-s d 
acu-tt tidett agi ? » « Ad iyi-tessufyed si laeqel-iw a 
Yehya, acuyer ur yettili ara d tidett, wayen 1 yi-d-yules 
Rwiced ? » « D ayen isehlen, ur tezrid ara Xalti Alula d 
£ammi Sadeq d acu i s-gan i Aeli-Sayd. Macci d amdal 
n Aeli-Sayd i k-d-yules Rwiced, ulamek, imi amdal agi 
wergin i d-yelli. » « Ur d-yeqqim ara deg-k webruy n 

laegel, a Yehya ? D acu-ten imeslayen agi ? » « D ayen 
isehlen, ayen akkenni yedran di tmeqbert, d ayen akk 
nniden, d akellex kan, d asmaereq. » « D asmaereq ? » i 
yenna Mugran. < Ih, d asmaereq » i yenna Yehya, 
« yerna asmaereq agi lhiba-ines testewhac, tugar tidett 
n wid yeddren s tezmert nnsen. Acku tezrid Xalti Alula 
d €ammi Sadeq d acu i s-gan 1 mmi-tsen Aeli-Sayd ? » 
« Susem a Yehya, dayen, ad iyi-tesderwced. » « Ur 
ttag°ad ur ttag?ad, a Muqran, ad ak-t-iniy kan, Xalti 
Alula d €ammi Sadeq d acu i s-gan i Aeli-Sayed. 
Sseryen-t. Ih, sseryen Aeli-Sayd, di tebhirt, seddaw 
tluzett. » Muqran yekker yef tikelt isuy « ay abehlul, 
zriy, zriy », yelli tawwurt n texxamt, tamudi deg 
Yehya yeqqar-as « ur ttag°ad, a Mugran, ad ttfey 
taxxamt-nni n wezniq n Rennes » ; deg yimir-nni 
dayen, slan-as 1 ccna n waqqur ur iban ansi d-yekka, la 
d-yettali deg wezniq Racine, amzun akken di sin yid- 
sen (Muqran d Yehya) ur asen-d-teg?ri tewwurt seg ara 
rewlen fell-as ur ttamen ur ttkal yef ugettun n tferrant, 
yezzegzew ney yeqqur ad iherrem fell-ak tirga. 


' Le temps de (Dallet, 485). 

Win yettarun s tira timessasin ukabar', ma 
yella yettaru i yiman-is kan, dinna ulac 
uyilif. Ma yella yessken ayen yura i 
walbaed, atan dinna tennerna lexsara acku 
yerna-d wis sin yur-s. Ayen yugaren aya, 
ma yessufey ayen yura yer berra, ney 
yessufey-it-id di tezmamt, ney deg ijernanen 
(veymisen) d yedlisen, dinna atan dya 
macci d agesser, d anexnex i tennexnex, 
acku yezmer ad yessefsed atas n yemdanen. 
Yufa-d lhal, wigi yettarun s tira timessasin 
ukabar, beqqun ad seun atas n medden ara 
ten-yeqqaren. lef wannect agi, tira agi 
ilag-ay a tt-neddu fell-asent ilag-ay a tent- 
nekkes. 
Mao Tsé-Toung 
Tira yef tzuri d tsekla 


' Tira timessasin ukabar : désigne le style stéréotypé du parti. 

Yehya ibedd tama ubalku n texxamt, yunag yixf-is 
yessaram ad yissin talwit-nni n lebher yersen ; ney, ger 
wayen akk i ttwalint wallen-is ama di texxamt, ama yer 
berra yer lbatimat-nni tiberzegzawin deg tensa tafat, 
yessaram kan ad yili d id-nni asemmad yegnen iyedr-it 
yides. Yuza yer ttaq, yesfed s tdikelt ufus-is ayeffus 
tuccfa-nni yedlen lemri wis tlata, isers anyir-is yef 
zzÿaÿ. Deg ufus-is azelmad, deg yixf n yiyil-is yezzlen 
alarmi d azgen n tayma-s, ger idudan d lqatifa taberkant 
userwal, yettef yiwet n teylaft tamellalt, izemd-itt 
amzun akken s tuffra yef ucekkab-is ; deffir n teylaft, di 
tqabubt-nni n teymert, tettban-d twinest-nni taberkant n 
lgaleb n Ibusta n Weqbu. Tabratt-nni amzun akken 
tezzuzef kra si tillas-nni ixedfen £ammi Sadeq d axdaf, 
kra iseggasen aya ; mennaw n tikal i tt-yeyra iwakken 
ad yesmed snat-nni n tebtarin i s-d-tura yemma-s, seg 
Wegbu. Ifaq din din ss acu ibeddlen imi yemma-s deg 
Weqbu i tt-yuy lhal tura, maca ur yezmir ara a d-yini 
ma yella abeddel agi yekka-d, am wakken t-id-tenna 
tebratt, seg wexdaf-nni xedfen leasker baba-s di 
temdint n Lezzayer. Iwexxer yef ttaq d tewwurt ubalku, 
syen akkin yeqqim zdat ttabla n Ixedma, yeddem-d 
astilu yebdu tira n tebratt. Akken kan yebda tira, yuki 
deg wul-is am wakken imeslayen ttdaren-d yef yifer n 
Ikayed am imettawen imeqqrahanen n Imidad yef yilel 
yellan d azegzaw alarmi d ulamek, dya yura Claudine, 

tayri n wul tayri inu, azekka Muqran a d-yas ad iyi- 
yawi yer texxamt-iw. Ulac leyben yugaren wagi, yenya- 
yi usemmid yugaren akk isemmiden. Ur zriy ara d acu 
ara d-yelfun yid-i, d acu ara d-yelfun d wayen 
ssaramey si zik. maca d ayen tezrid fihel ma rziy-am 
aqerru (ixef-iw tekker deg-s tmes a s-tinid d anebdu- 
nni n Provence) ad mmtey di tuga allen-iw medlent 
ttsuyuy-d qqarey-d ur ttmettatey ara, acku tamettant d 
lekdeb, ur telli ara. ad ffrey ssentley iman-iw di tzegwa 
n ddunit merra, ad rebbiy aglim aquran aglim bu 
isennanen, am inisi-nni yettilin di tmizar nney. walay 
azarug, Claudine a tayri inu. attan tura d setta. ur 
yettaettil ara wass ad ilal, ad iyi-qerhent wallen-iw 
amzun akken kra yekka yid nek d imetti. aqerru-w a d- 
yennulfu d yir netta, am ugerru n win therred tawla, ad 
yessiwriy yessimlul, am tesfawt n trisiti, am tesfawt 
uniyun'. Telsa taqendurt d /qahwa yeryan kan ara d- 
swejdey, ad medley tabalizt-iw ruhey ad gganiy 
Mugran yef yiri utrutwar, deg wezniq. tetteddu yufa-d 
lhal eaggney-as i Jean-Paul yef rrwah-iw, ssebba-s d 
tabratt agi d-yewwden seg Weqbu, tlata wussan ayagi 
tura. zdat-i deg umayus? i ilag ad bbyey allen-iw, maca 
ur ssawdey ara yer tissas yecban tigi, yerna byiy ad 
waliy anda ara yi-d-g°rin wussan. tessusem ahat 
zemrey a n-azzley yur-m, Claudine a tayri inu, maca 
deg izerman-iw yeknunned ilezwi d ugettun n wuzzal 
ttcerrigen gezzren deg-i rennun. amzun akken d 
afurk ayezfan xedfen (leasker) baba, m’akken kan telli 
Igahwa n vil azeggay. yemma terna yer xalti yer 


! Aniyun ` néon. 
? Amayus : acide (Amawal). 

taddart. atentan wehhed-sent tura, ad ruhey a tent-zrey 
ugbel ad yabey, zziy-asent-d i wallen-im s yimi-w, zziy- 
as-d i yimi-m, kem yellan deg wul n wul-iw, Yehya ulac 
zzher, Lpari, ass n 19 Furar 1960. Tef ttabla-nni 
g°rant-d tira, d asnulfu n tmacahutt yekka-d si tyuri n 
Banquet n Platon. Deg-s tlata imuren, amur amezwaru 
isem-is tawerdanit n Mantinée', amur wis sin d 
asegriwel n Socrate, wis tlata aglam n Platon”. 
Msedfaren akkagi 


tawerdanit n Mantinée : 
« tameddurt mi tewwed yer din, a Socrate aezizen, 
tudert n wemdan alarmi d imiren i teswa azal-is... » 


asegriwel n Socrate : 
« a t-1d-nini a t-id-nales akken nniden, tudert a tt- 
hemdey, hemdey tissas-is, tazmert-is, hemdey-tent giy- 
asent ccan, ass-a d uzekka... » 


Aglam n Platon : 
« Syen akkin, Socrate, akken kan i ten-issgen amzun d 
arrac imejtah, yekker yef yiman-is, iruh. Yuy abrid n 
llisi, dya, akken d imi yessared akka cwit, yeseadda 
lweqt-is akken yuy tannumi deg wussan nniden, syen 
akkin, mi yezri wass, akka tameddit, ikker iruh s 
axxam-is ad yesgunfu. » 


' L'étrangère de Mantinée. 
? La subversion de Socrate. 
? La description de Platon. 

